Aa runway: Dhivehi igthisaadhu dhuvvaigannaane boafashala!\nވެލާނާ އިންޓަނޭޝަނަލް އެއާޕޯޓް (ވީއައިއޭ) ގެ މަތިން ބަލާއިރު ތާރު މަގެއްގެ ގޮތުގައި މިހާރު ފެނިދާނެ އެވެ. އާ ރަންވޭ އަޅާފައިވާ އެ ސަރަހައްދު މިހާރު ހިކިފަސްތަނެއްގެ ގޮތުގައި އޮތަސް މިއީ ކުރިން އޮޔާދާ ކުނި ލައްގާ ބޮޑު މޫދު ގޮނޑެކެވެ. އޭރު މި ސަރަހައްދުގައި ހިމެނޭ މޫދު ނޫން ބައި ދޫކޮށްލާފައި އޮތީ އެއާޕޯޓުން އުކާލާ ބާދަގަނޑު އަޅާށެވެ. ނަމަވެސް ވީއައިއޭގެ ބޮޑު މަޝްރޫއު ފަށައި ރަންވޭ އަޅަން ވަނީ އެ ސަރަހައްދުން އެތަކެއް ފުޓުބޯޅަ ދަނޑުހާ ބޮޑު އޭރިއާއެއް ވަނީ ހިއްކާފަ އެވެ.\nމޯލްޑިވިއަންގެ މެނޭޖިން ޑިރެކްޓަރު އަބްދުލް ހާރިސަކީ ތަޖުރިބާކާރެކެވެ. އޭނާ "އަވަސް" އަށް ދެއްވި އިންޓަވިއުއެއްގައި ވިދާޅުވި ގޮތުގައި ދެވަނަ ރަންވޭ އަކީ ފުރަތަމަ ވެސް އެއާޕޯޓް ޑިވްލޮޕްމަންޓަށް އަންނަން ޖެހޭ ބައެކެވެ. އެ ރަންވޭ މިއޮއްހާ ދުވަހު އޮތީ ނުގަދަ އެވެ.\n"އާ ރަންވޭގެ ސަބަބުން އެފިޝަންސީ ވަރަށް ބޮޑަށް އަންނާނެ. އެއީ ހަމައެކަނި މޯލްޑިވިއަން އަކަށް ނޫން. ހުރިހާ އެއާލައިން އަކަށް. މިއީ ރާއްޖޭގެ އިކޮނޮމީއަށް އަންނާނެ ވަރަށް ހެޔޮ ބަދަލަކަށް ވާނެ،" ހާރިސް ވިދާޅުވި އެވެ.\nހާރިސް އެހެން ވިދާޅުވިޔަސް އާ ރަންވޭ އެއް ރާއްޖެއަށް ބޭނުންވަނީ ކީއްވެގެންތޯ އާންމުން މީހާ ސުވާލު ކުރާނެ އެވެ. އާ ރަންވޭއަކާ ރާއްޖޭގެ އިގްތިސާދާ އޮތް ގުޅުމަކީ ކޮބައިތޯ ވެސް އާންމު މީހާ ނޫނަސް އެއަށްވުރެ މަތީ ފަންތީގެ މީހަކު ވެސް އަހާފާނެ އެވެ.\nރާއްޖޭގެ އިގްތިސާދުގެ މައި ބަދަ ކަމަށްވާ، ވީއައިއޭ ތަރައްގީ ކުރަން ސަރުކާރުން ކުރިއަށް ގެންދާ އެއް ބިލިއަން ޑޮލަރުގެ ބިޔަ މަޝްރޫއުގެ އެންމެ މުހިންމު ބަޔަކީ ވެސް އާ ރަންވޭ އެއް އެޅުމެވެ. އެއީ "ކޯޑް އެފް" ސްޓޭންޑަޑް ނުވަތަ ދުނިޔޭގެ އެންމެ ބޮޑެތި ބޯޓު ފަހަރު ޖެއްސޭ ފެންވަރަށް އަޅާ ރަންވޭއެކެވެ. މި ރަންވޭގެ މަސައްކަތް ކުރަނީ ޗައިނާގެ، ބެއިޖިން އާބަން ކޮންސްޓްރަކްޝަން ގްރޫޕް (ބީޔޫސީޖީ) އިންނެވެ.\nމުޅި ދުނިޔެއަށް މަޝްހޫރު "ބާޑްނެސްޓް" ސްޓޭޑިއަމާއި ޗައިނާގެ ބެއިޖިން އިންޓަނޭޝަނަލް އެއާޕޯޓުގެ މަސައްކަތުގެ ބޮޑު ބައެއް ވެސް ކުރި މި ކުންފުނިން އާ ރަންވޭ އަޅައި ދެނީ ޗައިނާގެ، އެގްޒިން ބޭންކުން ލޯނެއް ނަގައިގެން 400 މިލިއަން ޑޮލަރަށެވެ. ދިގުމިނުގައި 3،400 މީޓަރު ހުންނަ މި ރަންވޭއާއެކު މި މަޝްރޫއުގެ މަސައްކަތް ފެށީ ފެބްރުއަރީ، 2017 ގަ އެވެ. އާ ރަންވޭގެ ފުޅާ މިނުގައި 60 މީޓަރު ހުރެ އެވެ.\nއައިލެންޑް އޭވިއޭޝަންގެ މެނޭޖިން ޑިރެކްޓަރު އަބްދުލް ހާރިސް.--އަވަސް ފޮޓޯ: އަހުމަދު ޝުރާއު\nރަންވޭ އާއި އެއާޕޯޓުގެ މާޒީ ކުރުކޮށް\nރާއްޖޭގެ މައި ވައިގެ ބަނދަރަށް ނުވަތަ ކުރިން ކިޔާ ގޮތުންނަމަ ހުޅުލޭ އެއާޕޯޓް ހެދުމުގެ މަސައްކަތް ފެށީ ކުރީގެ ރައީސް އިބްރާހިމް ނާސިރުގެ ވެރިކަމުގެ ދުވަސްވަރު އެވެ. ނަމަވެސް ރާއްޖޭގެ މައި ވައިގެ ބަނދަރުގައި ފުރަތަމަ ރަންވޭއެއް އަޅާފައިވަނީ އިނގިރޭސިންގެ ހިމާޔަތުގައި ރާއްޖެ އޮތް ދުވަސްވަރު އެ މީހުންގެ ފައިދާއަށް އެ މީހުންނެވެ.\nދަގަނޑު ފިލާ ބޭނުންކޮށްގެން އެމީހުން އެޅި ރަންވޭއަށް ފުރަތަމަ ބޯޓެއް ޖެއްސީ އޮކްޓޫބަރު 19، 1960 ގަ އެވެ. ނަމަވެސް އިނގިރޭސީންގެ އަތްދަށުން މިނިވަންކަން ހޯދަން ދިވެހިންގެ ތެރޭގައި އުފެދުނު ވަރުގަދަ މޫވްމެންޓްގައި އިނގިރޭސިން އެޅި ރަންވޭއަށް ދިވެހިންގެ ބަޔަކު ސިއްރުން ރޭގަނޑުގެ ވަގުތަކުގައި ގެއްލުންދޭން ދޭން ފެށި އެވެ.\nއޭގެ ފަހުން ހުޅުލޭގައި ދިވެހިންގެ އަމިއްލަ އަތުން އެއާޕޯޓެއް އަޅަން އޭރުގެ ދާހިލީ ވުޒާރާ އިން ނިންމައި އެކަން އިއުލާނު ކުރީ 1964 ވަނަ އަހަރު އެވެ.\nދިވެހިންގެ ގައިން ދާ އޮހޮރުވައިގެން، އެތައް ބައެެއްގެ ގުރުބާނީއާއެކު އެއާޕޯޓެއް ހަދައި ހުޅުވަން ނެގީ ދެ އަހަރެވެ. ރާއްޖޭގެ އެކި ހިސާބު ތަކުން ދިވެހިން މާލެ އައިސް ކުރި ބުރަ މަސައްކަތުގެ މުގުލުގައި ހުންނެވީ ރައީސް އިބްރާހިމް ނާސިރެވެ.\nމި ދުވަސްވަރު ރައީސް ނާސިރު ކޮންމެ ދުވަހަކު އެއާޕޯޓުގެ މަސައްކަތް ކުރި އަށް ދާ ގޮތުން ބައްލަވަން އެއާޕޯޓަށް ވަޑައިގެންނެވި އެވެ. ރާއްޖޭގެ މައި އެއާޕޯޓަށް ފުރަތަމަ ބައިނަލްއަގުވާމީ އެއާލައިން އެއާ ސިލޯންގެ ބޯޓު ޖައްސާފައިވަނީ އެޕްރީލް 12، 1977 ވަނަ އަހަރު އެވެ. އަދި ރައީސް ނާސިރަށް ފަހު، ރާއްޖޭގެ މައި ވައިގެ ބަނދަރުގެ ތާރީހާއި އެންމެ ބޮޑަށް ގުޅިފައިވާ އަނެއް ބޭފުޅަކީ ކުރީގެ ރައީސް މައުމޫނު އަބްދުލް ގައްޔޫމެވެ.\nރާއްޖޭގެ މައި ވައިގެ ބަނދަރު ކުރީގެ ހުޅުލެ އެއާޕޯޓު ހެދުމުގެ މަސައްކަތް ދިވެހިން ކުރަނީ- ފޮޓޯ: ފްލައިޓް ސަޕޯޓް މޯލްޑިވްސް\nރައީސް މައުމޫނުގެ ދުވަސްވަރު، މައި އެއާޕޯޓުގެ ތަރައްގީ އަށް ތިން މަޝްރޫއެއް ކުރި އަށް ގެންދެވި އެވެ. ރައީސް މައުމޫނުގެ ވެރިކަމުގެ ފަހު ދައުރުގައި އެއާޕޯޓު ތަރައްގީ އަށް 33 މިލިއަން ޑޮލަރުގެ މަޝްރޫއެއް ކުރިއަށް ގެންދެވި އެވެ.\nމީގެ އިތުރުން މުސްތަގުބަލަށް އަމާޒު ކޮށްގެން އިނގިރޭސިވިލާތުގެ ސްޓޮލް ވިލްސަން ކުންފުންޏާ ހަވާލު ކޮށްގެން މައި އެއާޕޯޓް ތަރައްގީގެ އާ މާސްޓަ ޕްލޭނެއް ހެއްދެވި އެވެ.\nރައީސް މުހައްމަދު ނަޝީދުގެ ވެރިކަމުގައި އެއާޕޯޓް ހިންގަން 50 އަހަރަށް އިންޑިއާގެ ޖީއެމްއާރު ކުންފުންޏާ ހަވާލުކޮށް މާލެ އިންޓަނޭޝަނަލް އެއާޕޯޓުގެ ނަން، އިބްރާހިމް ނާސިރު އިންޓަނޭޝަނަލް އެއާޕޯޓް (އައިއެންއައިއޭ) އަށް ބަދަލު ކުރީ އެވެ.\nއަދި ރައީސް އަބްދުﷲ ޔާމީން ވެރިކަމަށްވަޑައިގެން މައި އެއާޕޯޓް ހިންގި ޖީއެމްއާރަށް ބަދަލުގެ ގޮތުގައި 300 މިލިއަން ޑޮލަރު ދިނުމަށްފަހު، އެއާޕޯޓް ތަރައްގީ ކުރުމަށް އެއް ބިލިއަން ޑޮލަރުގެ ބިޔަ މަޝްރޫއެއް އިއުލާނު ކުރެއްވި އެވެ. މި މަޝްރޫއުގެ ދަށުން އާ ރަންވޭ އާއި އާ އިންޓަނޭޝަނަލް ޕެސެންޖަރު ޓާމިން އަދި ކާގޯ ރައްކާކުރާނެ ވަސީލްތަކާއި ތެޔޮ ރައްކާ ކުރާނެ ވަސީލަތްތައް ހިމެނެ އެވެ. އަދި އެއާޕޯޓުގެ ނަން ވެލާނާ އިންޓަނޭޝަނަލް އެއާޕޯޓް (ވީއައިއޭ) އަށް ބަދަލު ކުރެއްވި އެވެ. އަދި މިހާރު ވީއައިއޭ ތަރައްގީގައި ކުރިއަށް ދަނީ މި މަސައްކަތް ތަކެވެ.\nއާ ރަންވޭއެއް މުހިންމު ވަނީ ކީއްވެ؟\nއިންޑިއާގެ ޖީއެމްއާރު ކުންފުނިން އެއާޕޯޓް ހިންގަން ހަވާލުވުމަށް ފަހު އަވަސް ވެގަތީ ޕެސެންޖަރު ޓާމިނަލް އެއް އަޅާށެވެ. އެ މަސައްކަތް ފެށުމަށްޓަކައި ކޮންކްރީޓް ވަރުގަދަ ބުޑު ތަކެއް ވެސް އެޅި އެވެ.\nރާއްޖޭގެ އެއާޕޯޓަށް ފުރަތަމަ ބޭނުންވަނީ ޕެސެންޖަރު ޓާމިނަލެއް ހެއްޔެވެ؟ ނޫނީ ރަންވޭއެއް ހެއްޔެވެ؟ މިއީ ބަހުސަކަށް ވެސް ވެދާނެ އެވެ. ސަބަބަކީ ގިނަ ދަތުރުވެރިންނަށް ފެންނާނީ ދުނިޔޭގެ ރީތި ޓާމިނަލްތަށް ކަމަށްވުމެވެ. ނަމަވެސް މާހިރުންގެ ނަޒަރުގައި ރާއްޖެ ފަދަ ގައުމަކަށް އިތުރު ރަންވޭއެއްގެ މުހިންމުކަން ބޮޑެވެ.\nރާއްޖޭގެ އިގްތިސާދުގެ މައި ބަދައަކީ ޓޫރިޒަމެވެ. މިދިޔަ އަހަރުގެ ތަފާސް ހިސާބުތަކަށް ބަލާއިރު ރާއްޖެއަށް 1.3 މިލިއަން ޓޫރިސްޓުން އައިސްފައިވެ އެވެ. އަދި ރާއްޖޭގައި މިހާރު 42،000 ޓޫރިސްޓު އެނދު އެބަހުއްޓެވެ. އަދި 700 އެއްހާ ގެސްޓްހައުސް އާއި 138 އަށް ވުރެ ގިނަ ރިސޯޓު ހުޅުވާފައިވެ އެވެ.\nމި އަހަރާއި އަންނަ އަހަރުވެސް އާ އެތައް އެނދެއް އަލަށް އަންނާނެ އެވެ. މި ތަންތަނަށް އަންނަ ޓޫރިސްޓުންގެ ބޮޑު ބައެއް ރާއްޖެ އެތެރެވާން ބޭނުންކުރާ ދޮރަކީ ރާއްޖޭގެ މައި ވައިގެ ބަނދަރެވެ. އެހެންވެ، މައި އެއާޕޯޓު ވާން ޖެހެނީ 24 ގަޑިއިރުގެ ބޮޑު އޮޕަރޭޝަނެއް ހިންގާ ފެންވަރުގެ ތަނަކަށެވެ.\nމި 24 ގަޑިއިރުގެ ތެރޭގައި އެންމެ ފަސް މިނެޓަށް އެއާޕޯޓް ބަންދު ކުރަން ޖެހުނު ނަމަވެސް އެކަން ވެގެން ދާނީ މިލިއަން ޑޮލަރުގެ ބޮޑު ގެއްލުމަށެވެ. މައި އެއާޕޯޓަށް ތެޔޮ ލީކުވުން ނުވަތަ ރަންވޭގައި ދިމާވާކަމެއްގެ ސަބަބުން އެއާޕޯޓް ހުއްޓުން އައުން ވެގެންދާނީ، މި ގެއްލުން ގުޅިފައިވާ ޗޭނު ބޮޅެއްގެ ގޮތުގައި މުޅި އިގްތިސޯދަށް ސީދާ އަސަރު ކުރާނެ ކަމަކަށެވެ.\nއެއާޕޯޓް ބަންދު ކުރަން ޖެހުމުން ފްލައިޓް ޑިލޭ ވެއްޖެނަމަ، ބޭރުން އަންނަ ފްލައިޓަށް ނުޖެއްސޭނެ އެވެ. އެއީ އެކަތިފަހަރުން އިގްތިސޯދު ކޮށިއެރުމެވެ. މިކަން އެންމެ ބޮޑަށް ތަޖުރިބާ ކުރާ ބަޔަކީ ބޯޓު ފަހަރު ދުއްވާ ޕައިލެޓުންނެވެ.\nޕައިލެޓެއް ކަމަށްވާ މުހައްމަދު ރަނޭޝް (ރަނޭ) ވިދާޅުވި ގޮތުގައި ރާއްޖޭގެ އެއާޕޯޓުގައި އެންމެ ރަންވޭއެއް އޮތުމަކީ ހައިރާންވާވަރުގެ ބޮޑު ރިސްކެކެވެ. އެންމެ ރަންވޭއެއް އޮތްއިރު، ނުރައްކާތެރި ކަމެއް ދިމާނު ވުމަކީ ދިވެހިންގެ ނަސީބު ކަމަށް އޭނާ ސިފަ ކުރައްވަ އެވެ.\nވީއައިއޭގެއާ ރަންވޭގައި ލައިޓް ހަރު ކުރަނީ- ފޮޓޯ: އެމްއޭސީއެލް\n"މާތްﷲ ގެ އިރާދަފުޅުން ކަމެއް ދިމާ ނުވަނީ. އެކަމަކު އެންމެ ރަންވޭއެއްގައި ރާއްޖޭގެ މުޅި އިގްތިސޯދު މި އޮންނަނީ. ރަންވޭގައި ކަމެއް ވެގެން ބަންދުވެ، ގިނައިރު ތަކެއް ވެއްޖެނަމަ އެކަން ވާނީ ސުނާމީއެއް އައުން ފަދަ ކަމަކަށް. އެހެންވެ، ބުނެވޭނީ އިތުރު ރަންވޭއެއް ހެދުމަކީ ވަރަށް ބޮޑު ހިތްހަމަ ޖެހުމެކޭ ޕައިލެޓެއްގެ ހައިސިއްޔަތުން ވެސް،" ތަޖުރިބާ ކާރު ޕައިލެޓް ވިދާޅުވި އެވެ.\nއާ ރަންވޭގެ ވާހަކަ ދައްކާއިރު ދުނިޔޭގެ ގިނަ އެއާޕޯޓުތަކުގައި ރަންވޭތައް ހުންނަ ގޮތަށް ވެސް ބަލައިލުން ރަނގަޅެވެ. ދުނިޔޭގައި އެންމެ ރަންވޭއެއް އޮންނަނީ މަދު ގައުމެއްގަ އެވެ. ސަބަބަކީ އެ ރިސްކް ނުނެގުމެވެ. އެހެންވެ ޓްރެފިކް ހައި ގައުމުތަކުގައި އެއް ރަންވޭއަށް ވުރެ ގިނަ ރަންވޭތައް ހަދާފައި ހުރެ އެވެ.\nއެމެރިކާގެ ޖޯޖްބުޝް އިންޓަނޭޝަނަލް އެއާޕޯޓާއި ޗިގާކޯ މިޑްވޭ އިންޓަނޭޝަނަލް އެއާޕޯޓް ފަދަ ތަންތަނުގައި ފަސް ރަންވޭ ހަދާފައިވެ އެވެ. ސަބަބަކީ އެއް ރަންވޭ މަރާމާތު ކުރަން ބަންދު ކުރަން ޖެހޭ ދަނޑިވަޅުތަކުގައި ވެސް އެއާޕޯޓުގެ "އިންޖީނުގެ ހިނގުން" ހުއްޓުނަ ނުދިނުމެވެ.\nރަންވޭ- ޓިކެޓުގެ އަގާ ގުޅިފައި\nރާއްޖޭގައި ފްލައިޓް ޑިލޭވާ ޝަކުވާ އަބަދު ވެސް ވަރަށް ބޮޑެވެ. ރާއްޖޭގައި އެހާ ގިނައިން ފްލައިޓެއް ޑިލޭ ވަނީ ކީއްވެގެން ހެއްޔެވެ؟\nބައެއް ފަހަރު ފްލައިޓް ޑިލޭވުމުގައި ޓެކްނިކަލް މައްސަލަތައް އުޅެ އެވެ. ބޭރުގައި މިކަން ގިނައިން ވަނީ މިހެންވެ އެވެ. ނަމަވެސް ރާއްޖޭގެ މައި ވައިގެ ބަނދަރުގައި ފްލައިޓް ޑިލޭ ވުން ގިނަ އިން އަންނަނީ ފްލައިޓަށް ޖާގަ ނުލިބުމުގެ ސަބަބުން ކަމަށްވެ އެވެ.\nމޯލްޑިވްސް އެއާޕޯޓް ކޮމްޕެނީގެ ހިސާބުތައް ދައްކާ ގޮތުގައި މި އަހަރުގެ ފުރަތަމަ ހަ މަސް ދުވަހު 22،000 ފްލައިޓް އެއާޕޯޓަށް ޖައްސާފައިވެ އެވެ. މިއީ މިދިޔަ އަހަރާ އަޅާ ބަލާއިރު 11 ޕަސެންޓް އިތުރު ވުމެކެވެ.\nއަދި މި އަހަރުގެ ޓޫރިޒަމްގެ ފިނި މޫސުމުގައި ވީއައިއޭއަށް ދުވާލެއްގެ މައްޗަށް 10 ފްލައިޓް އެވްރެޖު ގޮތެއްގައި ޖައްސާފައިވެ އެވެ. މި ވަރަށް ޓްރެފިކް އަރައިގެން ދިޔަ ނަމަވެސް ރާއްޖޭގައި އޮތީ މި ހާތަނަށް އެންމެ ރަންވޭ އެކެވެ. އެހެންވެ ފުރާ ފްލައިޓަށް ޖާގަ ހެދުމާއި ފްލައިޓް ޕާކު ކުރެވެންދެން ފްލައިޓް މަތީގައި ބުރުއެޅުން ފަދަ މައްސަލަތަކުގެ ސަބަބުން ފްލައިޓް ޑިލޭވެ އެއާލައިންތަކަށް ބޮޑެތި ވިޔަފާރި ގެއްލުންތައް ދިމާވެ އެވެ.\nމީގެ މައިގަނޑު ނަތީޖާއަކީ ޓިކެޓުގެ ފެއާތަކުގެ އަގުތައް މަތިކުރަން ޖެހުމެވެ. ދުނިޔޭގެ ބާޒާރުގައި މަތިންދާބޯޓްގެ ތެލުގެ އަގު ހެޔޮވި ނަމަވެސް ވޭތުވެދިޔަ ތިން އަހަރު ތެރޭގައި ޓިކެޓު އަގު ބޮޑުވުމުގެ އެއް ސަބަބަކީ މި އެވެ.\nރާއްޖޭގެ އެތެރޭގެ އުދުހުންތަކަށް ބަލާނަމަ މޯލްޑިވިއަން އިން ދުވާލެއްގެ މައްޗަށް 36 ދަތުރު ކުރެ އެވެ. އެންމެ ރަންވޭއެއް އޮތުމުން އެވްރެޖު ގޮތެއްގައި ހަތް މިނެޓު މީގެ ފްލައިޓެއް މަޑު ކުރަން ޖެހެ އެވެ. މިހާރު ރަންވޭ އޮތް ގޮތުން ފްލައިޓް ދެ އިންޖީނު އިސްޓާޓު ކޮށްގެން ތެޔޮ އަންދަ އަންދާ އެހާއިރު އޮންނަން ޖެހެ އެވެ. ސަބަބަކީ ފްލައިޓް ނައްޓާ ލެވޭނީ ރަންވޭގެ ކޮޅަށް ގޮސްގެން ކަމަށްވާތީ އެވެ.\nޕައިލެޓް ރަނޭ ވިދާޅުވި ގޮތުގައި އަލަށް އަޅާ ރަންވޭގައި އޮންނަނީ އައިއެލްއެސް އެޕްރޯޗަކަށް ވުމުން އިތުރު ފަސޭހަ ތަކެއް ލިބިގެންދާނެ އެވެ. ވިއްސާރަ ދުވަސް ދުވަހު ޖައްސަން އިތުރު ފަސޭހައެއް އާ ރަންވޭ ބޭނުން ކުރަން ފެށުމުން ލިބިގެން ދާނެ އެވެ.\n"އޭރުން ވިއްސާރަ ދުވަސް ދުވަހު ވެސް ޑިލޭތައް މަދުވާނެ. މޯލްޑިވިއަން އަށް ބަލާނަމަ އާ ރަންވޭގެ ސަބަބުން ހަތަރު ގަޑިއިރު ސަލާމަތް ވެގެން ދާނެ. މި ސަލާމަތް ވަނީ ހަތަރު ގަޑިއިރުގެ ޑިލޭއެއް. މޯލްޑިވިއަންގެ ޑިލޭއަށް ވެސް ބޮޑު ހައްލެއް ލިބިގެން ދާނެ،" ރަނޭ ވިދާޅުވި އެވެ.\nއާ ރަންވޭގެ ސަބަބުން ތެލަށް ކުރާ ހޭދަ ވެސް ކުޑަ ވެގެން ދާނެ އެވެ. މިސާލަކަށް ދަރަވަންދޫ އިން އަންނަ ފްލައިޓު މަތީގައި 10 މިނެޓު ނުޖެއްސިފައި އޮންނަން ޖެހެ އެވެ. މިއީ ތެޔޮ ހަރަދު ބޮޑުވާނެ ސަބަބެކެވެ. އާ ރަންވޭގެ ސަބަބުން އެކަން ފަސޭހަ ވެގެންދާނެ އެވެ. ތެލުގެ ހަރަދު ކުޑަވުމުން ފައިދާވެ އިގްތިސޯދަށް ރަނގަޅު އަސަރެއް ކުރާނެ އެވެ. އަދި އެއި އެފިޝެންސީ ލިބި، ހުރިހާ ދިމާއަކަށ ނަފާ ބެހިގެން ދާނެ އެވެ.\nފްލައިމީގެ ސީނިއަ ޕައިލެޓެއް ކަމަށްވާ އަހުމަދު ޝާމިން (ޝާންޓޭ) ވިދާޅުވީި ގޮތުގައި އާ ރަންވޭގެ ސަބަބުން ވަރަށް ބޮޑުތަން ފަސޭހަ ވެގެން ދާއިރު ފިއުލް އެން ދުން މަދުވެ، އިގްތިސޯދަށް ދުޅެހެޔޮކަން އަންނާނެ އެވެ.\nމި ހުރިހާ ފައިދާއެއް އޮތް ރަންވޭގައި އަންނަ މަހު ފްލައިޓް ޖައްސަން ފަށާނެ އެވެ. ގައިމުވެސް މިކަން ވެގެންދާނީ ރާއްޖޭގެ ތާރީހުގައި ފާހަގަ ކޮށްލެވޭނެ ކަމަށެވެ. އާ ރަންވޭ ވެގެން ދާނީ ރާއްޖޭގެ އިގްތިސޯދަށް ބޮޑު ފައިދާތަކެއް ކުރުވާނެ ބިޔަ އިންވެސްޓްމަންޓަކަށެވެ. ތާރީހީ ބޮޑު ބަދަލަކަށެވެ.\nވެލާނާ އިންޓަނޭޝަނަލް އެއާޕޯޓް މިނިސްޓްރީ އޮފް އިކޮނޮމިކް ޑިވެލޮޕްެމަންޓް އެމްއޭސީއެލް + އިގްތިސޯދު


MNU in "One-Stop Admission" harakaatheh baahvanee | Mihaaru\nއެމްއެންޔޫއިން މިއަހަރު ދަސްވެނިވުނު ބައެއް ދަރިވަރުން: އަންނަ ޓާމުގައި ފަށާ ކޯސްތަކާއި ގުޅޭ މައުލޫމާތު ދިނުމުގެ ހަރަކާތެއް އެމްއެންޔޫއިން ބާއްވަނީ -- ފޮޓޯތައް: ރައީސް އޮފީސް\nއެމްއެންޔޫ އިން "ވަން ސްޓޮޕް އެޑްމިޝަން" ހަރަކާތެއް ބާއްވަނީ\n11 ޖުލައި 2019 - 17:146comments\nއެމްއެންޔޫގައި ހަވީރު 4:00 އިން 6:00 އަށް އަދި ރޭގަނޑު 8:00 އިން 10:00 އަށް ކުރިއަށް ގެންދާ މި ހަރަކާތުގައި އޯލެވެލް އަދި އޭލެވެލް ފުރިހަމަކޮށްފައިވާ ދަރިވަރުންނަށް ހުރި މަތީ ތައުލީމުގެ ފުރުސަތުތައް އަންގައިދޭނެ އެވެ.\nމި ހަރަކާތުގައި އެ ޔުނިވާސިޓީގައި އަންނަ މަހު ފަށާ ކޯސްތަކަށް ފޯމު ހުށަހެޅުމާއި ބަލައިގަތުން ވެސް ކުރިއަށް ދާނެ އެވެ. އަދި ޝަރުތު ހަމަވާ ދަރިވަރުންނަށް ޖާގަ ކަށަވަރުކޮށްދިނުމުގެ ކަންތައްތަކާއި، ފޯމާއެކު ހުށަހަޅަން ޖެހޭ ސެޓްފިކެޓްތައް އެޓެސްޓު ކުރުމުގެ މަސައްކަތް ވެސް ކުރިއަށް ދާނެ ކަމަށް އެމްއެންޔޫ އިން ބުންޏެވެ.\nއެމްއެންޔޫއިން ބުނި ގޮތުގައި އެ ޔުނިވާސިޓީގެ ގަމު ކެމްޕަހުގަ އާއި ތިނަދޫ ކެމްޕަހުގައި ވެސް ވަން ސްޓޮޕް އެޑްމިޝަންގެ ހަރަކާތްތައް އެ ދުވަހު ކުރިއަށް ދާނެ އެވެ. ނަމަވެސް އެ ކެމްޕަސްތަކުގައި މި ހަރަކާތް ކުރިއަށް ދާނީ ހަވީރު 4:00 އިން 6:00 އަށް އެކަނި އެވެ. އެ ކެމްޕަސްތަކުގައި ވެސް މާލޭގެ ކެމްޕަހުގައި އޮންނަ ހަރަކާތުން ލިބޭ ހުރިހާ ހިދުމަތްތަކެއް ލިބޭނެ އެވެ.\nމި އަހަރުގެ ދެވަނަ ޓާމުގެ ކިޔެވުން އަންނަ މަހުގެ ހަތަރެއްގައި އެމްއެންޔޫގައި ފަށާ އިރު، ކޯހަށް ހޮވިފައިވާ ދަރިވަރުންގެ އޮރިއެންޓޭޝަން މި މަހުގެ 28 ގައި ފަށާނެ އެވެ. އެ ޔުނިވާސިޓީގައި 7000 އަށް ވުރެ ގިނަ ދަރިވަރުން މިހާރު ވެސް އެކި ދާއިރާތަކުން މަތީ ތައުލީމު ހާސިލްކުރެއެވެ.\nއިތުރު ލިޔުންތައް ތައުލީމް ދިވެހި ގައުމީ ޔުނިވަސިޓީ މަތީ ތައުލީމު


France Ge Emme Bodu Muslim Jamiyyaa Uvaalaifi - Vaguthu\n1 އަހަރު ކުރިން ( އޮކްޓޯބަރ 29, 2020 )\n"ބަރަކާސިޓީ" ގެ އޮފީސް\nފްރާންސްގެ އެންމެ ބޮޑު މުސްލިމް ޖަމިއްޔާ، "ބަރަކާސިޓީ"، ހިންގުމަށް އެޤައުމުގައި ދީފައިވާ ހުއްދަ ބާތިލުކޮށް އެ ޖަމިއްޔާ އުވާލައިފިއެވެ.\nމި ޖަމިއްޔާ އުވާލާފައި މިވަނީ، ފްރާންސްގައި އިސްލާމް ދީނަށާއި ކީރިތި ރަސޫލާ (ސ.އ.ވ) އަށް ފުރައްސާރަކޮށް ކާޓޫނު ކުރެހި މައްސަލައިގައި މުސްލިމް ޤައުމުތަކާއި ޖަމާޢަތްތަކުން ފްރާންސާއި ދެކޮޅަށް އަޑުއުފުލަމުންދާ ދަނޑިވަޅެއްގައެވެ.\n"ބަރަކާސިޓީ" އުވާލާފައިވާކަން ހާމަކޮށް ފްރާންސްގެ އިންޓީރިއާ މިނިސްޓަރ، ޖެރަލްޑް ޑާމަނިން ކުރި ޓްވީޓެއްގައި ބުނެފައި ވަނީ، އެ ޖަމިއްޔާއަކީ މުސްލިމުން ފަހަތުގައި ތިބެގެން ހައްދުފަހަނައަޅާފައިވާ ކަންކަން ރާވައި ހިންގަމުން އަންނަ ޖަމިއްޔާއެއް ކަމަށެވެ. އަދި އެ ޖަމިއްޔާއަކީ ނިރުބަވެރިންނަށާއި، ނިރުބަވެރި އަމަލުތައް ހިންގުމަށް ހިއްވަރުދޭ ޖަމިއްޔާއެއް ކަމަށް ވެސް އޭނާ ބުންޏެވެ.\n"ބަރަކާސިޓީ" އަކީ ދުނިޔޭގެ އެކި ކަންކޮޅުތަކުގައި ހާލުގައި ޖެހިފައިވާ މުސްލިމުންނަށް އެހީތެރިކަން ފޯރުކޮށްދޭ ޖަމިއްޔާއެކެވެ. އެ ޖަމިއްޔާއިން ވަނީ ފާއިތުވެދިޔަ ދިހަ ވަރަކަށް އަހަރުގެ ތެރޭގައި 26 ޤައުމެއްގެ ދެ މިލިއަނަށްވުރެ ގިނަ މީހުންނަށް ސިއްޙީ އެހީތެރިކަމާއި ކާބޯތަކެއްޗާއި އެނޫންވެސް އެހީ ފޯރުކޮށްދީފައެވެ.\nމި ޖަމިއްޔާ އުވާލުމާއި ގުޅިގެން ޖަމިއްޔާގެ ފައުންޑަރ، އިދްރީސް ޝިހާމެދީ ކުރެއްވި ޓްވީޓެއްގައި ވަނީ، ފްރާންސްގައި ދިރިއުޅުން ރައްކާތެރިކަމަށް ޤަބޫލު ނުކުރެއްވޭތީ އެހެން ޤައުމަކުން ޙިމާޔަތަށް އެދިވަޑައިގެންފައެވެ. އަދި ފްރާންސްގައި މި ޖަމިއްޔާގެ މުވައްޒަފުންނަށް ވެސް ދިރިއުޅެން ނުރައްކަލަކަށް ވެފައިވާ ކަމަށް އިދްރީސް ވިދާޅުވިއެވެ.\n"ބަރަކާސިޓީ" އުވާލުމުގެ ކުރިން، ފްރާންސްގައި މުސްލިމުންނާއި ދެކޮޅަށް ތަންތަން ބަލައި ފާސްކުރުމަށް ހިންގި ބޮޑު އޮޕަރޭޝަނެއްގައި އިދްރީސްގެ ގެޔަށް ފުލުހުން ވަދެ އޭނާ ހައްޔަރުވެސް ކޮށްފައި ވެއެވެ. ފުލުހުން ވަނީ އޭނާ ހައްޔަރު ކުރުމުގައި އަނިޔާކޮށް ގެޔަށްވެސް ގެއްލުން ދީފައެވެ.\nފްރާންސްގައި މުސްލިމުންނާއި ދެކޮޅަށް ހިންގަމުންދާ ޖަރީމާތައް އިތުރުކޮށްފައި މިވަނީ މީގެ ދެ ހަފްތާއެއްހާ ދުވަސްކުރިން އެޤައުމުގެ ޓީޗަރެއްގެ ކަރުބުރިކޮށްލި ހާދިސާއަކާއި ގުޅިގެންނެވެ. އޭނާ މަރާލާފައި ވަނީ، ދަރިވަރުންނަށް ދީނަށް ފުރައްސާރަކޮށްފައިވާ ކާޓޫނުތަކެއް ދެއްކި މައްސަލަ ފެންމަތިވެފައި ވަނިކޮށެވެ.\nޓީޗަރު މަރާލި ހާދިސާއާއި ގުޅިގެން ފްރާންސްގެ ރައީސް، އެމަނުއެލް މެކްރޯން އާއި އެޤައުމުގެ ސަރުކާރުގެ އިސް ފަރާތްތަކުން ވަނީ މިއީ "އިސްލާމިކް ޓެރެރިޒަމް" ގެ އަމަލެއް ކަމަށް ބުނެފައެވެ.\nމި ހާދިސާއަށްފަހު ފްރާންސުގައި މުސްލިމުންނާއި މެދު އިހާނެތިކޮށް ޢަމަލުކޮށް މުސްލިމުންނަށް ދުއްތުރާ ކުރުމާއެކު އިސްލާމް ދީނަށް ފުރައްސާރަ ކުރުމުގެ އަމަލުތައް ހިންގަމުންދަނީ އެޤައުމުގެ ވެރިންނާއި އާންމުން ގުޅިގެންނެވެ. މިގޮތުން ދީނަށް ފުރައްސާރަކޮށް ކުރަހާފައިވާ ކުރެހުންތައް އެޤައުމުގެ އިމާރާތްތަކުގައި ވެސް ވަނީ ހަރުކޮށްފައެވެ. މިކަން ނުހުއްޓުވާނެކަން ހާމަކޮށް ފްރާންސްގެ ސަރުކާރުން ބުނެފައި ވަނީ އެއީ ޚިޔާލު ފާޅުކުރުމުގެ މިނިވަންކަން ކަމަށެވެ.\nއޮކްޓޯބަރ 29, 2020 07:44\nދައްޖާލުންތައް މުސްލިމު ގައުމުތަކަށް އައިސް ހައްގުތަކޭ މިނިވަންކަމޭ ކިޔައިގެން އެބަ އަނގަތަޅައޭ\nއެ ގައުމުތަކުގަ މިއުޅެނީ ދިރި ނޫޅެވިގެން\nއޮކްޓޯބަރ 29, 2020 11:23\nﷲ ފުރާންސް ކާފިރުންނަށް ތެދުމަގު ދައްކަވާދޭވެ\nއޮކްޓޯބަރ 29, 2020 11:31\nހަގީގަތަކީ މުސްލިމުންގެ ބަޔަކު އެ ޓީޗަރުގެ ކަރު ބުރިކޮށްނުލިނަމަ މިހެން ނުވީސްކަން.\nއޮކްޓޯބަރ 29, 2020 12:25\nއެހެންތަ؟ފުރަތަމަ މިސުވާލަށް ޖަވާބު ދީބަލަ ނިކަން..އަހަރެމެންގެ މާތް ރަސޫލާ ޞައްލަށްﷲ ޢަލައިހި ވަސައްލަމް އެބައިމީހުންނަށް ކީއްކުރަން އެއްވެސް މީހަކަށް ދިން ގެއްލުމެއް ނިކަން ބުނެބަލަ.މިފާޑަށް އެކަލޭގެފާނުގެ ޝަޙްސިއްޔަތު ހަޑިކުރަމުން މިދަނީ އަޅެފަހެ ކީއްވެގެންކަން ބުނެދީބަލަ.ފެށުނީއްސުރެ މިކަން މިހެން މިހިނގަނީ..


Loafan Zuvaaneh - Maibadha Massala Jehi, Ehee Akah Beynun Vefai - Vaguthu\nލޯފަން ޒުވާނެއް: މައިބަދައިގެ މައްސަލަ ޖެހި އެހީއަކަށް ބޭނުންވެފައި\nށ. ކޮމަންޑޫ، ސޭބޫގެ، އުމުރުން 33 އަހަރުގެ މުހައްމަދު ރަޝީދަކީ އުފެދުމުގައި ވެސް ލޮލުގެ ފެނުމުން މަހުރޫމުވެފައިވާ މީހެކެވެ. އެހެން މީހުންނެކޭ އެއްފަދައިން އޭނާ ވެސް ދެކޭ ހުވަފެންތަކެއް ވެއެވެ. ހާސިލް ކުރަން ބޭނުންވާ ކަންތައްތަކެއް ވެއެވެ. އެހެން ނަމަވެސް މިއަދު ދިމާވެފައިވާ ބަލި ހާލަތެއްގެ ސަބަބުން އޭނާގެ ހުވަފެންތައް ހާސިލު ކުރުމަށް މިވަނީ ހުރަސްތަކެއް ކުރިމަތިވެފައެވެ.\nރަޝީދުގެ ބަލިހާލަތާއި ދިމާވެފައިވާ ދަތިތަކާއި ގުޅޭ ގޮތުން އޭނާގެ އެންމެ ގާތް އެކުވެރިޔާ ކަމަށްވާ މުހައްމަދު މުސްލިމް ވަނީ "ވަގުތު އެހީ" އަށް މައުލޫމާތު ދީފައެވެ.\nމުސްލިމް ކިޔައިދިން ގޮތުގައި ރަޝީދު ވަރަށް ކުޑަ އިރު އޭނާގެ ފައި ވަނީ ބިނދިފައެވެ. ދެވަނަ ފަހަރަކަށް ވެސް އޭނާގެ އެ ފައި ބިނދުނު ފަހުން އޭނާ އަމިއްލައަށް ހިނގައި ނޫޅެއެވެ.\n"އޭނަގެ އުމުރުން ހަތް ވަރަކަށް، އަށް ވަރަކަށް އަހަރުގައި އޭނާ ހިނގާ އުޅުމުގެ ތެރޭގައި، ރީއްޗަށް ހިނގާ އުޅުނު މީހެއް އެއީ. ހިނގާ އުޅުމުގެ ތެރޭގައި ފައި ބިނދުނީ. ފައި ބިނދިގެން ބޭސް ކޮށްފައި ދެވަނަ ފަހަރަށް ވެސް ފައި ބިނދުނީމަ ދެން އޭނާއަށް ލިބުނު އަނިޔާގެ ސަބަބުން އޭނައަށް ހިނގަން ނުކުރެނީ. ފިރުކިފަ ކަހަލަ ގޮތަކަށް ހިނގާ އުޅުނީ. އިށީނދެގެން އިނދެ ދެ އަތާއި ދެ ފައި ބޭނުންކޮށްގެން ގޭތެރޭގައި ހިނގާ އުޅުނީ މިހާތަނަށް." މުސްލިމް "ވަގުތު އެހީ" އަށް ކިޔައިދިނެވެ.\nއެގޮތައް އުޅުމުގެ ތެރޭގައި މީގެ ދެ ހަފްތާއެއްހާ ދުވަސް ކުރިން ރަޝީދުގެ ހަށިގަނޑަށް ވަނީ ކުއްލި ބަދަލެއް އައިސްފައެވެ. އޭނާގެ މައި ބަދަ އާއި އޭނާގެ ކަނދުރައިން ވަނީ މުޅިންހެން ބާރު ކެނޑިފައެވެ. އެކަމުގެ ސަބަބުން އޭނާއަށް އެއްވެސް ގޮތަކަށް ހަރަކާތްތެރިވެ ނޫޅެވެއެވެ. ޒަރޫރީ ބޭނުންތައް އަމިއްލައަށް އަދާ ކުރުުމުގެ ބާރު ވަނީ ގެއްލިފައެވެ. ދުވަސްތައް ހޭދަ ކުރަން ޖެހިފައި ވަނީ އެނދުމަތީގައެވެ.\n"މީގެ ދެހަފްތާއެއްހާ ދުވަސް ކުރިން މި ދިމާވި ކަމަކީ އެއްދުވަހު ހޭލި އިރުގައި އުނަގަނޑުގައި ވެސް އެއްވެސް ވަރެއް ނުހުންނަނީ، ކަނދުރައިގަ ވެސް. ކަނދުރާވެސް ކޮޅަށް ބޭންދީމަ ބޯ ދާނެ އަތަކަށް ގޮސް ވެއްޓެނީ. މިހާރު އެކަމަކު ކަނދުރާ ރަނގަޅު. އެކަމަކު އުނގަނޑުގައި އެއްވެސް ވަރެއް ނުހުރޭ. މިހާރު ހަމަ އޮށޯވެގެން އޮންނަން ޖެހެނީ. ހުރިހާ ކަމެއްގައި ވެސް މުޅިން އުފުއްލާ ގެންގުޅެން ޖެހެނީ."\nރަޝީދަކީ ގާރީ ކޯހުގައި ކިޔަވަމުން ދިޔަ ޒުވާނެކެވެ. މީގެ ކުރިން އާންމުދަނީ ހޯދަން އެއްވެސް މަސައްކަތެއް ނުކުރި ނަމަވެސް އޭނާ ބޭނުންވަނީ ގާރީ ކޯސް ނިންމައި، ކުދިންނަށް ޤުރުއާން އުގަންނައިދީގެން އާންމުދަނީ ހޯދުމަށެވެ. އެހެން ނަމަވެސް ދިމާވެފައި މިވާ މައްސަލަތަކުގެ ސަބަބުން އޭނާގެ އުންމީދުތަކަށް މިވަނީ ކަޅު ވިލާގަނޑެއްގެ ހިޔަނި އެޅިފައެވެ.\n"ގާރީ ކޯސް ލެވެލް ތިނެއް ފަށައިގެން އުޅުނު ދުވަސްކޮޅު، ހަމަ ތިނެއް ފެށިތަނާާހެން އެކަމެއް އެ ދިމާވީ. ލެވެލް އެކެއް ދޭއް ނިންމާފަ." މުސްލިމް ކިޔައިދިނެވެ.\nރަޝީދަކީ މީގެ ކުރިންވެސް ކުދިންނަށް އުގަންނައިދިފައިވާ ހިދުމަތްތެރި ފަރާތެކެވެ. އެގޮތުން ދިވެހި ލޯފަން ކުދިންގެ ޖަމިއްޔާގެ ފަރާތުން އޭނާ ވަނީ ލޯފަން ކުދިންނަށް ވޮއިސް ކޯލް މެދުވެރިކޮށް ކިޔަވައިދީފައެވެ. މިދިޔަ އަހަރު އޭނާ އެކުދިންނަށް ލެޓިން ކިޔަވައިދިން އިރު މި އަހަރު ކިޔަވައިދިނީ ހިސާބެވެ.\nމިހާރު ރަޝީދު އޮތީ އޭޑީކޭ ހޮސްޕިޓަލުގައި އެޑްމިޓް ކޮށްފައެވެ. އޭނާ އަށް ދިމާވެފައިވާ މައްސަލަ އަދި ޔަގީން ވެފައި ނުވާ ނަމަވެސް ޑޮކްޓަރުން ލަފާ ކޮށްފައި ވަނީ މައްސަލައަކީ އޭނާގެ މަސްތަކުގައި ބާރު ދެރަވުމުން ދިމާވެފައިވާ މައްސަލައެއް ކަމުގައެވެ. އެހެން ކަމުން މާލޭގައި މަޑުކޮށްގެން ފިޒިއޯތެރަޕީ ހެދުމަށް ވަނީ ލަފާ ދީފައެވެ.\nރަޝީދު މާލޭގައި ހުންނަނީ ޑެއިލީ ރޫމްއެއް ކުއްޔަށް ހިފައިގެންނެވެ. ރަށުން އޭނާ ފަރުވާއަށް މާލެ އައިތާ މިހާރު ވަނީ ހަފްތާއަކަށް ވުރެ ގިނަ ދުވަސް ވެފައެވެ. އޭނާގެ ހާލު ރަނގަޅުވުމަށް ނަގާނީ ކިހާ ދުވަހެއް ކަމެއް އަދި ބުނާކަށް ނޭނގެއެވެ. އެހެން ކަމުން މާލޭގައި އޭނާ ކިތަންމެ ދުވަހަކުވެސް މަޑު ކުރަން ޖެހިދާނެއެވެ. އެހީއަކަށް އެދުމަށް ރަޝީދުއަށް މަޖޫބޫރުވެފައި ވަނީ އޭނާ އަށް މާ ގިނަ ދުވަހަކު މާލޭގައި މަޑު ކުރެވޭނެހާ ތަނަވަސްކަމެއް ލިބިފައި ނެތުމުންނެވެ.\nރަޝީދުގެ މައިންބަފައިންނަކީ މިއަދު އިސް ރަށްވެހިންނެވެ. އެމީހުން އޭނާއަށްޓަކައި ވަމުންދާ ގުރުބާނީތަކަށް އޭނާ ވަނީ ހިތުގެ އެންމެ ފުންމިނުން ޝުކުރު އަދާ ކޮށްފައެވެ. އޭނާގެ އެއްބަނޑު އެއްބަފާ މީހުން ތިބި ނަމަވެސް އެމީހުންނަކީ ވެސް އެހާ ބޮޑު މާލީ ތަނަވަސްކަމެއް ލިބިފައިވާ ބައެއް ނޫނެވެ. ނަމަވެސް އެމީހުން ވެސް ވެވުނު ވަރަކުން އެހީތެރިކަން ފޯރުކޮށްދޭ އިރު އޭނާގެ ރަހުމަތްތެރިން ވެސް ދަނީ އެހީތެރިކަން ފޯރުކޮށްދެމުންނެވެ. ރަޝީދު ވަަނީ އެމީހުންނަށް ވެސް ހާއްސަ ޝުކުރެއް އަދާ ކޮށްފައެވެ.\nމުހައްމަދު ރަޝީދަށް އެހީތެރިކަން ފޯރުކޮށްދޭން ބޭނުންފުޅުވާ ފަރާތްތަކުން އޭނާގެ ބީއެމްލް އެކައުންޓް ނަމްބަރު 7770000007639 އަށް ފައިސާ ޖަމާކޮށްދިނުމަށް އެދެމެވެ. އޭނާގެ ބަލި ހާލަތާއި ބެހޭގޮތުން އިތުރު މައުލޫމާތު ބޭނުންވާ ފަރާތްތަކުން އޭނާގެ އެންމެ ގާތް އެކުވެރިޔާ މުހައްމަދު މުސްލިމްގެ ފޯން ނަމްބަރު 7826666 އަށް ގުޅުއްވުމަށް އެދެމެވެ.\nމާތް ﷲ ރަޝީދަށް އަވަސް ޝިފާއެއް މިންވަރު ކުރައްވައި އޭނާ އަށް ކެތްތެރިކަން ދެއްވާށިއެވެ. އަދި އަޅަމެންނީ އެކަކު އަނެކަކަށް އެހީތެރިވާ ބަޔަކު ކަމުގައި ލައްވައި މުޅި އިސްލާމީ އުންމަތް ބަލިމަޑުކަމާއި ނުރައްކާތެރި ރޯގާތަކުން މިންޖުކުރައްވާށިއެވެ. އާމީން!\nޖުލައި 6, 2018 11:55\nޖުލައި 6, 2018 11:57\nޖުލައި 6, 2018 13:25\nކޮބާ ރައްޔިތުން މިފަދަ ކަންކަމަށް ޚަރަދު ކުރަންދޭ ޖީއެސްޓީ ފައިސާ! ކޮބާ ހުސްނުވާ އާސަންދަ!\nޖުލައި 6, 2018 13:47\nކޮބާ އެއްކަލަ ހުސްނުވާ އާސަންދަ؟ މިކަހަލަ ކަންތައްދިމާވާތީއޭ އަނގަ ފަތުރަން މިޖެހެނީ. ރައްޓެހިންގެ އެހީ ލިބުނަސް އޭނާގެ ޙައްގު އަދާކުރަން ޖެހޭ ސަރުކާރެއް މިއޮތީ ހޮވާފަ، އެމީހުން ޖެހޭނެ މިކަންތަކުގަ ޒިންމާ އުފުލާބަޔަކަށްވާން. މިކަން ނުކޮށްފިނަމަ މިކަހަލަ ހުރިހާ ކަމެއް ޖަމާކޮށް ޔާމީނާ ދެކޮޅަށް ވަރުގަދަ އެންޓި ކެމްޕޭއިން އެއް ޖައްސާނެވާހަކަ ދަންނަވަން. މިކޮމެންޓު ޝާއިޢުކޮށްލަދީ "މިހާރު".\nޖުލައި 6, 2018 14:10\nމުޙައްމަދު ޢަލީ ޝަފީޤް ބުން ޢަބްދުﷲ\nޖުލައި 6, 2018 14:58\nޖުލައި 6, 2018 16:25\nސަރުކާރުގެ އާސަންދައިގެ ހިދުމަތުން އޭޑީކޭގައި ހިދުމަށް ލިބެނީ ދެބައިކޮށްފައި އެއްބައި، އަދި މާލޭގައި ތިބުމާއި ކެއުން ހަމަޖައްސަން ޖެހެނީ އަމިއްލައަށް އެހެންކަމުން ސަރުކާރަށް ބަރޯސާ ނުވެ ވީވަރަކުން އެހީތެރިކަން ފޯރުކޮށް ދިނުމަކީ ރަވައް ރަނގަޅު ކަމެއްކަމަށް ފެނޭ..ޖަޒާކައްﷲ ޙައިރު\nޖުލައި 6, 2018 17:42\nއައިސިސް މީހުން އެހީ ނުވީތަ؟\nޖުލައި 6, 2018 19:26\nއައިސިސް މީހުން ދޯ އެންމެ ގިނައިން މީހުންނަށް އެހީވަނީ؟؟ތިބާގެ ވިސްނުމުގެ ހަނިކަމާއެވެ.ނުފެނޭތަ އޭނަގެ ހާލަތު ލިޔުމުގަ އެވަނީ ބަޔާންކޮށްދީފަ.ލިޔުމުގެ ތިރީގަވާ އާޔަތާއި ހަދީޘްތައް އަދި އެއްފަހަރު ރަނގަޅަށް ކިޔާލަބަލަ.އޭރަށް އެނގޭނެ އެކަކު އަނެކަކަށް އެހީތެރިކަން ފޯރުކޮށްދޭންޖެހެނީ ކީއްވެކަން...\nޖުލައި 6, 2018 23:06\n" ބަލަ "\nކަލޭ ތީ ބައްޔެއްވެސް ނުޖެހި އަދި މަރުވުމެއްވެސް ނެތް މީހަކު ކަމަށްތަ ހެދިގެން ތިޔަ އުޅެނީ. ކަލޭވެސް ބަލިވާނެ. އަދި މަރުވެސް ވާނެ. ޖާހިލުކަލޭގެ\nޖުލައި 6, 2018 18:14\nޖުލައި 6, 2018 22:40\nwavasq ޝިފާއަކަށް އެދެން\nޖުލައި 6, 2018 23:02\nކޮންމެފަދަ ހިތާމައެއް މީހަކަށް މެދުވެރިވިޔަސް ހަމަ ކުއްލިއަކަށް ސިޔާސީ ވެ ، ތިމާ ހިތުހުރި އެއްޗެއް ކީމާ އެކަމުން ލިބޭނެ މޮޅެއް ނޯންނާނެ.\nއެކަމަކާ ގުޅުން ހުރި ވާހަކަ އެއް ދެއްކުން ރަނގަޅު.\nޖުލައި 9, 2018 10:39\nރަޝީދު އަށް އަވަސް ޝިފާއެއް މިންވަރު ކޮށްދެއްވާށި ، آمين


SunOnline: Safaareen Fuvamulakah feybe meehunna kairivi meehun hoadhanee\nސަފާރީން ފުވައްމުލަކަށް ފޭބި މީހުންނާ ކައިރިވި މީހުން ހޯދަނީ\nމުހައްމަދު އައުޒަމް 16 Mar 2020, 00:20\nފުވައްމުލައް-- ފޮޓޯ: ގޫގުލް މެޕް\nފަތުރުވެރިން ތިބި ސަފާރީއަކުން ފުވައްމުލަކަށް ފޭބި މީހުންނާ ކައިރިވި މީހުން ހޯދަން އެރަށުގެ ސިޓީ ކައުންސިލުން އިއުލާންކޮށްފިއެވެ.\nކޮރޯނާވައިރަހަށް ޝައްކުކުރެވޭ ބަޔަކު ފެނިގެން މޮނީޓަރިން ހާލަތަށް ގެނައި ސަފާރީ އުޅަނދުން ކޮރޯނާއަށް ދެ މީހަކު އެ ވައިރަހަށް ޕޮޒިޓިވްވެފައިވާކަމަށް މިއަދު ސަރުކާރުން ވަނީ ބުނެފައެވެ.\nއެ ފެރީ ފުވައްމުލަަކަށް ބަނދަރުކުރީ މިދިޔަ ބުދަ ދުވަހުއެވެ. އަދި އޭގެ އަނެއް ދުވަހު އެ އުޅަނދު ވަނީ ފުރައިގެން ގޮސްފައެވެ. އަދި އޭގެ ފަހުން އިއްޔެ އެނބުރި އެ ރަށަށް އައިސް އެ ސަފާރީ ވަނީ ބަނދަރުކޮށްފައެވެ.\nފުވައްމުލަކު ކައުންސިލްއިން ބުނީ އެދުވަހު އެ ސަފާރީން ފައިބައިފަނީ ހަމައެކަނި އެ ސަފާރީގައި ތިބި މުވައްޒަފުންތަކެއް ކަމަށެވެ.\nއެ ސަފާރީ ކަރަންޓީނުކޮށްފައިރު އެ އުޅަނދަށް ޒިޔާރަތްކޮށްފައިވަނީ އެރަށު ހޮސްޕިޓަލްގެ ޓީމަކުން ކަމަށާއި އަދި އެ އުޅަނދަށް ޒިޔާރަތްކުރީ ރައްކާތެރިކަމުގެ ފިޔަޅުތަކާއެކީ ކަމަށްވެސް ސިޓީ ކައުންސިލްއިން ބުންޏެވެ.\n"އެހެންކަމުން ސަފާރީން ފުވައްމުލަކަށް ފޭބި މުވައްޒަފުން ކޮންޓެކްޓްވެފައިވާ ފަރާތްތަކުން ފަރުދީ ޒިންމާ ނަގައި، ފުވައްމުލަކު ހޮސްޕިޓަލްގެ ނަންބަރު 6860658 ފޯނަށް ގުޅައި މައުލޫމާތު ހިއްސާ ކުރެއްވުމަކީ މި ކައުންސިލްގެ ވަރަށް ބޮޑު އެދުމެކެވެ." ކައުންސިލްގެ ބަޔާނުގައިވެއެވެ.\nމިހާތަނަށް ރާއްޖެއިން 13 މީހަކު ކޮވިޑް19 އަށް ވަނީ ޕޮޒިޓިވް ވެފައެވެ. އޭގެ ތެރޭގައި މުޅިންވެސް ހިމެނެނީ ބިދޭސީންނެވެ. އެއީ ކުރެއްދޫ ރިސޯޓުން ޕޮޒިޓިވްވި ފަސް މީހަކާއި، "އައިލެންޑް ސަފާރީ 1" ނަމަކަށް ކިޔާ ސަފާރީން ޕޮޒިޓިވްވި ދެ މީހަކާއި، ސޭންޑީޒް ބަތަލާއިން ދެ މީހަކާއި، ކުރަމަތި ރިސޯޓުން ދެމީހަކާއި އަނަންތާރާ ދިގު ރިސޯޓުން ޕޮޒިޓިވްވި ދެ މީހެކެވެ.


BREAKING: Covid-19: Iran In 85,000 Gaidheen Minivankohffi - Vaguthu\nކޮވިޑް-19: އީރާން އިން 85،000 ގައިދީން މިނިވަންކޮށްފި\nއީރާނުގައި ހަލުވިކަމާއެކު ކޮވިޑް-19 ފެތުރެމުން އަންނާތީ އެ ގައުމުން 85،000 އެއްހާ ގައިދީން މިނިވަންކޮށްފިއެވެ.\nއެކަން ހާމަ ކުރީ އެ ގައުމުގެ ޖުޑީޝަރީ ސްޕޯކްސް ޕާސަންއެވެ. އީރާންގެ ގައިދީން މިނިވަންކޮށްފައި ވަނީ ވަގުތީ ގޮތުން ކަމަށް ވީނަމަވެސް އެ މީހުން އަނބުރާ ޖަލަށް ގެންދިއުމުގެ އިންތިޒާމްތައް ހަމަޖެހިފައިވާ ގޮތާއި، އެ މީހުން އަނބުރާ ގެންދާނެ އިރެއް އީރާނުން ހާމަކޮށްފައެއް ނުވެއެވެ.\nއީރާންގެ އޮފިޝަލުން މައުލޫމާތު ދިން ގޮތުގައި މިނިވަން ކުރި ގައިދީންގެ ތެރޭގައި ހިމެނެނީ އެންމެ ބޮޑެތި ކުށްތައް ކޮށްފައި ނުވާ މީހުންނެވެ.\n"ޖަލުން މިނިވަން ކުރި މީހުންގެ 50 ޕަސަންޓު ހިއްސާ ކުރަނީ ވަރަށް އާދައިގެ ކުށްތައް ކުރި މީހުން. މި ފިޔަވަޅުތަކަކީ ޖަލުގައި މި ރޯގާ ފެތުރިއްޖެ ނަމަ އުނދަނގޫ ވާނެތީ އާއި އެ ހާލަތުގައި ބަލި ކޮންޓްރޯލް ކުރަން އުދަނގޫ ވާނެތީ ދުރާލާ ވިސްނާފައި އެޅި ފިޔަވަޅެއް. އަނެއްކާ މި ދަނޑިވަޅުގައި އެ މީހުން ދޫކޮށްލައިގެން ވާނެ ގެއްލުމެއް ވެސް ނެތް." އޮފިޝަލް ވިދާޅުވިއެވެ.\nއީރާނުން ދޫކޮށްލި ކުށްވެރިންގެ ތެރޭގައި ސިޔާސީ ޚިޔާލް ތަފާތުވުންތަކުގައި ޖަލަށް ލާފައިވާ ސިޔާސީ ކުށްވެރިންވެސް ހިމެނޭ އިރު އޭގެ ތެރޭގައި ނުފޫޒު ގަދަ ބައެއް ކުށްވެރިން ތިބި ކަމަށް މިޑިއާ ރިޕޯޓްތައް ބުނެއެވެ.\nއީރާންގެ ޖަލުތަކުން ވެސް ބަލި ފެނިފައި ވުމާއި އެކު ހުރިހާ ސިޔާސީ ކުށްވެރިން ދޫކޮށްލުމަށް ޔޫއެންގެ ސްޕެޝަލް ރެޕަޓުއާ އޮން ހިއުމަން ރައިޓްސް ވަނީ މާޗް މަހުގެ 10 ވަނަ ދުވަހު ގޮވާލާފައެވެ.\nއެއީ އީރާންގެ ޖަލުތަކަކީ ތޮއްޖެހިފައިވާ ތަނަކަށް ވުމާއި އެކު، އެ ތަނުގައި ބަލި ފެތުރުމުގެ ފުރުސަތު އންތިހާ އަށް އޮންނާނެތީއެވެ.\nމާޗް 17, 2020 18:37\nއީރާނައް ގެރެންޓީއޮވޭ އެމީހުން ދޫކޮއްލިޔަސް އެމީހުންނަށް ނުރައްކަލެއްނެއްކަން..އީރާނާ ކުޅިކުޅުމަކީ އަލިފާނާކުޅުންކަން ގައި ދީން ދަނޭ..ގަޢުމު ހަލަބޮލި ކުރަންއުޅޭފިއްޔާ ވަގުތުންމަރާނެ..އަ ދި ނުވެސްފިލޭނެ


SunOnline: Roadhaige Vasiyyaiy: Hailuveriya ah Lailatul Qadr vileyrey kureveyne kankan\nރޯދައިގެ ވަސިއްޔަތް: ހައިޟުވެރިޔާއަށް ލައިލަތުލްޤަދްރި ވިލޭރޭ ކުރެވޭނެ ކަންކަން\nއައްޝައިޚް ހަސަން މޫސާ ފިކުރީ 28 May 2019, 17:03\nއިސްލާމީ މަރުކަޒުގައި އަންހެނުންތަކެއް ޖަމާޢަތުގަތު ނަމާދުކުރަނީ --- ސަން ފޮޓޯ: މުހައްމަދު އަފްރާހް\nރޯދަމަހު ކުރިމަތިވާ ސުވާލުތަކުގެ ތެރެއިން އެއް ސުވާލަކީ، ފަހު ދިހެއްގައި ޙައިޟުވެރިޔާއަށް ކުރެވިދާނޭ އަޅުކަމަކީ ކޮބައިތޯއެވެ. މިސުވާލުގެ ޖަވާބުގައި ގެނެސްދީފައި މިވަނީ އިސްލާމް ކިޔޫއޭ ވެބްސައިޓުގައި، އައްޝައިޚު ޞާލިޙުލް މުނައްޖިދު ދެއްވާފައިވާ ޖަވާބުގެ މައްޗަށް ބިނާކޮށް ލިޔެފައިވާ ލިޔުމެކެވެ.\nމަދު އަޅުކަމެއް ފިޔަވައި އެހެން ހުރިހާ ކަމެއްވެސް ކުރުން ޙައިޟުވެރިޔާއަށް ހުއްދަވެގެންވެއެވެ. ހައިޟުވެރިޔާ ކުރުން މަނާ ކަންތައްތަކަކީ ނަމާދު ކުރުމާއި، ރޯދަހިފުމާއި، ތަވާފުކުރުމާއި، އިއުތިކާފަށް މިސްކިތުގައި އިނުމެވެ.\nރަސޫލާ صلى الله عليه وسلم ރަމަޟާން މަހުގެ ފަހު ދިހައެއްގެ ރޭތައް އިހްޔާ ކުރައްވާކަމުގައި ސަހީހުލް ބުޚާރީއާއި ސަހީހު މުސްލިމުގައި ރިވާވެގެންވެއެވެ. އާއިޝާ ރަޟިޔަﷲ ޢަންހާ ވިދާޅުވިއެވެ. "ފަހު ދިހައެއް އަތުވެއްޖެނަމަ މާތް ނަބިއްޔާ صلى الله عليه وسلم އެކަލޭގެފާނުގެ ކަމަރުފުޅު ބަންނަވައެވެ. (އެބަހީ: އަޅުކަން ކުރުމަށްޓަކައި އަނބިއަނބިކަބަލުންނާ އެއްދާންކުރުމުން އެއްކިބާވެލައްވައެވެ.) އަދި އެރޭތައް އިހުޔާ ކުރައްވައެވެ. އަދި އަހުލުވެރިން ހޭލައްވަވައެވެ."\nއެރޭތައް އިހްޔާކުރުމަކީ ހަމައެކަނި ތަރާވީޙު ނަމާދު ނުވަތަ ދަމުނަމާދު ކުރުމަށް އެރޭތައް ޚާއްޞަކުރުމެއް ނޫނެވެ. އިހްޔާކުރުމުގެ މާނައިގެ ތެރޭގައި ހުރިހާ އަޅުކަމެއް ހިމެނެއެވެ. ބައެއް އިލްމުވެރިން ވިދާޅުވެފައިވެއެވެ. (وأحيا ليله)ގެ މާނައަކީ އަޅުކަން ކުރެއްވުމަށް ހޭލާ ހުންނެވުމެވެ. މިއީ އަލްހާފިޒު އިބްނު ޙަޖަރު ރަހިމަހުﷲގެ ބަސްފުޅެވެ. އައްނަވަވީ ރަޙިމަހުﷲ ވިދާޅުވެފައިވެއެވެ. އޭގެ މުރާދަކީ އިސްތިޣްފާރު ކުރެއްވުމާއި ނަމާދުކުރެއްވުމައި އަދިވެސް އެނޫން ހެޔޮ އަމަލުތައް ކުރެއްވުމެވެ. އަދިވެސް ބައެއް ބޭކަލުން ވިދާޅުވެއެވެ. އެއީ ނަމާދު ކުރެއްވުމާއި ޒިކުރު ކުރެއްވުމާއި ކީރިތި ޤުރްއާން ކިޔަވައި ވިދާޅުވުމެވެ.\nލައިލަތުލްޤަދްރި ވިލޭރޭގައި ކުރެވޭ އެންމެ ހެޔޮ ޢަމަލަކީ އެރޭގެ ޤިޔާމުއްލައިލު (ރޭއަޅުކަން) ކުރުމެވެ. އެހެނީ އީމާންވެހުރެ ދަރުމަޔާއި ޘަވާބުއެދިގެން ލައިލަތުލް ޤަދުރި ވިލޭރޭގެ ރޭއަޅުކަންކޮށްފި މީހާއަށް އޭނާގެ އިސްވެދިޔަހާ ފާފަތަކެއް ފުއްސަވައިދެއްވާނޭކަމުގައި މާތް ނަބިއްޔާ صلى الله عليه وسلم ވަނީ ހަދީޘްކުރައްވާފައެވެ.\nހައިޟުވެރިޔާއަށް ރޭގަނޑުގެ ދަމު ނަމާދު ނުވަތަ ތަރާވީހު ނަމާދުކުރުން މަނާވެގެން ވިއެއްކަމަކު އެނޫން ހެޔޮ އަމަލުތައް ކުރުން މަނާވެގެނެއް ނުވެއެވެ. އެފަދަ ޙާލަތެއްގައިވާ އަންހެން ބޭކަނބަލަކަށް ކުރެއްވިދާނެ ހެޔޮ އަމަލުތަކުގެ ތެރޭގައި:\nއެކެއް: ކީރިތި ޤުރްއާން ކިޔެވުން. ޙައިޟުވެރިޔާ މުޞްޙަފުގައި ބީހުން ޙަރާމްވެގެންވެއެވެ. ނަމަވެސް ހިތުދަސްވެފައިހުރި ސޫރަތްތައް ކިޔެވުމާއި، ކޮންޕިއުޓަރު ނުވަތަ ފޯނުން ބަލައިގެން ކީރިތި ޤުރްއާން ކިޔެވުމަކީ ހުއްދަ ކަމެކެވެ.\nދޭއް: ޛިކުރު ކުރުން. ޛިކުރު ކުރުމަކީ ގިނަގުނަވެގެންވާ ދަރުމަޔާއި ސަވާބުލިބުމުގެ މަގެކެވެ. މާތްވެގެންވާ އަޅުކަމެކެވެ. ގިނަގިނައިން މާތްﷲ ހަނދުމަކޮށް ޒިކުރު ކުރުންމަތީ ދެމިހުރުމަށްވަނީ އަންގަވާފައެވެ. އެގޮތުން ކިޔިދާނެ ފަސޭހަ ޒިކުރުތަކުގެ ތެރޭގައި سبحان الله ، والحمد لله ، ولا إله إلا الله ، والله أكبر ، سبحان الله وبحمده ، سبحان الله العظيم ފަދަ ކަލިމަތައް ހިމެނެއެވެ. އަދި މިނޫނަސް ވާރިދުވެގެންވާ އެތައް ޛިކުރުތަކެއްވެއެވެ. އެ ޒިކުރަތައްވެސް ދަސްކޮށްގެން ކިޔުމަށް ފަރުވާތެރިވާށެވެ.\nތިނެއް: އިސްތިޣްފާރު ކުރުން. އެބަހީ ފާފަފުއްސެވުންއެދި މާތް ﷲ ގެ ހަޟުރަތަށް ދުއާކުރުމެވެ. އިސްތިޣްފާރު ކުރުމަށް އެތައް ޢިބާރާތްތަކެއް ވާރިދުވެފައިވެއެވެ. އޭގެތެރެއިން އެންމެ ކުރު މިންވަރަކީ استغفر الله ކިޔުމެވެ.\nހަތަރެއް: ދުއާކުރުން. ދުނިޔެއާއި އާޚިރަތުގެ ބާއްޖަވެރިކަން އެދިގެން ގިނަގިނައިން ދުއާކުރުމަކީ ލައިލަތުލްޤަދުރި ވިލޭރޭގައި ކުރެވޭނެ އެންމެ މަތިވެރި އެއް އަޅުކަމެވެ. މާތް ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމަގެ އަރިހުން ރިވާވެގެންވެއެވެ. الدعاء هو العبادة "ދުއާއަކީ، އެއީ އަޅުކަމެވެ." رواه الترمذي وصححه الألباني ލައިލަތުލްޤަދްރި ވިލޭރާއާ ބައްދަލުވެއްޖެނަމަ ކިޔުމަށް ކީރިތި ރަސޫލާ صلى الله عليه وسلم އުނގަންނަވައިދެއްވާފައިވާ ދުއާއެއް ރިވާވެފައިވެއެވެ. އެދުއާއަކީ اللَّهُمَّ إنَّكَ عَفُوٌ تُحِبُّ العَفْوَ فَاعْفُ عَنّي މިއެވެ. މިދުއާ ގިނަގިނައިން ކިޔާށެވެ.\nފަހެއް: މައިންބަފައިންނަށް ހެޔޮކޮށްހިތުން. މައިންބަފައިންނަށް ހެޔޮކޮށް ހިތުމަކީ އަހަރުގެ ކޮންމެ ދުވަހެއްގައިވެސް ކުރެވިދާނެ ކަމެކެވެ. ކީރިތި ރަސޫލާ صلى الله عليه وسلم ހަދީޘްކުރައްވާފައިވެއެވެ. "އެމީހެއްގެ މައިންބަފައިން މުސްކުޅި ހާލުގައި، އެ ދެމީހުން، ނުވަތަ އެއިން އެކަކާ ބައްދަލުވެ، (އޭނާ އެބައިމީހުންނަށް ހެޔޮކޮށް ނުހިތުމުން) އޭނާއަށް ސުވަރުގެ ނުވަދެވިއްޖެ މީހާ، ނިކަމެތިވެ ގެއްލި ހަލާކުވެއްޖެއެވެ،" މި ހަދީޘް ރިވާކުރެއްވީ އިމާމު މުސްލިމްއެވެ.\nއިސްވެ ބަޔާންކުރެވުނު ކަންކަމާއި އަދިވެސް އެހެނިހެން ހެޔޮ އަމަލުތައް ކުރުމުގައި ފަހުދިހައެއްގެ އޮނަހިރި ރޭތައް ހޭދަކުރުމަށް ވަސިއްޔަތް ކުރަމެވެ.


Foreign ministryge state minister kamuge magaamah fazeel najeeb...\nފޮރިން މިނިސްޓްރީގެ ސްޓޭޓް މިނިސްޓަރުގެ މަޤާމަށް ފަޒީލް ނަޖީބް ޢައްޔަނު ކުރައްވައިފި\n1 އަހަރު, 11 މަސް,3ހަފްތާ,2ދުވަސް, 20 ގަޑި, 40 މިނެޓް, 18 ސިކުންތު ކުރިން 1520ޝަހީދާ އަބްދުﷲ ސައީދު\nޑރ. ފަޒީލު ނަޖީބު، ރަސްމިއްޔާތެއްގައި ވާހަކަ ދައްކަވަނީ\nރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމް، ފޮރިންމިނިސްޓްރީގެ ސްޓޭޓް މިނިސްޓަރުގެ މަޤާމަށް މާފަންނު ފަށަލަ ޑޮކްޓަރ ފަޒީލް ނަޖީބް ޢައްޔަނު ކުރައްވައިފިއެވެ.\nރައީސުލްޖުމްހޫރިއްޔާގެ އޮފީހުން ވިދާޅުވީ ފަޒީލު ނަޖީބު އެމަގާމަށް އައްޔަން ކުރައްވާފައި ވަނީ 20 ސެޕްޓެންބަރު 2017 ގައި ކަމަށާއި، ފަޒީލު މަސައްކަތް ކުރައްވާނީ ފޮރިން މިނިސްޓްރީގައި ކަމަށެވެ. ފަޒީލު ނަޖީބް ވަނީ މީގެ ކުރިން އެމްއެމްއޭގެ ގަވަރނަރުގެ މަގާމު ވެސް އަދާ ކުރައްވާފައެވެ.\nއެގޮތުން ފަޒީލް ވަނީ 2008 ވަނަ އަހަރުގެ އޮކްޓޯބަރު މަހުގެ 22 ވަނަ ދުވަހުން ފެށިގެން ފަސް އަހަރު ދުވަސް ވަންދެން މަރުކަޒީ ބޭންކް، އެމްއެމްއޭގެ ގަވަރުނަރުކަމުގެ މަގާމު އަދާ ކުރައްވާފައެވެ. އޭނާ އިސްތިއުފާދެއްވީ، 2013 ވަނަ އަހަރުގެ ޑިސެމްބަރު މަހުގެ ތެރޭގައެވެ.\nޑޮކްޓަރ ފަޒީލް ނަޖީބަކީ 1987 ވަނަ އަހަރުން ފެށިގެން 2004 ވަނަ އަހަރާ ހަމައަށް ޓްރޭޑް މިނިސްޓްރީގައި އެކި ފެންވަރުގެ މަޤާމުތައް ފުރުއްވައި، ރާއްޖޭގެ ވިޔަފާރީގެ ދާއިރާއަށް އަގުހުރި ޚިދުމަތްތަކެއް ކުރައްވަމުން ގެންދެވި، ތަޖުރިބާކާރު ބޭފުޅެއް ކަމަށް ރައީސް އޮފީހުން ވިދާޅުވިއެވެ.\nއަދި ޚާއްޞަކޮށް، ބޭރުގެ ވިޔަފާރިވެރިންގެ ކަންކަން ބެލެހެއްޓެވުމުގައި، ޓްރޭޑް މިނިސްޓްރީގެ އިންވެސްޓްމަންޓާއި، އިންޓަނޭޝަނަލް ކޯޕަރޭޝަން ބައިގައި ވަރަށް ގިނަ ދުވަހު ފަޒީލު މަސައްކަތް ކުރައްވާފައިވެއެވެ. އެގޮތުން، އެ މިނިސްޓްރީގެ އެސިސްޓެންޓް ޑިރެކްޓަރ، އިންވެސްޓްމަންޓްސްގެ މަޤާމާއި، ޑެޕިއުޓީ ޑިރެކްޓަރ، އިންޓަނޭޝަނަލް ކޯޕަރޭޝަންގެ މަޤާމާއި، ޑިރެކްޓަރ، އިންޓަނޭޝަނަލް ކޯޕަރޭޝަންގެ މަޤާމުވެސް އޭނާ ފުރުއްވާފައިވެއެވެ.\nފަޟީލް ނަޖީބަކީ އިނގިރޭސިވިލާތުން އިންޓަރނޭޝަނަލް ބިޒްނަސް ލޯ އިން މާސްޓަރސް ޑިގްރީ ހާސިލުކުރައްވާފައިވާ ބޭފުޅެކެވެ.


Finalah Nudhevunah Gaumee Team Dhekki Hiyvarah Emme Mathee Dharajaige Thaureef Haggu - Raees ފައިނަލަށް ނުދެވުނަސް ގައުމީ ޓީމު ދެެއްކި ހިތްވަރަށް އެންމެ މަތީ ދަރަޖައިގެ ތައުރީފު ހައްގު- ރައީސް – Huvadhoo News Finalah Nudhevunah Gaumee Team Dhekki Hiyvarah Emme Mathee Dharajaige Thaureef Haggu - Raees Huvadhoo News\nފައިނަލަށް ނުދެވުނަސް ގައުމީ ޓީމު ދެެއްކި ހިތްވަރަށް އެންމެ މަތީ ދަރަޖައިގެ ތައުރީފު ހައްގު- ރައީސް\nސާފް ޗެމްޕިއަންޝިޕް 2021 ގައި ދިވެހި ޓީމް ދެއްކި ކުޅުމަށް ފަޚުރުވެރިވެވަޑައިގަންނަވާ ކަމަށް ރާއްޖޭގެ ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nރައީސް ކުރެއްވި ޓުވީޓެއްގައި ވިދާޅުވީ، ގައުމީ ޓީމްގެ ޕަރފޯމަންސާ ދޭތެރޭ ފަހުރުވެރިވެވަޑައިގަންނަވާ ކަމަށާއި، ފައިނަލަށް ނުދެވުނަސް ދަނޑުގައި ޓީމު ދެއްކި ހިތްވަރަށް އެންމެ މަތީ ދަރަޖައިގެ ތައުރީފު ހައްގު ކަމަށެވެ. އަދި ކުރިއަށް އޮތްތަނުގައި ގައުމީ ޓީމު މިއަށްވުރެ ވަރުގަދަކޮށް ފެންނާނެ ކަމާމެދު އެއްވެސް ޝައްކެއް ނުކުރާ ކަމުގައިވެސް ރައީސް ސޯލިހުގެ ޓުވީޓުގައި ވިދާޅުވެފައިވެއެވެ.\nސާފް ޗެމްޕިއަންޝިޕް 2021 ގައި އިންޑިއާ-ދިވެހިރާއްޖެ ރޭ ބައްދަލު ކުރި މެޗުން އިންޑިއާ މޮޅުވެފައިވަނީ 3-1 ގެ ނަތީޖާއަކުންނެވެ. އެއާއެކު އިންޑިއާ މުބާރާތުގެ ފައިނަލަށް ދިޔައީއެވެ. ފައިނަލަށް އިންޑިއާ ނުކުންނަން ޖެހޭނީ ނޭޕާލްއާ އެކުއެވެ.


އަހަރެން….1 – Esfiya – Dhivehi Vaahaka Site\n- by Reekko - 27- June 12, 2019\nހަޔާތުގެ ދުވަސް ތައް އުފަލާއި ހިންހަމަޖެހިގެން ވޭތުކުރަމުން ދިޔައީ ދެން އަންނަން އޮތް އެއްވެސް ކަމަކައް ފަރުވަލެއް ނެތިއެވެ. އޭރު އަހަރެންގެ އުމުރުން އެންމެ 8 އަހަރެވެ. އަހަން ނަކީ އަހަރެންގެ މައިން ބަފައިންގެ ހުރި ހަމައެކަނި ދަރިފުޅެވެ. ބަލާ ބޮޑު ކުރަމުން އައީ ދުނިޔޭގައި ވާހާ އުފާތަކެއް ހޯދައި ދެމުންނެވެ.\nމި ކުޑަ އާއިލާ އައް އުފާވެރި ކަމުގެ ނިމުން އައީ އަހަރެންގެ މަންމަ އަހަންނާއި އަހަރެންގެ ބައްޕަ ދޫކޮއް މި ދުނިޔެއައް އަލްވާދާއު ކިޔުމުންނެވެ. ބައްޕަ އާއި މަންމަ ގެ ލޯބީގެ ގުޅުމައް ނިމުން އައީއެވެ. ކުރީގައި ކަސޯޓީ ކުޅެމުން އައި މި ދެ ލޯބި ވެރިން ގެ މި ހިއްގައިމު ލޯބީގެ ވާހަކައައް ނިމުން އައީ އަހަންނާއި އަހަރެންގެ ބައްޕަ ގެ ހަޔާތް އެއްކޮއް ބަދަލުވެގެންނެވެ.\nކުރިން ސެކޫލުގައި ރަގަނޅު ނަތީޖާ ތަކެއް ހޯދަމުން އައި އަހަރެން، އެހާދިސާއައް ފަހު ކިޔެވުމާ ދުރުވެ، ބައްޕަ އާއި ވާހަކަ ދައްކާ އުޅުން ވެސް މަދުވެގެން ދިޔައެވެ. އެތަކެއް ބަޔެއް ގެ ނަސޭހަތައް ފަހު ވެސް އަހަންނައް އެއް ވެސް ކުރި އެރުމެއް ނައުމުން ސުކޫލުން މިކަން އަހަރެންގެ ބައްޕަ އައް އަންގާ އަޅަންޖެހޭ ފިޔަވަޅު އަހަންނައް އެޅިއެވެ.\nމަންމަ ނިޔާވިއެއް ކަމަކު މަންމަ ނެތް ކަމުގެ އިހުސާސް ބައްޕަ އަހަންނައް ވިޔަކައެއް ނުދެއެވެ. ނަމަވެސް ބައްޕަ އަކީ އޮފީހެއްގެ މުވައްޒަފަކައް ވުމުން ގޭގައި އަހަރެން އެކަނި އުޅެންޖެހޭތީ، ގޭމީހުންގެ އެދުމުގެ މަތިން ބައްޕަ ދެވަނަ ކައިވެންޏެއް ޒުލްފައްތަ އާކުރީ އަހަން ނައް މަންމަ އެއްގެ ލޯބި ދޭނެ ކަމުގެ ފޮނި ހުވަފެނުގައެވެ. ނަމަވެސް ކަންތައް ވީ އެޔާ އިދި ކޮޅަށެވެ.\nބައްޕަ ގެ ކުރިމަތީ މުރާލި، މާތާހިރު، އަހަންނައް އަޅާލާ މީހަކައް ވެގެން އުޅެފައި ބައްޕަ ގޭގައި ނޫޅޭ ގަޑި ތަކުގައި މީހާގެ އަސްލު ސިފަ އަހަންނައް ދައްކާލުމުން ވެސް އަހަންނައް އިގިގެން ދިޔައީ މަ ދެން ލައިގަތީ އަނެއްކާ އަނެއް ހަކަންތައްކަމެވެ.\nޒުލްފައްތަ އަކީ ކަންނެއް ކަމުން އެފަދަ ދެވަނައެއްނެތް މިސާލެކެވެ. އަޅުކަން ތަކަކީ ޒުލްފައްތަ ހަގީގަތުގައި ކޮއް އުޅޭ ކަންކަމެއް ނޫނެވެ. ބައްޕަ ގެ ކުރި މަތީ ބައްޕަ އައް ދެއްކެން ކޮއްލަ ފާނެއެވެ. އެނޫން ގޮތަކައް ނުކުރާނެއެވެ. ހެދުނުގެ ސައި ފިޔަވާ އެހެން ގަޑިޔަކައް ކާން ހަދާ ކެއްކުމަކީ ޒުލްފައްތަ ކުރާ ކަންކަމެއް ނޫނެވެ. ބޭކާރު ހަރަދު އެއީ ޒުލްފައްތަ އެންމެ ކުރާ ހިއްވާ ކަންތަކެވެ. ލާރި އޭ ބުނެފިއްޔާ ހުންނަނީ ކޮންމެ ފަދަ ކަމެއް ކުރަން ވެސް ތައްޔާރައްށެވެ. ލާރިއެއް ދޭނަމޭ ބުނެފި މީހަކާ ޒުލްފައްތަ ވާހަކަ ދައްކާނީ ހުރިހާ ދަތް ތަކެއް އަވީލައިގެން ހުރެއެވެ. އެހާ ދަހިވެއްޗެވެ. އެހެން މީހުން ފޫހިވާ އެތަކެއް ސިފައެއް ޒުލްފައްތަ ގެ ކިބައިގައި ހުރެއެވެ.\nބައްޕަ އާއި ކައިވެނި ކޮއްގެން އަހަރެންގެ ގެޔައް ބަދަލު ވިތާ ދެ ހަފްތާވެސް ނުވަނީސް އަވައްޓެރިންނާ މައްސަލަ ޖެހެން ފެށިއެވެ. އާއިލާ މީހުންނާ ވާހަކަ ނުދައްކާ އެމީހުން ނުފެންނަ ކަމައް ހަދަން ފެށިއެވެ. މި ކަހަލަ އެތަކެއް ބަދަލު ތަކެއް ޒުލްފައްތަގެ ކިބައިން ފެންނަން ފެށުމުން ބައްޕަ އައްވެސް މި ކަންކަން ޝައްކު ވާން ފެށިއެވެ. ނަމަވެސް ޒުލްފައްތަ އާއި ދިމާލައް އެކަތި ވެސް ނުބުނީ ކައިވެނި ކޮއްގެން އަދި މާގިނަ ދުވަސް ނުވާތީ އިތުރު މައްސަލަ ތަކެއް ނުއުފައްދަން ވެގެންނެވެ.\nދުވަސް ތައް މި ގޮތުގައި ފާއިތު ވަމުން ގޮސް ދެން އަހަރެންގެ ދިރިއެޅުމައް އައީ އަހަރެންގެ ހަޔާތުގެ އެންމެ ކަނުއަދިރި ވެގެން ދިޔަ ދުވަސް ތަކެވެ. ހީ ވެސް ނުކުރާ ކަހަލަ އަދިރި ވަޅުގަނޑަކައް އަހަރެން ވެއްޓި ގެން ދިޔަ އީއެވެ. ހިތާމަ އާއި އުދާސް ކަމަާ، އަނިޔާ އާއި ބިރުވެރިކަން އަހަރެން ގެ ދިރި އުޅުމުގައި ރަސްކަން ކުރަން ފެށީއެވެ.\nކުރިން ނޭން ގޭ އެތަކެއް ހަގީގަތެއް އަހަން ނައް އިންގިގެން ދިޔައީއެވެ. ބަނަ ވަމުން ދިޔަ އަހަރެންގެ ދިރިއެޅުމައް އަންނަން އޮތް ތޫފާނުގެ ވައި ޖެހެން ފެށީއެވެ. ހީވެސް ނުކުރާ ކަންތައް ތަކަކާ އަހަންނައް ކުރިމަތި ލާންޖެހުނީ ގިސްލާ ރޮއެ އާދޭސް ކުރަ މުންނެވެ. އެކަނި ވެރިކަން އަހަރެންގެ މުޅިދިރި އުޅުން ފޭރި ގަތު ނީއެވެ.\nI amagirl who loves to write stories 🙂🙂🙂🌻🌻🌻 I would like to get more opinions from readers.. 🙂🙂🙂🌻🌻🌻\nSeems nice.. Waiting for next episode.. How often are you planning to upload?\nThanks… Kurevunu avahakah dhaanyy up kuramun… 🙂🙂🙂🌻\nTyping mistakes eba huri…… But mi part ves vvvv reethi ingey💗💗💗💗❤❤❤❤vvvv loabi part Roy mee….. Reekko💖💖💖💖I m curiously waiting for the next part ingey💗💗💗💗keep up your great works💞💞💞dhonthi will always support you❤❤❤❤and love you so much💕💕💕💕❤❤❤❤\nOops…. Not part Roy… Part eiy\nThanks you… Keep waiting next time mistakes will be improved.. Lots of love from me 😘❤🌻\nKudhi mistakes ebahuri..Ekm mi part vec vv rythi ingey..I’m so curious…plc next part thankolheh dhigukohlahchey..waiting ❤❤🙂\nThank you jiji… Next time mistakes will be improved…. Keep waiting… Ly❤😘🌻\nReekko main character he nan Kogan.Varah salhi . 😁curiously waiting for the next😡😡😡😗😗\nKeep waiting… 😘❤🌻\nYour are great story writer\nWell done 😗😗😗❤❤❤💌\nThank you…. ❤🌻\n😘😘💗💗💋💋Reekko….kobaa next partt\nDear it’s in pending 🙁🙁


Hoarafushi airport ge masakkai 11 November ah nimmanee | Mihaaru\nހޯރަފުށި އެއާޕޯޓުގެ މަސައްކަތް 11 ނޮވެމްބަރަށް ނިންމަނީ\nހޯރަފުށި އެއާޕޯޓުގެ މަސައްކަތް ކުރިއަށްދަނީ-- ފޮޓޯ:އެމްޓީސީސީ\n16 އޮކްޓޯބަރ 2020 - 18:36\nހއ. ހޯރަފުށީގައި ތަރައްގީ ކުރާ އެއާޕޯޓު އަންނަ މަހުގެ 11 ވަނަ ދުވަހަށް ނިންމަން މަސައްކަތް ކުރަމުން އަންނަ ކަމަށް މޯލްޑިވްސް ޓްރާންސްޕޯޓު އެންޑް ކޮންޓްރެކްޓިން ކޮމްޕެނީ (އެމްޓީސީސީ)ން ބުނެފި އެވެ.\nއެމްޓީސީސީން މިހެން ބުނީ ހޯރަފުށީ އެއާޕޯޓުގެ މަސައްކަތް ކުރިއަށްދާގޮތް ބައްލަވައިލެއްވުމަށް އެ ކުންފުނީގެ ސީއީއޯ އާދަމް އާޒިމް މިއަދު ކުރެއްވި ދަތުރަށްފަހު އެވެ. އެއާޕޯޓުގެ މަސައްކަތް ތާވަލާ އެއްގޮތަށް ހަލުވި ކަމާއެކު ކުރިއަށްދާ ކަމަށް އެ ކުންފުނިން ބުންޏެވެ.\nމީގެ އިތުރުން ޓެކްސީވޭ އަކާއި، ޓާމިނަލް ކުރިމަތީގެ މަގުތައް ތަރައްގީ ކުރުމާއި 9473 އަކަމީޓަރުގެ ޕާކިން އޭރިއާއަކާއި، 1718 އަކަމީޓަރުގެ ފަޔާ އެކްސެސް މަގެއްގެ އިތުރުން 720 މީޓަރުގެ އެއާޕޯޓް ސެކިއުރިޓީ އަދި ބީޗް ފެންސެއް ވެސް މި މަޝްރޫއުގެ ދަށުން ހަދާނެ އެވެ.\nމި މަޝްރޫއަށް 198 މިލިއަން ރުފިޔާ ހަރަދުވާނެ ކަމަށް އެމްޓީސީސީން ލަފާ ކުރެ އެވެ.\nއެމްޓީސީސީ ހއ. ހޯރަފުށި ހޯރަފުށި އެއާޕޯޓު\n20 ކޮމެންޓް, 20 ރިއެކްޝަންސް\nހުވަރަށުށި އެއާޕޯޓު ނޮވެންބަރު 11 ޔައް ނިން މާފަ ދެންކީއްކުރަނީ ހުވަރަފުށި އާބާދީ ކިހާވަރެއް ކޮބާ ޓުވެރިޒަ މް ހއ ހދ އެއީ ބާކީ ވެފައޮތް ދެއަތޮޅު ފަތުރުވެރިކަ މުގެ ދާއިރާއިން ދެންއެއާޕޯޓުން ދަތުރު ކުރަނީ ކޮންބައެއް ހަޖެނާން ގޮވައިގެން ގެއްލުންނޫން ކޯޗެއްވާނީ މިވީހާޒަ މާނުވެސް ރާއްޖޭގެ އެތެރޭގެ އުދުހު މުންވީ ގެއްލުން\nއަންނި ފުއަމުލަކު އެއަރޕޯޓު، ޔާމީން ކުޅުދުއްފުށި ، އިބޫ ހޯރަފުށި ، ދެން އެދާއިރާގެ ތާއީދު ގެއްލިގެން ދާ ތަން ފެންނަނީ ކީތްވެބާ؟\nޢިންޑިއާގަ ޖެޓީއެއް ލަންކާގަ ޖެޓީއެއް ހަދަން ފެނޭ އަތޮޅު 12ރަށުގެ ރައްޔަތުން ބޭސްފަރުވާ އައްދާން ބޯހަލާކު މިދެންބޮޑުވަރުދޯ\nތިޔަކަމުގައި އުފާވެރިކަމެއްނެތް. ޢެއްކޮޅުން ހަނިމާދޫ އެއރޕޯޓް އިންޑިޔާއަށް ވެދުމަށް އަރުވަނީ. އަނެއްކޮޅުން ތިޔަ އެއަރޯޓް ވެސް ހިންގަން އިންޑިޔާއަށް.\nމުހަންމާ ހޯރަފުށީ ފަޅުތެރޭ ނޭޅޭނޭ ބުނި އެއާރފޯޓް ނޮވެންބަރ 11 ގައިހުޅުވަން ރެޑީވަނީ. ހުދު މުހަންމާވެސް އުފާވަނެ ރަށުން ފުރާގެން5މިނެޓްން ދެވޭހާ ކައިރީ އެއާފޯޓެއް އޮތީމަ.\nތީ ވަރަށް އުފާވެރި ހަބަރެއް.\nރައީސް ސޯލިހުގެ ޒައާމަތުގައި ދިވެހި ރާއްޖޭގެ ތަރަށްގީ މިއޮތީ މެކުހަށްޖަހައިފަ. މި ނާޒުކު ދަނޑިވަޅުގަވެސް ތަރަށްގީ ގެ ދުވެލި އެއްމެ ތަންކޮޅެއް ވެސް މަޑްޖެހުމެއް ނެތް. ސުކުރިއްޔާ ރައީސް ސޯލިހް.\nތިވަރު ތަނެއްގަ އެއްރޕޯޓް އެޅީމަ ދެރައީ. އަރާ ފޭބޭނެ ގޮތެއްނެއްތާކު.ލަދުން ބޯހަލާކު.އަތޮޅު ރައްޔިތުން ތަޅާފޮޅަނީ.މިއޮތީވާ ގައުމެއް\nތިޔަ ބުނާތާ މޫދުގަ ގޭ އަޅާތަ. ޖެޓީ ހަދާއުރި މޫދުގަ ގެ ކޮޅެއްވެސް ހަދާތި. އޭރުން އަސްލަމް އުފާވާނެ. އެކަން ކުރަނީ ވަރައްވިސްނާފަޔޯ. ފޯނުބިލު\nކުދިނޭ ރަށުކުދިނޭ ރަށްއިތުނޭ ހިގާށޭ ހޯރަފުށި ވައިގެ ބަދަރު ދެކިލަށް ދާން ހިގާށޭ.


Thuhthu kuhjaa rape kuri mudhimu suspend kohfi\n18 ޖެނުއަރީ 20202ކޮމެންޓް\nތުއްތު ކުއްޖާ ރޭޕް ކުރި މުދިމު ސަސްޕެންޑު ކޮށްފި\nކުޑަކުއްޖާ ރޭޕް ކުރި މުދިމު ސަސްޕެންޑު ކޮށްފިއެވެ.\nދެ އަހަރު ނުވާ ކުޑަ ކުއްޖާއަށް ޖިންސީ ގޯނާކޮށްފައިވަނީ އެކުއްޖާގެ ކާފަ ކަމަށާއި މުނި ކާފަ ހައްޔަރުކޮށްފައި ވަނީ އޭނާއަކީ ޖިންސީ ފުރައްސާރަ ކުރުމުގެ ރިކޯޑު އޮތް މީހެއްކަމުން ކަމަށް ފުލުހުންނާއި ޖެންޑާ މިނިސްޓްރީން މިއަދު ވަނީ ބުނެފައެވެ.\nދެ އަހަރުގެ ކުއްޖާގެ ކާފައަކީ ކަނޑުހުޅުދޫ މިސްކިތުގެ އިމާމުކަން ކުރަމުން އައި އިބްރާހިމް ދީދީ، 62 އެވެ.\nމި ދެ އިދާރާ ގުޅިގެން ރޭ ނެރުނު ބަޔާނެއްގައި ބުނެފައި ވަނީ އެއް އަހަރު ނުވާ އެކުއްޖާއަށް ޖިންސީ ގޯނާ ކުރިކަމުގެ މައްސަލަ ހުށަހަޅާފައި ވަނީ މިދިޔަ ބުދަ ދުވަހުގެ 16:30 ގައި ކަމަށެވެ.\nފުލުހުން ބުނީ އެ އިދާރާއަށް ހުށަހަޅާފައި ވަނީ ކުއްޖާގެ ބައްޕަ ފަރާތު ކާފަ އެކުއްޖާއަށް ޖިންސީ ގޯނާ ކުރާކަމުގެ މައްސަލަ އެވެ. އަދި ކުއްޖާގެ މުނިކާފައަކީ ކުޑަކުދިންނަށް ޖިންސީ ފުރައްސާރަކުރުމުގެ ރިކޯޑު އޮތް މީހެއް ކަމަށް ވެސް އެ ބަޔާނުގައި ބުނެ އެވެ.\nއޭގެ އިތުރުން ކުއްޖާގެ ބައްޕަގެ މައްޗަށް ކުރާ ތުހުމަތަކީ އްޖާގެ މަންމަ ފަރާތުގެ ޢާއިލާއިން ކުއްޖާ މަންމައާ ޙަވާލުކުރުމަށް މަސައްކަތްކުރުމުން، ކުއްޖާގެ ބައްޕަ އެކަމަށް ހުރަސް އަޅައި ކުއްޖާ ނުދިން ކަމަށް ބުނާ މައްސަލަ އެކެވެ. ފުލުހުން ބުނި ގޮތުގައި ކުއްޖާގެ މައިންބަފައިންނަކީ ވެސް ކުށުގެ ރިކޯޑު އޮންނަ ބައެކެވެ.\nއެ މައްސަލައާ ގުޅިގެން ފުލުހުން އުމުރުން 62 އަހަރުގެ ކާފަ އާއި 82 އަހަރުގެ މުނި ކާފަ ރަށުން ހައްޔަރުކޮށްފަ އެވެ. އަދި އުމުރުން 33 އަހަރުގެ ބައްޕަ ހައްޔަރުކުރީ ރޭގެ ވަގުތެއްގައި އޭނާ ދިރިއުޅެމުންދިޔަ ފްލެޓު ދޮށުގައި ގިނަ ބަޔަކު އެއްވެ އަޑުގަދަ ކުރަމުންދަނިކޮށެވެ. މިހާރު ތިން މީހުން ވެސް ތިބީ ދޫނިދޫ ޖަލުގައި ބަންދުކޮށްފަ އެވެ.\nމި މައްސަލައިގައި ޖިންސީ ގޯނާގެ ޝިކާރައަކަށްވި އަންހެން ކުއްޖާ މިހާރު ހުރީ ރައްކާތެރި މާހައުލެއްގައި ކަމަށް ޖެންޑާ މިނިސްޓްރީން ބުނެ އެވެ.\nނ.އަތޮޅު ރަށެއްގައިވެސް އެންމެފަހުން މުދިންކަމުން ވަކިވި މީހާ ވަނީ ވައިބާއިން އަންހެނެއް ކަމަަށްހީކޮށް، ފިރިހެނަކާ ވާހަކަ ދައްކާ ރޮމޭންސްކުރަން އެދިފަ. މީނާގެ އެންމެ ފާހަގަކޮށްލެވޭ ހުނަރަކީވެސް ތިލަކޮން އިޝްގީޅެން ހެދުން. މި މުދިމުވެސް އިންޓަނެޓުން ބޭހެއް ހޯދަން އުޅެނިކޮށް، ޒާތެއްގެ ވީޑިއޯތަކެއް އެފްބީގަ ޝެއާކުރެވިގެން، އެންމެފަހުން އެހެންމީހުންނަށް އެކަން ފާހަގަކުރެވިގެން މުދިމު ލައްވާ އެއެއްޗެހި ނެގުވީ. އެއުމުރުގެ މުދިމަކު މިހޯދަނީ އަނެއްކާ ކޮންކަހަލަ ބޭހެއްބާ؟؟؟\nސަސްޕެންޑު ދޯ ނުކުރެވިގެން މިއުޅެނީ


ދިރިއުޅުން ދަތިވާނަމަ ފުރަތަމަވެސް ވިސްނަންވީ އެހެން މީހަކަށް އެއްވެސް އަނިޔާއެއް ދެވިފައިވާ ކަމާއިމެދުގައެވެ. ރަނގަޅަށް ވިސްނާށެވެ. އަދި އެއްވެސް ކަމެއް ފާހަގަކުރެވިއްޖެ ނަމަ އަވަހަށް ގޮސް އެމީހެއްގެ ކިބައިން މަޢާފަށް އެދި ހިތް ޙަލާލް ހޯދާށެވެ! ތިބާއަށް ކުރިމަތިވަމުންދާ މުޞީބާތްތަކަކީ ތިބާއަށް އެހެން މީހަކަށް ކުރެވިފައިވާ ކުށެއްގެ ސަބަބުން ލިބޭ އަނިޔާއެއް ކަމަށްވެދާނެއެވެ.\nޚާއްޞަކޮށް ތިބާގެ އަނބިދަރިންނަށާއި މައިންބަފައިންނަށް އަނިޔާއެއް ކުރެވިފައިވާނަމަ އެއީ ވަރަށް ބޮޑަށް ވިސްނަން ޖެހޭނެ ކަމެކެވެ. މައްސަލައެއް ކުރިމަތިވެގެން ދެމަފިރިން ވަކިވާ ނަމަވެސް ޞުލްޙަވެރިކަމާއިއެކު ރިވެތި ގޮތުގައި ވަކިވާން އޮންނަނީ މިސަބަބަށްޓަކައެވެ. ދެމަފިރިން ވަކިވުމަށްފަހު ދަރިންނަށް އިހްމާލް ވެވޭނަމަ އެކަން ވާނީ ދަރިންނަށް ދެވޭ ވަރަށް ބޮޑު އަނިޔާއަކަށެވެ. އެ އަނިޔާގެ ހިތިކަން ތިމާގެ ޙަޔާތަށް ފޯރާނެކަމަށް ބަލައި އަބަދުވެސް ބިރުވެތިވާން ޖެހޭނެއެވެ! ވީމާ އަމިއްލަ ދިރިއުޅުމުގެ ކަންކަން ދަތިވަމުން އަންނަ ނަމަ މިފަދަ ހުރިހާ ކަމަކަށް ވިސްނަންވާނެއެވެ! އަނބިދަރިންނާއި މައިންބަފައިންގެ ޙައްޤުތައް ފުރިހަމައަށް އަދާކުރެވޭކަން ކަށަވަރުކުރާށެވެ. ނޫން ނަމަ އެކަމުގެ ހިތިކަން ތިމާގެ އަމިއްލަ ހަޔާތުން ފެންނާނެއެވެ! އުފާވެރިކަމެއް ނުލިބޭނެއެވެ! އެއީ ވަރަށް ބިރުހުރި ކަމެކެވެ!\nއެމީހެއްގެ ދިރިއުޅުން އުފާވެރިކުރަން ބޭނުންނަމަ ކޮންމެ މީހަކުވެސް ކުރަންޖެހޭ ކަމަކީ އެހެން މީޙުންނަށް އުފާވެރިކަން ހޯޑައިދިނުމެވެ. އެހެން މީހުންނަށް އުފާވެރިކަން ލިބޭނެ ގޮތްތަކަށް ކަންކަން މަގުފަހިކުރުމެވެ. އެފަދަ ކަމެއް ތިމާއަށް ކުރެވެން ނެތް ނަމަ އެންމެ ކުޑަމިނުން އެހެން މީހަކަށް ތަކްލީފެއް ލިބިދާނެ އެއްވެސް ކަމެއް ނުކޮށް ހުރުމެވެ.\nތިމާއަށް އިންޞާފުލިބެން އެދޭފަދައިން އެހެން މީޙުންނަށްވެސް އިންޞާފުލިބެން އެދެން ޖެހޭނެއެވެ. ތިމާގެ ޙައްޤުތައް ހިމާޔަތް ކުރެވެން އެދޭފަދައިން އެހެން މީހުންގެ ޙައްޤުތައް ހިމާޔަތް ކުރެވެން ވެސް އެދެން ޖެހޭނެއެވެ. އަދި އެކަމަށް މަސައްކަތްކުރަންވެސް ޖެހޭނެއެވެ. އެކަން އެނގިގެންދަނީ ﷲ ތަޢާލާގެ ވަހީ ބަސްފުޅުންނެވެ. "މީސްތަކުން އަނިޔާ ލިބިގަންނަނީ އެމީހުންގެ އަމިއްލަ އަތްތަކުން ކުރާ ކަމުގެ ސަބަބުން" ކަމަށް އޮތް ވަޙީ ބަސްފުޅުންނެވެ.


Yameen ah dhuvhakuves maaafeh nukuraanan: Nahula\nޔާމީނަށް ދުވަހަކު ވެސް މައާފެއް ނުކުރާނަން: ނަހުލާ\n-2months ago6- މުހައްމަދު ޝާން\nކުރީގެ ރައީސް އަބްދުﷲ ޔާމީނަށް ދުވަހަކުވެސް މަޢާފު ނުކުރައްވާނެ ކަމަށް ޓްރާންސްޕޯޓް މިނިސްޓަރ އައިޝަތު ނަހުލާ ވިދާޅުވެއްޖެއެވެ.\nނަހުލާ މިހެން ވިދާޅުވެފައި ވަނީ މިރޭ ހުޅުމާލޭގައި ހޮޓަލެއް ހުޅުވުމަށް ބޭއްވި ރަސްމިއްޔާތުގައި ވާހަކަ ދައްކަވަމުންނެވެ. ނަހުލާ ވިދާޅުވި ގޮތުގައި ރިޔާސީ އިންތިހާބުގެ ކެމްޕެއިނުގައިވެސް ރައީސް ޔާމީނަށް މައާފު ނުކުރާނެ ކަމަށް ވިދާޅުވި ކަމަށާއި އަދިވެސް އެކަމަނާ ހުންނެވީ އެގޮތަށް ކަމަށެވެ.\nނަހުލާ މިހެން ވިދާޅުވެފައި ވާއިރު އެކަމަނާގެ ފިރިކަލުން، ޖުމްހޫރީ ޕާޓީގެ ލީޑަރު ގާސިމް އިބްރާހިމް ވަނީ ޕީޕީއެމްގެ ބައެއް ކެންޑިޑޭޓުންނަށް ތާއީދުކުރައްވާނެ ކަން ހާމަކުރައްވާފައެވެ. އެހެން ނަމަވެސް މިރޭ ނަހުލާ ވިދާޅުވީ ޔާމީނުގެ ތާއީދުގައި މަޖިލީހަށް ކުރިމަތިލާ ކެންޑިޑޭޓުންނަށް ތާއީދު ނުކުރައްވާނެ ކަމަށެވެ.\nކަމަނާ އަހަރެމެންވެސް ނުބުނަމޭ މާފުކުރާށެކޭ އަހަރެމެން މިކިއަނީ ކަމަނާމެން ތިޔަމަގާމައް އަންނަންވެގެން ގޮވިގޮވެލިފަތި ކާސީމަކަސް ގާސިމަކަސް ޔާމީނަކަސް ނަށީދަކަސް ޖާބިރަކަސް އޮޅޮ އޮޅޮ ކަނބުލޯއަކަސް އިންސާފުވެރި ށަރީއަތަކައްފަހު ހުކުމް އިއްވުމުން ހުކުމް ތަންފީޒުކުރަން ދެން ޖަލައްގަޅާށޭ ކަމަނާމެންވެސްކީ އެހެން އެކަމަކު މިހާރު އެހަނދާންނެތީމާ އެވާހަކަ ދޯ\nއިސްލާމުންގެ ގޮތް ދޫކޮށްލީތޯ ކަމަނާ؟؟؟\nކަމަނަޔަކީ ފިސާރި ކަނބަލެއް ބުނާބަހުގަ ދެމިހުރުމައް އެދެން ﷲގެ ހެއު ރަހުމަތް ލައްވާށި ފިރިކަލުންނައްވެސް ތިފަދަވިސް ނުލިބި ދެފުށައް ކެޑޭތީ ވަރައް ދެރަވޭ.\nކަމަނާ ތިހެން ބުނެފަ ރީތިކޮށް ހުރޭ. އެހެންގޮތަކަށް ބުނިއްޔާ މިނިސްޓަރުކަން ގެއްލުވާލާނެ. މިވަގުތު ރަނގަޅީ އެމްޑީޕީ މީހުންނަށް މަޤާމްތައް ނުދީ އެމީހުން ރުއްސައިގެން ހުރިހާ މިނިސްޓްރީތައް ހިފަހައްޓާފަ ބެހެއްޓުން. ޝުކުރިއްޔާ އެންމެ ހިންގުންތެރި މިނިސްޓަރ\nޖޭޕީން ވާދަކުރާނީ މަޖިލީހުގެ 31 ގޮނޑިއަށް!03 months ago\nޖަޒީރާ ރާއްޖެއަކީ ކޮބައިކަން ގާސިމްއަށް ނޭނގުނު!54 months ago\nރައީސް ޔާމީން ހިމެނޭގޮތަށް ކޯލިޝަން ހައްދަވާފާނެކަމަށް ޤާސިމްގެ އިޝާރާތެއް 14months ago\nޖޮއިންޓް ޕީޖީ މިހާރު އެބައޮތްތޯ ޤާސިމް ސުވާލު އުފައްދަވައިފި04 months ago\nނަވާޒް ޖޭޕީގެ ފަރާތުން މަޖިލީހަށް ކުރިމަތިލަނީ04 months ago\nރައީސް ޔާމީންގެ ދިފާއުގައި ޤާސިމް ނިކުމެއްޖެ 84months ago


ޖޭޖޭ ބަލިކޮށް ވެލެންސިއާ އަލުން ފުރަތަމަ ޑިވިޝަނަށް - Maldives Football\nވެލެންސިއާ އާއި ޖޭޖޭ ސްޕޯޓްސް ރޭ ކުޅުނު މެޗްގެ ތެރެއިން. (ފޮޓޯ: އިބްރާހިމް ފާއިދު)\nޖޭޖޭ ބަލިކޮށް ވެލެންސިއާ އަލުން ފުރަތަމަ ޑިވިޝަނަށް\nޝިމާޒް ޢަލީ15 ފެބުރުއަރީ 2020 15:08\nމާލެ، ދިވެހިރާއްޖެ - ދިވެހި ފުޓްބޯޅައިގެ ގަދަ ބާރެއްގެ ގޮތުގައި އޮތް ކްލަބް ވެލެންސިއާ އަލުން ފުރަތަމަ ޑިވިޝަނުގެ ޖާގައެއް ހޯދައިފި އެވެ.\nވެލެންސިއާ އިން ފުރަތަމަ ޑިވިޝަނުގެ ޖާގައެއް އަލުން ހޯދާފައިވަނީ ދެވަނަ ޑިވިޝަނުގެ ސެމީ ފައިނަލުގައި ރޭ ޖޭޖޭ ސްޕޯޓްސް އާއި ދެކޮޅަށް ކުޅުނު މެޗް 3-2 ގެ ނަތީޖާއަކުން މެޗް ކާމިޔާބުކޮށްގެންނެވެ. މެޗްގެ ވަރަށް ކުރީކޮޅު ޖޭޖޭ ސްޕޯޓްސްގެ އަލީ ނާފިއު ލަނޑެއް ޖަހާ ކުރިހޯދި ނަމަވެސް ފުރަތަމަ ހާފްގެ ކުޅުން ނިމުމުގެ ކުރިން ވެލެންސިއާގެ ހުސެއިން ނިޔާޒް ވަނީ ލަނޑެއް ކާމިޔާބުކޮށް މެޗްގެ ނަތީޖާ އެއްވަރުކޮށްފަ އެވެ.\nމެޗްގެ ދެވަނަ ހާފްގައި ޖޭޖޭ އަށް ލިބުނު ހުސް ފުރުސަތުތަކުގެ ބޭނުން ނުހިފިވަނިކޮށް ވެލެންސިއާގެ ބިދޭސީ ފޯވަޑް އައިރީ ސަމުއެލް ވަނީ ފަސް މިނިޓް ތެރޭގައި ދެ ލަނޑު ކާމިޔާބުކޮށްފައެވެ. ޖޭޖޭ އިން މި މެޗްގައި ދެވަނަ ލަނޑު އެ ޓީމަށް ކާމިޔާބުކޮށްދީފައިވަނީ ނާފިއު އެވެ.\nވެލެންސިއާގެ އިތުރުން ދެވަނަ ފުރަތަމަ ޑިވިޝަނުގެ ޖާގައެއް ލިބިފައިވަނީ ކްލަބް ޕީކޭގެ މައްޗަށް 2-1އިން ކުރި ހޯދައިގެން ސުޕަ ސްޕަ ސްޕޯޓްސް ޔުނައިޓެޑް އެވެ.\nދެ ވަނަ ޑިވިޝަނުގެ ފައިނަލަށް ދާ ދެ ޓީމަށް ކުރިއަށް އޮތް ސީޒަނުގެ ފުރަތަމަ ޑިވިޝަނުން ޖާގަ ލިބޭގޮތްވީ ސަސްޕެންޝަނުގެ ސަބަބުން ނިއު ރޭޑިއަންޓާއި ވިކްޓްރީ ދެ ވަނަ ޑިވިޝަނަށް ރެލިގޭޓްވުމުންނެވެ. ގަވާއިދުގައި ކުރިން އޮތް ގޮތުން ދިރާގު ދިވެހި ޕްރިމިއާ ލީގުގެ އެންމެ ފުލަށް ދާ ދެ ޓީމާއި ދެ ވަނަ ޑިވިޝަނުގެ ފައިނަލުގައި ވާދަކުރާ ދެ ޓީމުގެ މެދުގައި ލީގު ބުރެއް ކުޅުމަށް ފަހު، އެންމެ ގިނަ ޕޮއިންޓް ހޯދާ ދެ ޓީމެއް ފުރަތަމަ ޑިވިޝަނަށް އަންނަ ގޮތަށެވެ.


Raajje "Jazeeraa" kurevijje, dhen rashah dhey!\nރާއްޖެ "ޖަޒީރާ" ކުރެވިއްޖެ، ދެން ރަށަށް ދޭ!\nރިޔާސީ އިންތިހާބު ކާމިޔާބުވުމުން އެމްޑީޕީ ސަޕޯޓަރުން އުފާ ފާޅުކުރަނީ:ކުރިން ދެއްކި ވާހަކަ އާއި މިހާރުގެ ވާހަކަ ދިމައެއް ނުވޭ -- ފޮޓޯ: އަވަސް އާކައިވް\nމާލެ އާއި ރާއްޖޭގެ އެހެން ހުރިހާ ރަށްތަކާ ދެމެދު ހުންނަ ފަރަގުގެ ވާހަކައަކީ އެންމެ މުސްކުޅި ޝަކުވާ އެވެ. ދައުލަތް ހިންގުމުގައި ވެރިރަށަށް ހުރިހާ ބާރުތަކާއި ވަސީލަތްތައް ޖަމާ ކުރުމުގެ ޒިންމާ ބޮލު އަޅަން ނުޖެހޭ ސަރުކާރެއް އަދި ނާދެ އެވެ. މާލެ ތޮއްޖެހި، މުޅި ދުނިޔޭގައިވާ ނިސްބަތުން އެންމެ އާބާދީ ބޮޑު ވެރިރަށުގެ ލަގަބު ހޯދައި ދިނީ އަހަރުތަކަކަށް ދިގު ދެމިގެންދިޔަ އިހުމާލަކުންނެވެ. ނަމަވެސް ލީޑަރުން ސިޔާސީ ގޮތުން ކޮށިއަރާ ކޮންމެ ދަނޑިވަޅެއްގައި އެންމެ ފުރަތަމަ ނަގާ ހަތިޔާރަކީ ނޫނީ ސަމާލުކަން އަނބުރާލާ އުކުޅަކީ މާލެ-ރާއްޖެތެރޭ ބަހުސެވެ. މި ޒަމާންވީ ބަހުސް ގިނައިން ފެންމަތިކޮށް، ރައްޔިތުން ޖައްސައި ފިއްތަނީ، ބޯހިޔާވަހިކަމުގެ ވާހަކަ ތެދުވާ ދަނޑިވަޅުތަކުގަ އެވެ. އެކި ފަހަރު މަތީން، އެކި ގޮތްގޮތަށް އެ އުކުޅު އެކި ސިޔާސީ ލީޑަރުން ބޭނުން ކުރައްވަ އެވެ.\n"ޖަޒީރާ ރާއްޖެ" ގެ ހިޔަލުގައި ވެރިކަމަށް އައި މި ސަރުކާރުން ބަދަލެއް ގެންނާނެ ކަމަށް އުއްމީދު ކުރެވުނެވެ. އަތޮޅުތަކުގެ ތެރެއިން މާލެއަށް މީހުން ހިޖުރަކުރަން ހުއްޓުވޭނީ ވަސީލަތްތައް ގާއިމު ކޮށްދީގެން ކަމުގެ ހަގީގަތަށް މި ސަރުކާރު ކުލަ ޖައްސައިދޭނެ އެވެ. ރަށުގައި ހުރެގެން އާމްދަނީ ހޯދޭނެ މަގެއް ކޮށައިދިނުމުގެ އުއްމީދެވެ. އަމިއްލަ ފަސްގަނޑުގައި ތައުލީމާއި ސިއްހީ ހިދުމަތް ލިބިގެންދާނެ ކަމުގެ ދިގު އިންތިޒާރު ނިމުމަކަށް އަންނާނެ އެވެ. ޖުމްލަކޮށް ބުނާ ނަމަ، ވެރިކަމަށް އައުމުގެ ކުރީން ސަރުކާރުގެ ވިސްނުމަކީ ތަފާތު ކުރުމެއްނެތި ހުރިހާ ރައްޔިތުންނަށް ހަމަ ފުރުސަތުތައް ފަހިކޮށްދިނުމެވެ. ލާމެހޭ ރަށްތަކަކުން ގުޅައިލުމެވެ.\nމިހާރު ރާއްޖެއަށް ވެސް ކުރިމަތިވެގެން އުޅޭ ކޮވިޑް-19 އިގެ ބަލާއާފާތާއެކު ގައުމުގެ އިގުތިސޯދު މި ވަނީ ފުންވަޅުގަނޑަށް ވެއްޓިފަ އެވެ. ވަޒީފާތަކުން މީހުން ވަކި ކުރަން ފަށައިފި އެވެ. ކުންފުނިތައް ބަނގުރޫޓުވާން ފަށައިފި އެވެ. ކުލި ދެއްކޭނެ ގޮތެއް ނެތި ގިނަ ބަޔަކު މަގުމަތިވެދާނެ ކަމުގެ ބިރު ވަނީ ހީވެފަ އެވެ. މަގޫފާތާ ހަމައަށް ދާންޖެހޭ ފަދަ ޒަމާނެއް ނޫނަސް ރާއްޖެ މިއޮތީ ތަދެއްގެ ތެރޭގަ އެވެ. މިފަދަ މާޔޫސްކަމާއި ހިތްދަތި ވަގުތެއްގައި ރައްޔިތުން އެނބުރޭނީ، އެ މީހުން އަތުން ރޮއެ އާދޭސް ކޮށްގެން ވޯޓު ހޯދައިގެން އިންތިހާބުކޮށްފައިވާ ސިޔާސީ ލީޑަރުންނާ ދިމާއަށެވެ.\nއުއްމީދުގެ އަލިކަން ފެންނާނެ ކަމުގެ އުއްމީދުގައި ތިބި އެތައް ބަޔަކަށް ލިބިގެން ދިޔައީ އިތުރު މާޔޫސް ކަމެކެވެ. މާލޭގައި ބޮޑު އަގުގައި ކުލި ދައްކައިގެން އުޅޭ ރަށްރަށުގެ މީހުންގެ ތެރެއިން ކުލި ނުދެއްކޭ ވަރަށް ހާލުގައި ތިބި މީހުން ރަށަށް ބަދަލު ވުމަށް ގޮވާލަން ފަށައިފި އެވެ.\nއެ ވާހަކަ އައީ ރައްޔިތުންގެ މަޖިލީހުގެ ތެރެއިންނެވެ. ކެނދިކުޅުދޫ ދާއިރާގެ މެންބަރު އަހުމަދު އީސަ ރައްޔިތުންގެ މަޖިލީހުގައި މިދިއަ ހަފުތާގެ ތެރޭގައި ދެއްކެވި އެ ވާހަކަފުޅާއެކު އެތައް ބަޔަކު ވަނީ ރުޅިގަދަވެފަ އެވެ.\nވެބް ކޮންފެރެންސް މެދުވެރިކޮށް މަޖިލީހުގެ ޖަލްސާތައް ކުރިއަށްދާއިރު، މިދިއަ ހަފުތާގެ ޖަލްސާތަކުގައި މަސައްކަތް ކޮށްފައި ވަނީ ކޮވިޑް-19 ގެ ސަބަބުން އިގްތިސޯދު ދަށްވާތީ ސަރުކާރުން ތައާރަފު ކުރި އިކޮނޮމިކް ޕެކޭޖްގެ އުފެއްދުންތެރިކަން އިތުރު ކުރުމަށް މަޖިލީހުން ލަފާ ދިނުމުގެ މައްސަލައިގެ މަސައްކަތެވެ.\nއެމްޑީޕީގެ ޕާލިމެންޓްރީ ގްރޫޕްގެ ލީޑަރު އަލީ އާޒިމް ހުށަހެޅުއްވި އެ މައްސަލައަށް ބަހުސް ކުރައްވަމުން މެންބަރު އީސަ ވިދާޅުވި ގޮތުގައި އިގްތިސޯދު ދަށްވެފައިވާ ހާލަތުގައި ގިނަ ބައެއްގެ ވަޒީފާތައް ގެއްލެމުން އެބަދެ އެވެ. މާލޭގައި ކުއްޔަށް އުޅޭ މީހުނަށް ކުލި ނުދެއްކޭ ހާލަތަށް ގޮސްފައިވެ އެވެ. ކުލި ނުދެއްކޭ ފަދަ ހާލަތުގައި ތިބި ފަރާތްތަކުން އަމިއްލަ ރަށަށް ބަދަލު ވާންވީ އެވެ.\nއެއާ ގުޅިގެން އުފެދުނު ރުޅިގަނޑުގެ ހޫނުކަން ރަނގަޅަށް ވިހެ ނުލައިގެން އުޅެނިކޮށް، ރާއްޖޭގައި ގިނަ ބައެއްގެ ސަޕޯޓް އޮންނަ ކުރީގެ ރައީސް މުހައްމަދު ނަޝީދު ބުރާސްފަތި ދުވަހު ދެއްކެވި ވާހަކަފުޅާއެކު ހައިރާންކަން ލިބުނެވެ. އީސަ ދެއްކެވި ވާހަކަ ދިފާއު ކުރައްވައި މަޖިލީހުގެ ރައީސް ވާހަކަފުޅު ދެއްކެވުމުން ރުޅި އަންނަންވެސް ނޭގިފައި ތިބި މީހުން މަދެއް ނޫނެވެ.\nމަޖިލީހުގެ އިދާރާގައި ބޭއްވި ނޫސްވެރިންގެ ބައްދަލުވުމުގައި ނޫސްވެރިޔަކު ކުރި ސުވާލަކަށް ޖަވާބު ދެއްވަމުން ރައީސް ނަޝީދު ވިދާޅުވީ އެ މައްސަލާގައި މެންބަރު ބޭނުން ކުރެއްވި ބަސްތައް ފަހަރެއްގައި އެންމެ އެކަށީގެނެއް ނުވެ އެވެ. އެކަމަކު މެންބަރު ފާހަގަ ކުރެއްވި ނުކުތާ އެ މަނިކުފާނަށް ރަނގަޅެވެ.\nރައީސް ނަޝީދު ވިދާޅުވި ގޮތުގައި، ރައްޔިތުންނަށް ގަބޫލު ކުރަން ދަތި ތެދު ހަގީގަތް ސިޔާސީ ލީޑަރުން ހާމަ ކުރައްވަން ޖެހޭނެ އެވެ. އެ ފަދަ ހަގީގަތްތައް ހާމަ ކުރުމުން ބައެއް އާންމުންގެ ނުރުހުން ވެސް އަމާޒުވެ އެވެ. ނަމަވެސް އެ ކަން އޮންނަނީ އެ ގޮތަށެވެ.\n"ކެނދިކުޅުދޫ ދާއިރާގެ މެންބަރު އެއީ އާންމުކޮށް ސާފު ބަހުން އެފަދަ ހަގީގަތް ވިދާޅުވާ ބޭފުޅެއް! މެންބަރު ހުންނެވީ ކެނދިކުޅުދޫގައި، އަޅުގަނޑާ ގުޅުއްވި! ވިދާޅުވި މި ރަށުގައި ސޫފި ލަނޑާ އާލާކުރާ ޕްރޮގްރާމެއް ފެށިއޭ. އެމްޑީޕީގެ ފުރަތަމަ ސަރުކާރުގައި. މިހާރު ވެސް އާލާ ކުރަންވީއޭ... ކެނދިކުޅުދޫ މަދުރަސާ ރަނގަޅޭ... ގެތައް ތަނަވަހޭ!" އީސަގެ ވާހަކަ ދިފާއު ކުރައްވަމުން ރައީސް ނަޝީދު ވިދާޅުވި އެވެ.\nރައީސް ނަޝީދު ވިދާޅުވި ގޮތުގައި އެމަނިކުފާނު ދެކެވަޑައިގަންނަވާ ގޮތުގައި މާލެއަކީ "ޓައިމް ބޮމެ"ކެވެ. ރޯގާ ވެސް ފެތުރިއްޖެނަމަ ކޮންޓްރޯލް ނުކުރެވޭ ވަރަށް މާލެ ތޮއްޖެހިފައިވާއިރު، މި ކަމުން ރައްކާތެރި ވުމަށްޓަކައި މާލެއަށް ލުއި ދޭން ޖެހެ އެވެ.\n"މާލެއަކީ ޓައިމް ބޮމެއް، ރޯގާގެ ވެސް ޓައިމް ބޮމެއް، މި ރޯގާއަށްޓަކައި ވެސް މާލެ ލުއި ކުރަން ޖެހޭ!" ރައީސް ނަޝީދު ވިދާޅުވި އެވެ.\nމާލެ ލުއި ކުރަންޖެހޭ ކަން ނަޝީދަށް ވިސްނި ވަޑައިގަތީ، ދިވެހި ރައްޔިތުންނަށް އެންމެ ދަތިކަމެއް ކުރިމަތިވެފައިވާ ދަނޑިވަޅެއްގައި ހެއްޔެވެ؟ ޅަ އުމުރުއްސުރެ ވަޒީފާ އަދާކުރާ ތަނުން، ކުއްލިއަކަށް މުސާރަ ނުދީ ގެއަށް ފޮނުވާލީމާ، ނަޝީދު އެ ވިދާޅުވާހާ ފަސޭހައިން އެނބުރި ރަށަށް ގޮސް، އާއިލާ ބެލެހެއްޓޭނެ ފަދަ އާމްދަނީ އެއް ހޯދޭނެ މަސައްކަތެއް ކުއްލިއަކަށް ފެށޭނެ ހެއްޔެވެ؟\nއަދި ނަޝީދު އެ ލަފާ ދެއްވި ގޮތަށް މަސައްކަތެއް ފެށުނަސް، ދިރިއުޅުމުގެ އެހެން ކަންކަން ކޮބައި ހެއްޔެވެ؟ މާލޭގައި އުޅެނީ ހުސް ކެނދިކުޅުދޫ މީހުން ހެއްޔެވެ؟ ކެނދިކުޅުދޫގެ މަދުރަސާ ރަނގަޅޭ ވިދާޅުވިޔަސް، އެހެން ރަށްތަކުގެ ސްކޫލްތަކުގެ ފެންވަރު ނަޝީދަށް ރަނގަޅަށް އެނގިވަޑައިގަންނަވާނެ އެވެ. ނޫނީ އަތޮޅުތަކުގެ ތެރެއަށް ނިސްބަތްވާ ކުދީންނަށް މަތީ ތައުލީމު ހާސިލުކުރުމުގެ ފުރުސަތު ވެސް މިހާރު ހައްގު ނުވަނީ ހެއްޔެވެ؟ އެހެންނާ ހުއިފިލަނޑާ އަކީ ހުރިހާ ބަލިތަކެއްގެ ޝިފާއަކަށް ވެސް މިހާރު ބަދަލުވީ ހެއްޔެވެ؟\nމިދިއަ ބުރާސްފަތި ދުވަހު މަޖިލީހުގައި ބޭއްވި ނޫސްވެރިންގެ ބައްދަލުވުމުގައި ރައީސް ނަޝީދު ވާހަކަ ފުޅު ދައްކަވަނީ. -- އަހުމަދު އަޝްހާދު އަބްދުﷲ | އަވަސް\nނަޝީދު އިސްވެ ފާއިތުވި ތިން އަހަރެއްހާ ދުވަހު ކެނޑެނޭޅި "ޖަޒީރާ ރާއްޖެ" އޭ ކިޔައިގެން ރައްޔިތުންނަށް ދެއްކި ފޮނި ހުވަންފެންތައް އަދިވެސް އޮތްގޮތަށް އޮތީ އެވެ. ބިޔަ މަޝްރޫއުއެކޭ ބުނެ މި ސަރުކާރުން ވެސް އަޅަނީ މާލެ ސަރަހައްދުގައި ކަނޑު ހުރަސްކޮށް ބުރިޖެކެވެ. އަތޮޅުތަކުގެ ތެރެއަށް އަދި ކޮށްދެވުނު އެއްވެސް ކަމެއް އަދި ހަރާމެވެ.\nނަޝީދު ވިދާޅުވިޔަސް، މި ފަހަރު ތިޔަކަން ތިޔަގޮތަށް ކުރެވޭކަށް ގިނަ ރައްޔިތުންނަކަށް ނޯންނާނެ އެވެ. އެއީ އެގޮތް ބޭނުން ނުވާތީއެއް ނޫނެވެ. އެކަން ކުރެވެން ނެތީ އެވެ. "ރަށަށް ދަހަރޭ" ބުންޏަސް ދާންވީ ކޮން ރަށަކަށް ކަމެއް ގިނަ ބަޔަކަށް ނުވެސް އެނގެ އެވެ. އެނގޭކަން ބޭނުމެއް ވެސް ނުވެއެވެ. އަދި އެނގުނަސް، ރަށަށް ގޮސް ވަންނާނެ ތަނެއް ނުހުންނާނެ އެވެ. އަދ ދިޔަޔަސް، އަނެއްކާވެސް އުޅެންޖެހޭނީ ހަމަ ކުއްޔަށެވެ.\nބޮޑު ބަލާމުސީބާތެއްގެ ތެރެއިން، ދަތިކަމެއް ކުރިމަތިވެފައި ވަނިކޮށް ކުއްލިއަކަށް މި ރަށުން ފައިބަށޭ ބުނުމުން އެކަމަށް އިޖާބައެއް ނުދެވޭނެ އެވެ. އޭގެ ބަދަލުގައި މީހުން އަންނާނީ ރުޅި އެވެ.\nމާލޭގައި ދިރިއުޅޭ މީހުންގެ ތެރެއިން މާލެ-ރާއްޖެތެރެ މީހުން ދެނެއް ވަތްކެއް ނުކުރެވޭނެ އެވެ. މުޅި ދިރިއުޅުން ބިނާކޮށްފައި އޮތީ މި މާލޭގެ ފަސްގަނޑުގަ އެވެ. މާލޭގައި މިހާރު ދިރިއުޅޭނީ ހުސް މާލޭ ރައްޔިތުންނެވެ. ކުލި ނުދެއްކިގެން މަގުމަތިވިޔަސް، ދާނެ އިތުރު ތަނެއް ނެތެވެ. ދާކަށް ނުވެސް ޖެހެ އެވެ.\nއެމްޑީޕީ ރައީސް މުހައްމަދު ނަޝީދު ބޯހިޔާވަހިކަން + އިގްތިސޯދު ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް އާއްމު ސިއްހަތުގެ ކުއްލި ނުރައްކަލުގެ ހާލަތު ލާމެހޭ ރަށްތައް


Ranveer aai Deepika ithuru film eh kulhenee\nރަންވީރާއި ދިޕިކާ އިތުރު ފިލްމެއް ކުޅެނީ\nބޮލީވުޑްގެ އެންމެ މަގުބޫލު އެއް ޖޯޑު ކަމަށްވާ ރަންވީރު ސިންގާއި ދިޕިކާ ޕަދުކޯންގެ ކައިވެނީގެ ވާހަކަތައް ހުއްޓުމެއް ނެތި ދެއްކެވެމުން އަންނަނިކޮށް، މިދެތަރިން އެކުގައި އާ ފިލްމެއް ކުޅެން އަނެއްކާ ވެސް ސޮއިކޮށްފި އެވެ.\n"ރާމް ލީލާ" އާއި "ބާޖިރާއޯ މަސްތާނީ" އަދި "ޕަދްމާވަތް" އިން އެކުގައި ފެނިގެން ގޮސްފައިވާ ދިޕިކާ އާއި ރަންވީރު ސޮއިކޮށްފައިވަނީ އިންޑިއާގެ އެންމެ ބޮޑު ފިލްމު އުފައްދާ ކުންފުނި ޔާޝްރާޖް ފިލްމްސްގެ ފިލްމެއް ކުޅޭށެވެ.\nއެ ކުންފުނީގެ ވެރިޔާ އަދިތްޔަ ޗޯޕްރާ ޕްރޮޑިއުސްކޮށް، މަނީޝް ޝަރްމާ ޑައިރެކްޓްކުރާ އެ ފިލްމަކީ ލޯބީގެ ވާހަކައެއްގެ މައްޗަށް އުފައްދާ ފިލްމެކެވެ. ރަންވީރު ބޮލީވުޑަށް ނިކުތް ފިލްމު، "ބޭންޑް ބާޖާ ބާރަތް" ޑައިރެކްޓްކޮށްފައިވަނީ ވެސް މަނީޝް އެވެ. އަދި އޭގެފަހުން ކުޅުނު "ލޭޑީސް ވާސަސް ރިކީ ބަލް" ގެ ޕްރޮޑިއުސަރަކީ ވެސް މަނީޝް އެވެ.\nމި ފިލްމަކީ މަނީޝް ޑައިރެކްޓްކުރާ ފިލްމެއްގައި ދިޕިކާ ފެނިގެންދާ ފުރަތަމަ ފަހަރެވެ. ނަމަވެސް ދިޕިކާ މީގެކުރިން ވަނީ ޔާޝް ރާޖްސްއިން އުފެއްދި ފިލްމެއް ކުޅެފަ އެވެ. ކުރީގެ ލޯބިވެރިޔާ ރަންބީރު ކަޕޫރާ އެކު ކުޅެފައިވާ 2008 ވަނަ އަހަރު ނިކުތް "ބަޗްނާ އޭ ހަސީނޯ" އެވެ.\nބުނެވޭ ގޮތުގައި ރަންވީރު މި ފިލްމު ކުޅެން ސޮއިކޮށްފައި އޮންނަތާ ދުވަސްތަކެއް ވެއްޖެ އެވެ. އަދި ދިޕިކާ މި ފިލްމު ކުޅެން އެއްބަސްވީ އިރްފާން ޚާނާ އެކު ކުޅެން ހަމަޖެހިފައި އޮތް ފިލްމު އޭނާ ބަލިވުމުގެ ސަބަބުން މުއްދަތެއް ނެތް ގޮތަށް ފަސްކުރުމުންނެވެ.\nޔާޝް ރާޖްސް މަޝްހޫރުވެފައިވަނީ އަސަރު ގަދަ ލޯބީގެ ފިލްމުތައް އުފެއްދުމަށް އެންމެ ކުޅަދާން ޕްރޮޑަކްޝަން ހައުސްގެ ގޮތުގަ އެވެ. އަދި ރަންވީރާއި ދިޕިކާ މީގެކުރިން އެކުގައި ކުޅެފައިވާ ފިލްމުތަކުގައި ދައްކުވާފައިވާ ކެމިސްޓްރީ އާއި އެ ދެތަރިންގެ ޖޯޑުގެ މަގުބޫލުކަން ބޮޑުވުމުގެ ސަބަބުން، މިދެތަރިންގެ އާ ފިލްމު ޔަގީނުން ވެސް ވެގެންދާނީ ބެލުންތެރިން ކެތްތެރިކަމެއް ނެތި އިންތިޒާރުކުރާނެ ފިލްމަކަށެވެ.\nރަންވީރު މިހާރު ޒޯޔާ އަހްތަރުގެ "ގަލީ ބޯއި" ޝޫޓްކުރަމުން އަންނައިރު، އެ ފިލްމު ނިމުނުހާ އަވަހަކަށް ސާރާ އަލީ ޚާން އާއެކު ކުޅޭ "ސިމްބާ" ގެ ޝޫޓިން ފަށާނެ އެވެ. އަދި އެ ފިލްމަށްފަހު ކަބީރް ޚާންގެ "83" ގެ މަސައްކަތް ފަށާނެ އެވެ. އެހެންކަމުން ދިޕިކާ އާއެކު ކުޅޭ ފިލްމުގެ ޝޫޓިން ފަށާނެ ކަމަށް ބެލެވެނީ އަންނަ އަހަރުގެ ކުރީކޮޅު އެވެ.\nސަލްމާން ޓީވީ ޗެނަލް އެއް އުފައްދަނީ\n"ކަލަންކް"ގެ ފުރަތަމަ ލަަވައިން މަދޫރީ އާއި އާލިއާ\nޝާހިދުގެ ފުރަތަމަ ފިލްމު "އިޝްގް ވިޝްކް"ގެ ސީކުއެލް އެއް


Dharifulhu Govaigen Bicycle Gai Laamu Linkah: Ehvanaige Kameh - Vaguthu\nއެންމެ ފުރަތަމަ ކަސްރަތު ފެށީ ގޭގައެވެ. ދެން ފެށީ ދުވާށެވެ. ފުޓްބޯޅަ ކުޅެންވެސް ދިޔައެވެ. ބޭނުންވީ އަބަދުވެސް މަލާމާތް ރައްދުވާ ބަނޑު ހިންދާލުމެވެ. އެގޮތުގެ މަތިން އަހަރެއްހާ ދުވަސް ކުރިން ދުވަން ފެށިއެވެ. ހަށިގަނޑަށް ބަދަލެއް އާދޭތޯ ބަލަން ފެށި އެ މަސައްކަތުގ ތެރެއިން ފުޓްބޯޅަ ކުޅެން ގޮސް، އަނެއްކާ މިދިޔަ މަސް ތެރޭގައި އެ ފެށީ މުޅިން އާ ކަމެއް ކުރާށެވެ. ބައިސްކަލް ދުއްވާށެވެ.\nލ.ފޮނަދޫއަށް ނިސްބަތްވާ މުހައްމަދު ރަޝީދު (ހެޓްރިކް މޯޑް) މީގެ މަސް ދުވަސް ކުރިން ފަށައިގެން ދަރިފުޅާއެކު ކޮންމެ ދުވަހު ބައިސްކަލް ދުއްވަން ދެއެވެ. އެއީވެސް ވަރަށް ބޮޑު ކަސްރަތެކެެވެ. އަދި ހަމަ އެހެންމެ، ލާމު ލިންކް ފަދަ މަގެއްގައި، އެ ސަރަހައްދުގެ އެތައް ބަޔަކު ނުކޮށް ދޫކޮށްލާފައި އޮތް، ކޮންމެހެންވެސް ކުރަން ޖެހޭ ކަމެކެވެ.\nމޯޑު ބުނީ، ކަސްރުތުގެ ތެރެއަށް ދަރިފުޅުވެސް ވައްދާލަ ދިނީ ބައިސްކަލު ދުއްވުން ކަމަށެވެ. އެހެންވެ ދަރިފުޅާއި ދެމީހުން މިކަން ކުރުމަށް ބައިސްކަލެއް ގަނެގެން މިހާރު ކޮންމެ ދުވަހަކު ކަހަލަ ގޮތަކަށް ލާމު ލިންކުގައި ބައިސްކަލް ބުރު ޖަހަން ދާކަމަށް އޭނާ ބުންޏެވެ.\nމޯޑް އާއި ދަރިފުޅު ބައިސްކަލް ދުއްވަން ގޮސް\nމިގޮތަށް ދަރިފުޅާއެކު އޭނާ ބައިސްކަލް ބުރު ޖަހަން ދަނީ އަސަރު ނަމާދަށްފަހު ގާތްގަނޑަކަށް 16:30 ހާއިރުއެވެ. ބައެއް ފަހަރު ކުރިން އިރުއޮއްސުމުގެ ކުރިން ގެއަށް އާދެއެވެ. އަނެއް ބައި ފަހަރު ގެއަށް އަންނަނީ ނަމާދުގަޑިއަށެވެ.\n"ބައިސްކަލް ދުއްވަން ފަށަނީ ގެއިން، ގެއިން ނައްޓާލައިގެން ބައެއް ދުވަހު ދަނީ ގަމާއި ހަމައަށް. އަނެއް ދުވަހު ދަނީ ކައްދޫ އާއި ހަމައަށް. އަނެއް ދުވަހު ދަނީ މާންދޫއާ ހަމައަށް." އޭނާ ބުންޏެވެ.\nމޯޑް ބުނީ، ގޭތެރޭގައި ކަސްރަތު ކުރާ އެއްޗެއް (ދުވާ މެޝިނެއް) ބަހައްޓައިގެން ފުރަތަމަ ކަސްރަތު ކުރަމުންދިޔައީ އޭގެން ކަމަށެވެ.\n"މެޝިން ބޭނުން ކުރުމުގައި އުޅެފައި ދެން މަގުމައްޗަށް ނުކުމެފައި ދުވަން ފެށީ، ދެން ދޭތެރެއަކުން ފުޓްބޯޅަ ކުޅެންވެސް ދަން. ފުޓްބޯޅަ ކުޅުނީމަ ބޮޑަށް އެބައި ރަނގަޅަށް ދަނީ، ސަރުބީވެސް ވިރެނީ". އޭނާ ބުންޏެވެ.\nމޯޑް ބައިސްކަލް ދުއްވަން ގޮސް\nއެހެން ނަމަވެސް މިހާރު އޭނާ މާބޮޑަކަށް ފުޓުބޯޅައައިގެން ނޫޅެއެވެ. އަދި ދުވާކަށްވެސް ނުދެއެވެ. ދުވަން ނުދެވުނީ ޕާޓްނަރެއް ނަގައިގެން ރޭގަނޑު ދުވަންގޮސްގޮސް ދެ މީހުންނަށް އެއް ދުވަހެއްގައި ދުވަން ދާން ވަގުތު ނުވުމެވެ. އެ ހުރިހާ ކަސްރަތަކަށްވުރެވެސް ބޮޑަށް ބައިސްކަލު ދުއްވުން ތަފާތުވި ސަބަބުތައްވެސް އެބަހުއްޓެވެ.\nދުއްވާނެ ތަން ލިބި، އެތަނުގެ ބޭނުން އެންމެ ރަނގަޅަށް ކޮއްލުމަށް ބައިސްކަލުގެ ކަސްރަތު ފުރިހަމައެވެ. ލާމުގެ ހިތްގައިމު މަގުގައި ދުއްވާލާ ދުއްވާލުމަކީ ހަށިގަނޑުގެ މަސައްތަކުގެ އިތުރުން މީހާގެ ސިކުނޑިއަށް ތާޒާކަން ގެނުވާނެ ހިތްގައިމު ކަމެކެވެ.\nމޯޑް ބުނިގޮތުގައި، އޭނާ ދަރިފުޅާއެކު ބައިސްކަލް ދުއްވަން ފަށައިގެން، ފުރަތަމަ ކޮޅު ވަރުބަލިވާތީ ދަރިފުޅު އުޅެއެވެ. އެހެން ނަމަވެސް ފަހުން ނެގި އާ ބައިސްކަލާއެކު ދަރިފުޅަށްވެސް ފަސޭހަވެ މިހާރު ވަރުބަލިވެގެން ނޫޅޭކަމަށް މޯޑް ބުންޏެވެ.\nބައިސްކަލް ދުއްވައިގެން ހަށިގަނޑަށް ރަނގަޅު ބަދަލެއް އަންނަ ކަމަށް އޭނާ ގަބޫލުކުރެއެވެ. އަދި ގިނަބަޔަކު އޭނާ އެކަބައިސްކަލް ދުއްވާތީ، ބައިސްކަލް ދުއްވަން ބޭނުންވެފައި ތިބޭ ކަމަށްވެސް މޯޑް ބުންޏެވެ.\nމޯޑްއަކީ އަމިއްލަ ކާރަކާއި، އަމިއްލަ ދެ ސައިކަލުވެސް އޮންނަ މީހެކެވެ. އެހެން ނަމަވެސް އޭނާ ކޮންމެ ދުވަހަކުވެސް ވަގުތު ހުސްކޮށްލައިގެން ބައިސްކަލަށް އަރައިގެން ލާމު ލިންކް ކުޑަ އެކުރަނީ ކަސްރަތު ކުރުމުގެ ބޭނުމުގައެވެ.\nލާމު ލިންކަށް ބައިސްކަލު ދުއްވުން ތައާރަފްކޮށް، އެކަން ވައިގައި ހަރުލެއްވުމަށް މީގެ ކުރިން ދެ ފަހަރެއްގައި ބައިކް މޯލްޑިވްސްއިން ވަނީ އެ މަގަށް ހާއްސަ ދުއްވުންތަކެއްވެސް ބާއްވާފައެވެ. އެހެން ނަމަވެސް ލާމުގެ މަގުން ހަވީރު ބައިސްކަލުގަ ފެންނަ މީހުން މަދެވެ. މޯޑުގެ ފެށުމަކީ އެތައް ބަޔަކަށް ފެށިގެން ދިޔަ ފެށުމެކެވެ. އެކަން މީހުންގެ ލޮލުގައި އަޅައިގަތީވެސް ބައިކް މޯލްޑިވްސްގެ ތައުރީފާ އެކުގައެވެ.\nބައިކް މޯލްޑިވްސްގެ ޕޭޖުގައި ކޮށްފައިވާ ޕޯސްޓްގައި ބުނެފައި ވަނީ ލާމުން މޯޑު ދެއްކީ އުފާވެރި މަންޒަރެއް ކަމަށެވެ. ގަން ފޮނަދޫ މަގުގައި ބައިސްކަލު ޕްރޮމޯޓު ކުރުމުގެ ނިޔަތުގައި މޯޑު ފެށި މަސައްކަތަށް ޝުކުރު އަދާކުރާ ކަމަށް އެޖަމިއްޔާ އިން ބުނެފައި ވެއެވެ.\nތިމާވެއްޓާ ރައްޓެހި، ހަށިގަނޑަށް ދުޅަހެޔޮ، ރައްކާތެރި، ބައިސްކަލަކީ ގަން ފޮނަދޫގެ ރައްޔިތުން އާދަ ވާންވީ ވަސީލަތެެކެވެ. އުފާވެރި ހިތްހަމަ ޖެހޭ މާހައުލަކަށް ނުކުމެ، ހަށިގަނޑަށް ކޮށްދޭ އިހުސާސު ތަޖުރިބާކޮށްލުމަކީ މޯޑުގެ އެދުމަށްވާނެއެވެ. މާދަމާވެސް އޭނާއާއެކު އިތުރު ބަޔަކު ނުކުތުން ވެގެންދާނީ މޯޑާއި ދަރިފުޅަށް ލިބޭނެ އެންމެ ބޮޑު ހިތްވަރަށެވެ.\nލާމު ލިންކުރޯޑުން ހިނގާފައި ދިޔަ މީހެއްގެ ގައިގައި ސައިކަލަކުން ޖެހިއްޖެ\nމާމެންދޫގައި ފެންބޮޑުވެގެން އިދާރާތަކުން ހަރަކާތްތެރިވަނީ\nފެބުރުއަރީ 10, 2019 09:58\nމަވެސް ބައިސްކަލެެއްދިިީފިއްޔަަަަަަަަަަަެ ދުަަަުއްވާނަށް..\nފެބުރުއަރީ 10, 2019 13:33\nއަމާންކަމުގައި ދެވެންޏާ މަވެސް ތާޢީދު! ސުވާލަކީ ސައިކަލު މުއްގަނޑު ފެލާލައިފައި ދުއްވާ ބޮޑު ހޭބަލިން ތި ލިންކްރޯޑުގައި ހަމަ ނޫޅޭނީހޭ!


Africa in gamah November gai dhathuruthah fashanee | Mihaaru\nއެފްރިކާ އިން ގަމަށް ނޮވެމްބަރު މަހު ދަތުރުތައް ފަށަނީ\n02 އޯގަސްޓް 2018 - 12:34 8 comments\nސައުތު އެފްރިކާގެ ޖޮހަނެސްބާގުން އައްޑޫ ގަން އިންޓަނޭޝަނަލް އެއާޕޯޓަށް ސައުތު އެފްރިކަން އެއާވޭސް އިން ސީދާ ފްލައިޓްތަކެއް ބޭއްވުމަށް ނިންމައި މިއަދު އެކަން އިއުލާން ކޮށްފި އެވެ.\nއަންނަ ނޮވެމްބަރު މަހުގެ 24 ވަނަ ދުވަހު ފެށިގެން ކޮންމެ ހަފުތާއެއްގައި އެފްރިކާ އިން އައްޑު އަށް ދަތުރެއް ބޭއްވުމަށް ވަނީ ނިންމައިފަ އެވެ. އެ ދަތުރުތަކުގައި އޭ340 މަރުކާރުގެ މަތިންދާބޯޓު ބޭނުން ކުރަން ނިންމާފައިވާއިރު، ކޮންމެ ހަފުތާއަކު 300 އެއްހާ ޓޫރިސްޓުން އެފްރިކާ އިން އައްޑު އަށް ގެންދާނެ ކަމަށް ޓޫރިޒަމް މިނިސްޓްރީން ބުންޏެވެ.\nމިހާރު ވެސް ސްރީލަންކަން އެއާލައިންސް އިން އަންނަނީ ލަންކާ އާއި އައްޑޫއާ ދެމެދު ދަތުރުތައް ބާއްވަމުންނެވެ.\nސައުތު އެފްރިކަން އެެއާވޭސްގެ ފްލައިޓެއް--\nޓޫރިޒަމް މިނިސްޓްރީގައި ބޭއްވި ނޫސްވެރިންގެ ބައްދަލުވުމެއްގައި މިނިސްޓަރު މޫސާ ޒަމީރު ވިދާޅުވީ އެފްރިކާ އިން ރާއްޖެ އަށް ޒިޔާރަތް ކުރާ ޓޫރިސްޓުންގެ އަދަދު މިހާރު އިތުރުވަމުން އަންނަ ކަމަށެވެ. އެފްރިކާ އާއި އައްޑޫ ގަމާ ދެމެދު ދަތުރުތައް ފެށުމާ އެކު، އެފްރިކާ އިން އަންނަ ޓޫރިސްޓުންގެ އަދަދުގެ ގިނަވެ އައްޑޫގެ އިގްތިސާދު ފުޅާވާނެ ކަމަށް މިނިސްޓަރު ވިދާޅުވި އެވެ.\nސައުތު އެފްރިކާ އިން 9،000 އެއްހާ ޓޫރިސްޓުން މިދިޔަ އަހަރު ރާއްޖެ އައިސްފައި ވެ އެވެ.\nއައްޑޫގައި ޓޫރިސްޓް ހޮޓަލެއްގެ ގޮތުގައި އީކުއޭޓާ ވިލެޖުގެ އިތުރުން ޝަންގްރިއްލާ ރިސޯޓާއި ހެރަތެރަ ރިސޯޓް އަންނަނީ ހިންގަމުންނެވެ. އެ ސިޓީގެ ޓޫރިސްޓު ބެޑް ކެޕޭސިޓީ އަކީ މިހާރު 800 އެވެ.\nމިނިސްޓަރު ޒަމީރު ވިދާޅުވި ގޮތުގައި، އައްޑު އަށް ބައިނަލްއަގްވާމީ އެއާލައިންތަކުން ދަތުރުތައް ފެށުމުން ގަން އެއާޕޯޓުން ދެކުނުގެ ރިސޯޓުތަކަށް ޓޫރިސްޓުން ގެންދިއުމަށް ވަނީ ނިންމައިފަ އެވެ. އެގޮތުން، ރާއްޖޭގެ ގައުމީ އެއާލައިން މޯލްޑިވިއަންގެ މަތިންދާބޯޓުތަކާއި ޓީއެމްއޭގެ ސީ ޕްލޭންތަކުން ދެކުނުގެ ރިސޯޓްތަކަށް އައްޑޫން ޓޫރިސްޓުން ގެންދިއުމުގެ އިންތިޒާމު ހަމަޖައްސަވާނެ ކަމަށް މިނިސްޓަރު ވިދާޅުވި އެވެ.\nއައްޑޫގައި ޓީއެމްއޭ އިން ސީޕްލޭންގެ ޚިދުމަތް ދޭން ފެށި ނަމަވެސް އެކަށީގެންވާ ތަރުހީބު ނުލިބޭ ކަމަށް ބުނެ މިހާރު ވަނީ އެ ދަތުރުތައް ހުއްޓާލައިފަ އެވެ.\nގަން އެއާޕޯޓް ހިއްސާވާ ކާސާ ހޯލްޑިންސްގެ ވެރިޔާ ޗަމްޕާ ހުސައިން އަފީފް މިއަދު ވިދާޅުވީ، މިހާރު ސައުތު އެފްރިކާ އިން ރާއްޖެ އަށް ޓޫރިސްޓުން އަންނަނީ 12 ގަޑިއިރުގެ ދަތުރެއް ކޮށްފައި ކަމަށެވެ. އެކަމަކު، އައްޑޫ އަށް ސީދާ ދަތުރުތައް ފެށުމާ އެކު ހަތް ގަޑިއިރުން ރާއްޖެ އާދެވޭނެ ކަމަށް އަފީފް ވިދާޅުވި އެވެ.\nއަފީފް މިއަދު ނޫސްވެރިންގެ ބައްދަލުވުމުގައި މައުލޫމާތު ދެއްވަނީ-- ފޮޓޯ: ހުސައިން ވަހީދު/މިހާރު\nމިއީ އައްޑޫގައި ގެސްޓް ހައުސްތައް ހިންގުމަށާއި ވިޔަފާރިތައް ފުޅާ ކުރަން ލިބޭ ބޮޑު ފުރުސަތެއް ކަމަށް އަފީފް ވިދާޅުވި އެވެ.\nއެފްރިކާ އަކީ ރާއްޖެ އަށް ތަރުކާރީ އާއި މަހުގެ ބާވަތްތައް އެތެރެކުރާ ގައުމަކަށް ވާއިރު، ކޮންމެ މަތިންދާބޯޓެއް ގައި 20 ޓަނުގެ ތަކެތި ރާއްޖެ އެތެރެކޮށް، ރާއްޖޭގެ އުފެއްދުންތައް އެކްސްޕޯޓް ކުރުމުގެ ފުރުސަތު ވެސް ހުޅުވައިލަން ވަނީ ނިންމައިފަ އެވެ.\nއެ ދަތުރުތަކުގެ ޓުއާ އޮޕަރޭޓާ، "އެއާ ޓުއާ އޮޕެރޭޓާސް"ގެ މެނޭޖިން ޑިރެކްޓަރު ކޭތު ގޮވް ވިދާޅުވީ ރާއްޖެ އަށް އެފްރިކާ އިން ދަތުރުތައް ފަށަން ނިންމާފައިވާއިރު ޓޫރިސްޓުން ބޭނުންވާ ޚިދުމަތްތައް އައްޑޫން ލިބެން އެބަހުރި ކަމަށެވެ.\nއެއާ ޓުއާ އޮޕެރޭޓާސްގެ މެނޭޖިން ޑިރެކްޓަރު ކޭތު ނޫސްވެރިންނާ ވާހަކަ ދައްކަވަނީ-- ފޮޓޯ: ހުސައިން ވަހީދު/މިހާރު\nއެފްރިކަން އެއާވޭސް އަކީ ދުނިޔޭގެ ގިނަ ގައުމުތަކަށް ދަތުރުކުރާ އެއާލައިނަކަށް ވުމުން އަލަށް ފަށާ ދަތުރުތަކާ އެކު ގިނަ ގައުމުތަކަކުން ރާއްޖެ އަށް ޓޫރިސްޓުން ގެންނާނެ ކަމަށް ވެސް ކޭތު ވިދާޅުވި އެވެ.\nއަންނަ އަހަރުގެ ތެރޭގައި އެފްރިކަން އެއާވޭސް އިން ހޮންކޮންގާއި އައްޑޫއާ ދެމެދު ވެސް ދަތުރުތައް ފެށުމަށް ނިންމާފައިވާ ކަމަށް ކޭތު ވިދާޅުވި އެވެ.\nގަން އިންޓަނޭޝަނަލް އެއާޕޯޓުގެ މެނޭޖިން ޑިރެކްޓަރު މުހައްމަދު ލަތީފު ވިދާޅުވި ގޮތުގައި، 600 މިލިއަން ރުފިޔާ ޚަރަދު ކޮށްގެން އެ އެއާޕޯޓް ތަރައްގީ ކޮށްފައިވާއިރު، ބައިނަލްއަގްވާމީ އެއާލައިން ތަކަށް ފުރުސަތު އެބައޮތެވެ.\nއިތުރު ލިޔުންތައް އައްޑޫ ދަތުރުފަތުރު ޓޫރިސްޓުން ސައުތު އެފްރިކާ ޓޫރިޒަމް ޓޫރިޒަމް މިނިސްޓްރީ ޗަމްޕާ ހުސައިން އަފީފު ގަން އިންޓަނޭޝަނަލް އެއާޕޯޓް ކުރީގެ މިނިސްޓަރު މޫސާ ޒަމީރު\nއެފްރިކާ އިން ގަމަށް ދަތުރުތައް ފަށައިފި


ހައްދުންމައްޗަށާއި ކޮޅުމަޑުލަށް ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް ކުރެއްވި ދަތުރުފުޅުގައި، ހައްދުންމަތީ ދަނބިދޫގެ ރައްޔިތުންނާ ބައްދަލުކުރައްވައި ދެއްކެވި ވާހަކަފުޅު - The President's Office\nހައްދުންމައްޗަށާއި ކޮޅުމަޑުލަށް ރައީސުލްޖުމްހޫރިއްޔާ އަލްއުސްތާޛު މައުމޫން ޢަބްދުލްޤައްޔޫމް ކުރެއްވި ދަތުރުފުޅުގައި، ހައްދުންމަތީ ދަނބިދޫގެ ރައްޔިތުންނާ ބައްދަލުކުރައްވައި ދެއްކެވި ވާހަކަފުޅު\n9 މާރިޗު 1982، ރިފަރެންސް: MAG/1982/11\nالحمـد للّه ربِّ العـالمـين، والصّـلاة والسّــلام عـلى أشــرف المرسـلين، سيِّدنا محـمَّدٍ وعلى آلـه وصحبـه أجمعـين.\nހައްދުންމައްޗަށް އަޅުގަނޑު ކުރާ ދަތުރުގައި އެންމެ ފުރަތަމަ މިއަދު މި އާދެވުނީ ތިޔަބޭފުޅުންގެ ރަށަށް. އާދެ، ދަނބިދޫއަށް. ޝައްކެއްނެތް، ރާއްޖެތެރެއަށް އަޅުގަނޑު ކުރަމުންމިދާ ދަތުރުތަކަކީ، ބޭނުންތެރި ދަތުރުތަކެއް. ރާއްޖޭގެ ރައީސްކަމުގެ މަޤާމުގައި ހުންނަ މީހަކު ރާއްޖެތެރެއަށް ދަތުރުކޮށް، ރާއްޖެތެރޭގައި ކަންތައްތައް ހުރިނެތްގޮތް ނުބަލައި، އެމީހެއްގެ ކޮނޑުގައި އެޅިފައިވާ ބުރަ މަސްއޫލިއްޔަތު އެކަށީގެންވާ ފެންވަރަކަށް ނުއުފުލޭނެކަން ކަށަވަރު.\nއާދެ، އަޅުގަނޑުމެންގެ ރާއްޖެއަކީ، ހަމައެކަނި މާލެއެއް ނޫން. ރާއްޖޭގައި މީހުން އުޅޭ ދުއިސައްތަ ދެރަށް އެބައޮތް. މާލެއަކީ، އޭގެތެރެއިން އެއްރަށް. އާދެ، މާލެއަކީ ރާއްޖޭގެ ވެރިކަން ކުރާ ރަށަށްވާތީ، އަދި މާލޭގައި ވަރަށްގިނަ އަދަދަކަށް މީހުން އުޅޭތީ، ސަރުކާރުގެ ފަރާތުންވެސް ޚާއްޞަގޮތެއް މާލެއަށް ބަހައްޓަންޖެހޭ. އެހެންނަމަވެސް، މާލެއަށް ޚާއްޞަގޮތެއް ބެހެއްޓުމުގެ މާނަޔަކީ ރާއްޖެތެރެ މުޅިން ދޫކޮށްލުމެއް ނޫން. ރާއްޖެތެރެ އިހުމާލުކޮށް ރާއްޖެތެރޭގެ ރައްޔިތުންނަށް ލިބެންޖެހޭ ޚިދުމަތްތައް ސަރުކާރުން ދިނުމުގައި ފަސްޖެހުމެއް ނޫން.\nއާދެ، ތިޔަ ހުރިހާ ބޭފުޅުންނަށްވެސް އެނގިވަޑައިގަންނަވާނެ، މިހާރު ދައުލަތުގެ ސިޔާސަތު އޮތްގޮތް. އަދި ރާއްޖެތެރެއަށް ސަރުކާރުންދޭ އަހަންމިއްޔަތުގެ ބޮޑުކަން. ރާއްޖެތެރޭގެ ހުރިހާ ކަމެއްވެސް ވަނީ ވަރަށް ހަލުވިކަމާއެކު ކުރިއަށް ގެންދަން ޖެހިފައި ކަމަށްވާތީ، ތިން އަހަރު ދުވަހުގެ ތެރޭގައި ރާއްޖެތެރޭގެ ބައެއް ކަންތައްތައް ކުރިއަރުވައި ތަރައްޤީކުރުމަށްޓަކައި ސަރުކާރުން ވަނީ މަޝްރޫޢެއް ރާވައިފައި. އަދި އެ މަޝްރޫޢުގެ ދަށުން ވަރަށްގިނަ މަސައްކަތްތައް މިހާރު ހިނގަމުން އެބަދޭ.\nއާދެ، ރާއްޖެތެރޭގެ ޙާލަތު އޮތްގޮތުން، އެންމެ ތިން އަހަރު ދުވަހުގެ ތެރޭގައި ހުރިހާ ކަމެއް ރަނގަޅުކޮށް އެދެވިގެންވާ ފެންވަރަށް ގެންދިޔުމަކީ އެކަށީގެންވާކަމެއް ނޫން. އެހެންވުމާއެކު، އެންމެފުރަތަމަ ތިން އަހަރުދުވަހުގެ މަޝްރޫޢެއް ރޭވުނުކަމުގައިވިޔަސް، ސަރުކާރުން ގަސްދުކުރަނީ، އެ މަޝްރޫޢު ނިމުމުގެ ފަހުންވެސް ނުވަތަ އެ މަޝްރޫޢަށް ކަނޑައެޅިފައިވާ ތިން އަހަރު ނިމުމުގެ ފަހުންވެސް މިހާރު ފަށައިގަނެގެން ކުރިއަށްގެންދާ މަސައްކަތްތައް ހުއްޓުމެއްނެތި ކުރިއަށް ގެންދަން. ހަމައެފަދައިން، އިތުރަށް ރާއްޖެތެރެ ތަރައްޤީކޮށް އިޞްލާޙު ކުރުމަށްޓަކައި ބޭނުންވާ އާ މަސައްކަތްތައް ފަށައިގަންނަން.\nއާދެ، ހައްދުންމައްޗަކީ މަސްވެރި އަތޮޅެއް. އަދި މިރަށަކީވެސް އާންމުކޮށް މަސްވެރި ރަށެކޭ ބުނެވިދާނެ. މަސްވެރިކަމަކީ ދިވެހިރާއްޖޭގެ އިޤުތިޞާދުގައި އެންމެމަތީ ޙިއްޞާއެއް އަދާކުރާ މަސައްކަތް. އެހެންކަމުން، މަސްވެރިކަން ތަރައްޤީކޮށް، ކުރިއެރުވުމަށް ސަރުކާރުން ވަރަށްމަތީ އަހަންމިއްޔަތެއްދޭ. މިދިޔަ އަހަރުގެ ތެރޭގައި [މަސްވެރިންގެ ދުވަސް] އެ ނަމުގައި ދުވަހެއް ސަރުކާރުގެ ފަރާތުން ފާހަގަކުރި. އަދި ކުރިއަށް އޮތް އަހަރުތަކުގެ ތެރޭގައިވެސް ކޮންމެ އަހަރެއްގައި އެދުވަސް ފާހަގަކުރުމަށް ވަނީ ހަމަޖެހިފައި. އެއީ މަސްވެރިކަމުގެ މުހިންމުކަން ބޮޑުކަމުން. އެއާއެކުގައި މަސްވެރިކަން ކުރިއެރުވުމަށްޓަކައި، ސަރުކާރުން ވަރަށްގިނަ މަސައްކަތްތައް ކުރަމުން ގެންދޭ. މަސްދޯނިފަހަރުގައި އިންޖީނު ބެހެއްޓުން. އަދި ރާއްޖެތެރޭގައި ރާއްޖޭގެ ދޯނިފަހަރު ދުއްވާ މީހުންނަށް ތެޔޮ ލިބޭނެ އިންތިޒާމު ހަމަޖެއްސުން. މިހެންގޮސް ވަރަށްގިނަ ކަންތައްތައް ސަރުކާރުން ވަނީ ރާވައިފައި. އަދި ގެންދަނީ ކުރިއަށް. އޭގެ ބޭނުމަކީ މަސްވެރިކަން ތަރައްޤީ ކުރުން. އަދި މަސްވެރިކަން ތަރައްޤީވުމުން، ރައްޔިތުންނަށް ލިބޭ ތަނަވަސްކަން އިތުރުކޮށްދިނުން. ރާއްޖެ އޮންނަ ގޮތުންނާއި، ރާއްޖެތެރޭގައި މުވާޞަލާތުގެ ކަންތައްތައް ހުންނަގޮތުން. މިހުރިހާ ސަބަބުތަކެއް މިހެން ހުރުމާއެކު، އަޅުގަނޑުމެން އެދޭހާ އަވަހަކަށް ކަންތައްތައް ނިމިގެނެއް ނުދާނެ. ނުވެސް ކުރެވޭނެ. ހަމައެފަދައިން، އެބާވަތުގެ ކަންތައްތައް ކުރުމަށް ކުރަންޖެހޭ ހަރަދުތަކުގެ ބޮޑުކަމުންވެސް އެހާ އަވަހަށް ކަންތައްތައް ނިންމައެއްނުލެވޭނެ. އަދި ބޭނުންވާ ހުރިހާ ކަމެއްވެސް ކުރެވޭކަށެއް ނޯވޭ. މިހުރިހާ ކަމެއްވެސް އަޅުގަނޑު ހިތުން ރާއްޖޭގެ ރައްޔިތުންނަށް ރަނގަޅަށް އިހުސާސް ކުރެއްވޭނެ. ކޮންމެއަކަސް މިހާރުވެސް މަސްވެރިކަން ކުރިއަށް ގެންދިޔުމަށްޓަކައި ސަރުކާރުގެ ފަރާތުން އިތުރު ރޭވުންތައް އެބަ ރާވާ. އިތުރު މަޝްރޫޢުތައް ކަނޑައަޅަމުން އެބަ ގެންދޭ. އޭގެތެރޭގައި އެއްކަމެއް، އިތުރަށް މަސްދޯނިފަހަރަށް އިންޖީނު ދިނުން. މިދިޔަ މަސްވެރިންގެ ދުވަހުގެ މުނާސަބަތުގައި ސަރުކާރުގެ ފަރާތުން އިޢުލާނުކުރި ފަދައިން، އިތުރު އިންޖީނު މިހާރު ލިބުމާއެކު، އިންޖީނަށް އެދުމުގެ ދޮރުވަނީ މިހާރު ހުޅުވިފައި.\nއާދެ، ކުރިން އެންމެ ފުރަތަމަ މަސްދޯނިފަހަރުގައި އިންޖީނު ބަހައްޓަން ފެށި ދުވަސްވަރު، އިންޖީނުގެ ބޭނުންއޮތީ ވަރަށްގިނަ ފަރާތްތަކަށް އޮޅިފައި. ތިޔަބޭފުޅުން ހަނދުމަފުޅު ހުންނާނެކަންނޭނގެ، މީގެ7އަހަރުދުވަސް ކުރިން، އާދެ، 1974 ވަނަ އަހަރުގެ ފަހުކޮޅުގައި ސަރުކާރުގެ ފަރާތުން ފޮނުއްވައިގެން ވަފްދެއް ރާއްޖެތެރެއަށް ދަތުރުކުރިކަން. މާލެއިން ދެކުނުގެ، މީހުން އުޅޭ ހުރިހާ ރަށަކަށް ދިޔުމަށް ސަރުކާރުގެ ފަރާތުން އެފަހަރު ފޮނުވި ވަފްދުގެ މެންބަރެއް ކަމުގައި އަޅުގަނޑުވެސް ހިމެނުނު. އެ ހައިސިއްޔަތުން އަޅުގަނޑު 1974 ވަނަ އަހަރުގެ ފަހުކޮޅުގައި ދަނބިދޫއަށްވެސް އައިން. އެދަތުރުގައި އަޅުގަނޑު އެންމެ ބޮޑަށް ބާރުއަޅައި ދެއްކި ވާހަކައަކީ ތިޔަބޭފުޅުންވެސް ހަނދުމަފުޅު ހުންނާނެ ފަދައިން، ތިޔައިގެ ތެރެއިން ބައެއް ބޭފުޅުން ހަނދުމަފުޅު ހުންނާނެ ފަދައިން، މަސްދޯނިފަހަރުގައި އިންޖީނު ބެހެއްޓުމުގެ ބޭނުންތެރިކަމުގެ ވާހަކަ. އާދެ، އޭރު އެކަން އޮތީ އޭގެ ބޭނުންތެރިކަން މީހުންނަށް ނޭނގި. އިންޖީނު ލިބެންހުރި ކަމުގައިވިޔަސް، އެކަމާ ކުރިމަތިލާ މީހަކު އޭރު ވަރަށްމަދުވާނެ. މިހާރު މިއޮތީ އޭގެ އަނެއްކޮޅަށް ޖެހިފައި. އިންޖީނުގެ ބޭނުންތެރިކަން އެންމެންނަށް އިހުސާސް ކުރެވިގެން، އިންޖީނުދޯނިފަހަރުގައި ނޫނީ މަހަށްވެސް ގިނަ ރަށްރަށުގައި އެއްގޮތަކަށްވެސް ނުފުރާ. މިހާރު ވެފައިވާ ގޮތަކީ އިންޖީނު ހުރިވަރަށްވުރެ އިންޖީނަށް އެދޭމީހުން ގިނައީ. އެހެންވުމުގެ ސަބަބުން މީގެކުރިއަށް ފާއިތުވެގެން އެދިޔަ ދެތިން ހަތަރު އަހަރުދުވަހުގެ ތެރޭގައި، އެދޭހާ ބަޔަކަށް އިންޖީނު އޮތީ ނުދެވި. މިހާރު އިރާދަކުރެއްވިއްޔާ، އަލުން އިންޖީނުތަކެއް ސަރުކާރަށް ލިބިފައި އެބަހުރި، އެކިއެކި މަޝްރޫޢުގެ ދަށުން.\nއެހެންވީމާ، ކުރިއަށް އޮތް ތާނގައި އިންޖީނަށް އެދޭމީހުންގެ ތެރެއިން ވަރަށްގިނަ ބަޔަކަށް އިންޖީނު ލިބޭނެ. އާދެ، ވަރަށްގިނަ ބަޔަކަށޭ މިދެންނެވީ އަދި މިހާތަނަށް އެ އިންޖީނަށް އެދުމުގެ މުއްދަތު ހަމަނުވާތީ. މުޅިއެކު އެދިފައި ތިބި މީހުންގެ އަދަދު އަދި ސާފުނުވާތީ. މިހާރު ހުރިވަރަށް، ނުވަތަ އެއަށްވުރެ ގިނަނުވާ އަދަދަކަށް އިންޖީނަށް މީހުން އެދިފައިވާ ކަމަށްވަންޏާ، އެ އެންމެންނަށްވެސް ލިބޭނެ. އިންޖީނުހުރި އަދަދަށްވުރެ އިތުރަށް މީހުން އެދިފައިވާ ކަމަށްވަންޏާ، މިހާރުވެސް އެގެންދާ އުސޫލުން، މިހާރު އޮންނަނީ ވަރަށް ފުރިހަމަ މަޢުލޫމާތުތަކެއް އެކުލެވިގެންވާ ފޯމެއް ފުރާގޮތަށް. އެފޯމުގައިވާ މަޢުލޫމާތުތަކަށް ސަރުކާރުގެ ކަމާބެހޭ މިނިސްޓްރީން ބައްލަވާފައި، ކަނޑައެޅިފައިވާ އުސޫލެއްގެމަތިން އިންޖީނު ލިބޭނެ މީހުން ހޮއްވަވާނީ. ކޮންމެއަކަސް، އަޅުގަނޑަށް ލަފާކުރެވޭގޮތުގައި އިންޖީނަށް އެދޭމީހުންގެ ތެރެއިން ވަރަށްގިނަ ބަޔަކަށް މިފަހަރު އިންޖީނު ލިބޭނެ.\nކޮންމެއަކަސް އަދި އިންޖީނު ލިބުމުން އެއީ މަސްވެރިކަން ތަރައްޤީ ކުރުމަށް އަޅަންހުރި ހުރިހާ ފިޔަވަޅެއް އެޅުނީ ކަމަކަށް ބަލައިގެނެއް ނުވާނެ. އެއީ އޭގެ އެންމެ ފުރަތަމަ ފިޔަވަޅު ކަމުގައިވެސް ބެލިދާނެ. އެހެން މިދެންނެވީ ދޯންޏެއްގައި އިންޖީނު ބެހެއްޓުމުން، އެހިސާބުން އެކަންތައް ނިމުނީކަމަށް ނުވާތީ. އެ އިންޖީނު ބެހެއްޓި ދޯނީގައި މަހަށް ފުރަންޖެހޭނެ. އެ މަސް ބޭނޭތޯ ހިންމަތާއެކު މަސައްކަތް ކުރަންވާނެ. އެހެންނޫނީ، ކިތަންމެ ދޯނިފަހަރެއްގައި އިންޖީނު ބެހެއްޓެވި ކަމުގައިވިޔަސް، މަސްވެރިކަން ތަރައްޤީއެއް ނުވާނެ. މަހުން އަޅުގަނޑުމެންނަށް ލިބޭ އެއްޗެއް އިތުރެއްނުވާނެ. ބައެއް މީހުން މަހަށް ދިޔުމަށްޓަކައި އެ މަޝްރޫޢުގެ ދަށުން އެމީހުންގެ ދޯނިފަހަރަށް އިންޖީނު ލިބުމުންވެސް، މަސްވެރިކަން ފިޔަވައި އެހެން ބައެއްކަހަލަ ކަންތައްތަކުގައި ދޯނިފަހަރު ބޭނުންކުރަމުންގެންދޭ. އެއީ އެއްގޮތަކަށްވެސް އެކަންވާންވީ ގޮތެއް ނޫން. ވަކި މަޤްޞަދެއްގައި ވަކިކަމަކަށްޓަކައި ސަރުކާރުން އިންޖީނު ދޫކުރަނީ ވަރަށް ހެޔޮއަގެއްގައި. އިންޖީނުގެ ފައިސާ އަނބުރާ ދެއްކުމުގައިވެސް ވަރަށްފަސޭހަ ގޮތްތަކެއް ސަރުކާރުން ހަމަޖައްސައިދީފައި ވަނީ ހަމަ އެންމެ ބޭނުމަކަށް. އެއީ މަސްވެރިކަން ކުރިއެރުވުން. އެހެންވީމާ، އެނޫން އެއްވެސް މަސައްކަތެއްގައި އިންޖީނު ބެހެއްޓި ދޯނިފަހަރު، މިދެންނެވި މަޝްރޫޢުގެ ދަށުން ލިބިގެން އިންޖީނު ބެހެއްޓި ދޯނިފަހަރު ގެންގުޅޭ މީހުން، އެމީހުންގެ ދޯނިފަހަރު މަސްވެރިކަން ފިޔަވައި އެހެން އެއްވެސް ކަމެއްގައި ބޭނުންކުރުމަކީ ވަރަށް ނޭދެވޭ ކަމެއް.\nއެހެންވީމާ، އަޅުގަނޑު މިދަންނަވަނީ ހަމައެކަނި އިންޖީނު ލިބުނު ކަމުގައިވިޔަސް، އެއީކީ، އަދި މަސްވެރިކަން ކުރިއަށް ގެންދެވުނީ ކަމުގައި ބަލައިގެންނުވާނޭ. އެ ދޯނިފަހަރުގައި ވާނެއޭ އަޅުގަނޑުމެން މަހަށްދާން. ކޮންމެ ދުވަހަކުވެސް ދާންވާނެ. މަސްވެރިކަން ހުރިތޯ ނުވަތަ ނެތްކަން އެނގޭނީވެސް މަހަށް ގޮސްގެން. ރަށުގައި ތިބެގެން އެއިން އެއްވެސް ކަމެއް ނޭނގޭނެ. އެހެންވީމާ، ސަރުކާރުން އެގޮތަށް މަޝްރޫޢުތައް ރާވައިގެން މަސްވެރިންގެ ފައިދާއަށް އަދި އާންމުކޮށް ދަންނަވަންޏާ، މުޅި ރާއްޖޭގެ ރައްޔިތުންގެ ފައިދާއަށް އެބާވަތުގެ މަސައްކަތް ކުރަމުން ގެންދާއިރު، ރައްޔިތުންގެ ފަރާތުން އެކަމުގައި އެކަށީގެންވާ އެއްބާރުލުމެއް ލިބެންޖެހޭނެ. އެހެންނޫނީވިއްޔާ އެ މަޝްރޫޢުތައް ކާމިޔާބެއްނުވާނެ.\nއާދެ، ކޮންމެއަކަސް މަސްވެރިކަމަކީ އަޅުގަނޑުމެންގެ އިޤުތިޞާދީ މަސައްކަތްތަކުގެ ތެރެއިން އެއް މަސައްކަތެއް. އޭގެއިތުރަށް އަޅުގަނޑުމެންކުރާ ވަރަށްގިނަ ތަފާތު މަސައްކަތްތަކެއް ހުރޭ. މިރަށުގައިވެސް އެކިއެކި އެހެން މަސައްކަތްތައް ބައެއް މީހުން ކުރޭ. ވަޑާންކުރުން. އެކަހަލަ ކަންތައްތައް. އަދި އޭގެއިތުރުންވެސް ކުރެވޭނެ ވަރަށްގިނަ ކަންތައްތައް ހުންނާނެ. އެހެންވީމާ، އަޅުގަނޑުމެންގެ އިޤުތިޞާދީ ފެންވަރު ކުރިއެރުވުމަށް ކުރާ މަސައްކަތަކީ، ހަމައެކަނި މަސްވެރިކަން ކަމުގައި ހަދައިގެންވެސް މިހާރު ފަރުޖެހޭކަށް ނޯންނާނެ.\nއާދެ، އެއްޒަމާނެއްގައި އެއީ ދެކޮޅުޖެހޭ ކަމަކަށްވެދާނެ. މީގެ އެތަކެއް އަހަރު ކުރިން ނުވަތަ ވިހި ތިރީސް އަހަރު ކުރިން ދިރިއުޅުމުގެ ބޭނުންތަކަށް ކުރަންވީ ހަރަދު މިހާ ބޮޑުވުމުގެ ކުރިން، ހަމައެކަނި މަސްވެރިކަން ކޮށްގެންވެސް ރާއްޖޭގެ މީހުންނަށް ދިރިއުޅެވިދާނެ. އެކަމަކު މިހާރު ތިޔަ ހުރިހާ ބޭފުޅުންނަށްވެސް އެނގިވަޑައިގަންނަވާނޭ ފަދައިން، އެހެން ކަންތައްތައް ހަމަޖެއްސޭކަށެއް ނެތް. އެއީ ބާޒާރުގައި ތަކެތީގެ އަގުބޮޑުކަމުން އަދި އަޅުގަނޑުމެންގެ ދިރިއުޅުން އެއްދުވަހުން އަނެއް ދުވަހަށް ތަރައްޤީވަމުން ދިޔަދިޔަހެން، އަޅުގަނޑުމެންގެ ބޭނުންތައްވެސް އިތުރުވަމުން ދިޔުމުގެ ސަބަބުން ހުރިހާ ކަމެއްގައިވެސް އަޅުގަނޑުމެންގެ ފެންވަރު މިހާރު ކުރިއަށްވުރެ މާމަތި. އަޅުގަނޑުމެން ދިރިއުޅެމުން ގެންދާ ގެދޮރު މިހާރު ހުންނަނީ އެހެން ގޮތަކަށް. އަޅުގަނޑުމެންގެ ހެދުން މިހާރު ހުންނަނީ އެހެން ގޮތަކަށް. އަޅުގަނޑުމެންގެ ކުދިންނަށް ތަޢުލީމު ހާސިލުކޮށްދޭން ބޭނުންވޭ. އަޅުގަނޑުމެން ބަލިވެއްޖިއްޔާ އެކަށީގެންވާ ބޭސްފަރުވާ ލިބެން ބޭނުންވޭ. އެހެންގޮސް އަޅުގަނޑުމެންގެ ދިރިއުޅުމުގައި، ކުރިން އަޅުގަނޑުމެން ނުކުރާ ކިތަންމެ ހަރަދުތަކެއް މިހާރު ވަނީ ކުރަން ޖެހިފައި. އެހެންކަމުން، ކުރިން އަޅުގަނޑުމެންގެ ކާބަފައިން އެ މަސައްކަތްކޮށް އުޅުނުގޮތަށް އަޅުގަނޑުމެންގެ މަސައްކަތް ކޮށްގެން، އަޅުގަނޑުމެންގެ ދިރިއުޅުން ކުރިއަށް ގެންދެވޭކަށް ނޯންނާނެ. މިހާރުވާނެ އެއަށްވުރެ ބޮޑަށް މަސައްކަތް ކުރަން. އެއަށްވުރެ އިތުރަށް މަސައްކަތް ކުރަން. ކޮންމެ މީހަކުވެސް އެކުރާ މަސައްކަތެއްގެ ސަބަބުން އެމީހަކަށް ލިބޭ އެއްޗެއް މިއަދުވާނެ އިތުރުކުރެވޭތޯ ބަލަން.\nއާދެ، އަޅުގަނޑު އެހެން މި ނަޞޭޙަތްތެރިވަނީ އެއީ އެކަމުގެ ފައިދާ ރައްދުވާނީ ހަމަ އެމީހަކަށް ކަމަށްވާތީ. ހަމައެފަދައިން، އަޅުގަނޑުމެން ވިސްނަންވީ ހަމައެކަނި މިއަދަކަށް ނޫން. އަޅުގަނޑުމެން ވިސްނަންޖެހޭ މާދަމައަށްވެސް. މުސްތަޤްބަލަށް. ހަމައެކަނި މިއަދަށް ފުދޭވަރަށް އަޅުގަނޑުމެންގެ ކަންތައްތައް ރާވައިގެން ކުރިއަށް ގެންގޮސްގެން އެއީ ބުއްދިވެރިގޮތަކަށް ނުވާނެ. އަޅުގަނޑުމެންގެ ދަރިންނަށް ތަޢުލީމު ހާސިލުކޮށްދޭންޖެހޭ. ތަޢުލީމު ދިނުމަކީ ސަރުކާރުން މިހާރު އެންމެބޮޑު އަހަންމިއްޔަތެއްދޭ ޚިދުމަތް. ސަރުކާރުގެ ފަރާތުން ރާއްޖެތެރޭގައިވެސް މިހާރު ވަރަށްގިނަ އަދަދަކަށް ސްކޫލްތައް އެބަ ހިންގާ. އެއީ ކުރިން އެކަން އޮތް ގޮތެއް ނޫން. އެކަމަށްޓަކައި ވަރަށް ބޮޑެތި ހަރަދުތަކެއްވެސް ސަރުކާރުން ކުރަމުން އެބަގެންދޭ. އެހެންވީމާ، އަޅުގަނޑުމެންގެ ދަރިންނަށް ކިޔަވައިދިނުމަށް އަޅުގަނޑުމެން ވަރަށް ޚާއްޞަ ސަމާލުކަމެއް ބަހައްޓަންޖެހޭނެ. އެއީ ހަމައެކަނި ވަކިފަރާތަކުން ކުރާ ކަމެއްގެގޮތުގައި އޮވެގެން ކަމަކުނުދާނެ. ސަރުކާރުން ހަރަދުކުރެވޭނީ ވަކިވަރަކަށް. ސަރުކާރަށް ހިންގޭނީ ވަކިއަދަދަކަށް ސްކޫލްތައް. އޭގެއިތުރުން ކުރަންޖެހޭ ކަންތައްތައް އަޅުގަނޑުމެން އަމިއްލައަށް ކުރަންޖެހޭނީ. މާލޭގައިވެސް އެކަން އޮތީ އެހެން. މާލޭގައިވެސް ސަރުކާރުގެ ފަރާތުން ހިންގާ، ހުންނަނީ ބައެއް ސްކޫލްތައް. އެހެންނަމަވެސް، މާލޭގައި ދިރިއުޅޭ ކިޔަވާ ޢުމުރުގެ ހުރިހާ ކުދިންނަށް އެ ސްކޫލްތަކުން ޖާގަ ނުލިބޭތީ، އަމިއްލަ ފަރާތްތަކުންވެސް މާލޭގައި ވަރަށްގިނަ ސްކޫލްތައް ހިންގާ. މަދަރުސާތައް ހިންގާ. ކްލާސްތައް ހިންގާ. ހަމައެފަދައިން، ރާއްޖެތެރޭގައިވެސް އެކަން އޮތީ އެހެން. އަޅުގަނޑު މިދިޔަ އަތޮޅުތަކުގެ ތެރެއިން ވަރަށްގިނަ ތަންތާނގައި، ވަރަށްގިނަ ރަށްރަށުގައި އަމިއްލަ ފަރާތްތަކުން ހިންގާ މަކްތަބުތަކާއި މަދަރުސާތައް އެބަހުރި. މިރަށުގައިވެސް ހިސާބަކަށް މެދުކެނޑިގެން ނަމަވެސް ހިނގަމުންދާ ތަނެއް، [މަކްތަބުލް ވަރުދިއްޔާ] އެބަހުރި.\nއެހެންވީމާ، އަޅުގަނޑުގެ ވާހަކައަކީ ސަރުކާރުން ތަޢުލީމު ފެތުރުމަށް އެކުރާ މަސައްކަތްތަކުގެ އިތުރަށް، އަޅުގަނޑުމެން އަމިއްލައަށްވެސް ތަޢުލީމު ފެތުރުމަށް މަސައްކަތް ކުރަންވާނެއޭ. މިރަށުގައި އެހުރި މަކްތަބުވެސް މިހާރު ހިނގަމުންދާ ފެންވަރަށްވުރެ ރަނގަޅު ފެންވަރެއްގައި ހިންގަމުން ގެންދިޔުމަށް މިރަށުގެ ރައްޔިތުން ބާރުއަޅުއްވަންވާނެ. މިރަށުގެ ވެރިންވެސް އެކަމަށްޓަކައި މަސައްކަތް ކުރައްވަންވާނެ. އެގޮތުގައި މަސައްކަތްކުރާ މީހުންނަށް ސަރުކާރުން އެކިއެކި ޢިނާޔަތް ދެމުންދާކަން، ތިޔަ ހުރިހާ ފަރާތްތަކަށް އެނގިވަޑައިގަންނަވާނެ. މިހާރުވެސް މެދުނުކެނޑި 10 އަހަރު ވަންދެން ހިނގައިފައިވާ ހުރިހާ އަމިއްލަ މަދަރުސާތަކަށާއި މަކްތަބުތަކަށް ދަނީ ފައިސާގެ އެހީއެއްވަމުން. އަދި އެނޫން ބައެއް ތަންތަނަށް، މުދައްރިސުންނަށް، މުދައްރިސުންގެ މުސާރަވެސް އެބަދޭ. ބައެއް މަދަރުސާތައް ހިޔާކުރުމަށް ނުވަތަ އެތަން މަރާމާތުކުރުމަށް ބޭނުންވާ ހަރަދުވެސް ސަރުކާރުންދޭ. އެހެންގޮސް ވަރަށްގިނަ ތަފާތު އެހީތަކާއި ޢިނާޔަތްތައް، ތަޢުލީމު ދިނުމުގެ މަސައްކަތްކުރާ އަމިއްލަ ފަރާތްތަކަށް ސަރުކާރުން ދަނީ ދެމުން. އެހެންވީމާ، ތަޢުލީމަށް ޚާއްޞަ ސަމާލުކަމެއް ދެއްވައިގެން، ތަޢުލީމީ ކަންތައް ކުރިއަށް ގެންދެވޭތޯ ބެއްލެވުން އެއީވެސް ވަރަށްބޮޑަށް މިރަށުގެ ރައްޔިތުންވެސް އަދި ރާއްޖެތެރޭގެ ހުރިހާ ރައްޔިތުންވެސް ސަމާލުކަން ދެއްވަންވާނެ ކަމެއް.\nއާދެ، ހަމައެފަދައިން، އަޅުގަނޑުމެންގެ ތެރޭގައި އެކުވެރިކަން އުފެއްދުމަށްވެސް މަސައްކަތް ކުރަންޖެހޭނެ. އަޅުގަނޑުމެންނަކީ އެކުވެރި ބައެއް ކަމުގައި ނުވަންޏާ އަޅުގަނޑުމެން ކުރާ އެއްވެސް މަސައްކަތެއްގެ ފައިދާއެއް އަޅުގަނޑުމެންނަކަށް ނުފެންނާނެ. ރާއްޖެތެރޭގެ ކަންތައްތައް ހުންނަގޮތުން ބައެއްފަހަރަށް ބައެއްކަހަލަ ހަމަނުޖެހުން އުފެދޭ. އާދެ، އިންސާނުން ކަމަށްވާތީ، އެކަހަލަ ކަންތައްތައް ދިމާވުމަކީ އެކަށީގެންވާ ކަމެއް. އެހެންނަމަވެސް، އަޅުގަނޑުމެން އެންމެންވެސް މަސައްކަތް ކުރަންޖެހޭނީ އެބާވަތުގެ ކަންތައްތައް އަޅުގަނޑުމެންގެ ތެރޭގައި ނުއުފެދޭތޯ ބެލުމަށް. އެއްވެސް ބާވަތެއްގެ ހަމަނުޖެހުމެއް އުފެދިއްޖެ ކަމުގައިވިޔަސް، ވީ އެންމެ އަވަސް ފުރުޞަތެއްގައި ހުރިހާ އެންމެން ތެދުވެރިކަމާއެކު އެއްބާރުލައިގެން އެކަމެއް ހަމަޖައްސައިލެވޭތޯ. އާދެ، އެގޮތަށް އަޅުގަނޑު ދަންނަވަންޖެހޭ ސަބަބަކީ އަޅުގަނޑުމެންނަކީ، އެއް ޤައުމެއްގެ އަހުލުވެރިން ކަމަށްވާތީ. އަޅުގަނޑުމެންނަކީ އެއް ދީނެއްގެ އަހުލުވެރިން ކަމަށްވާތީ. އަޅުގަނޑުމެންނަކީ މުސްލިމުން. އެއްބަނޑުއެއްބަފާ ބައެއް މުސްލިމުންނަކީ. އެހެންވީމާ، އަޅުގަނޑުމެންގެ މެދުގައި އޮންނަންޖެހޭނީ އެއްބަނޑުއެއްބަފާ ބައެއްގެ މެދުގައި އޮންނަންޖެހޭކަހަލަ އުޚުއްވަތްތެރިކަމާއި، އެއްބަޔަކު އަނެއްބަޔަކަށް އެހީތެރިވުމުގެ ރޫޙު.\nއާދެ، އެއްވެސް ހާލެއްގައި އަޅުގަނޑުމެންގެ މެދުގައި ހަމަނުޖެހުމެއް، ދެކޮޅުވެރިކަމެއް އުފެދިގެންނެއް ނުވާނެ. އަޅުގަނޑުމެންގެ ތެރެއިން ކޮންމެ މީހަކުވެސް، ތިމާގެ އަމިއްލަ ކަންތައްތަކަށް ފަރުވާތެރިކަން ބަހައްޓާ ފަދައިން، އެހެން މީހުންނަށްވެސް ފަރުވާތެރިކަން ބަހައްޓަންޖެހޭނެ. އެހެން މީހުންގެ ކަންތައްތަކަށް، އެހެން މީހުންނަށް ކަމޭހިތަންވާނެ. ތިމާގެ ޙައްޤުތަކަށް ތިމާ ރައްކާތެރިވާ ފަދައިން، އެހެން މީހުންގެ ޙައްޤުތަކަށްވެސް ރައްކާތެރިވާންވާނެ. ތިމާގެ ގެދޮރަށާއި މުދަލަށް ތިމާދޭ އަހަންމިއްޔަތު، އެހެން މީހުންގެ ގެދޮރަށާއި މުދަލަށްވެސް ދޭންވާނެ. އެއީ އިސްލާމީ އުސޫލަކީ. އެއީ އަޅުގަނޑުމެން ކަންތައް ގެންދަންވީ ގޮތަކީ. އާދެ، އެއްވެސް ޝައްކެއްނެތް. އެކުވެރި ބައެއްގެ ގޮތުގައި ތިބެގެން އަޅުގަނޑުމެންގެ ދިރިއުޅުން ތަރައްޤީ ކުރަން މަސައްކަތް ކުރަމުން ގެންދާ ކަމަށްވަންޏާ، އެ މަސައްކަތުގެ ނަތީޖާ އަޅުގަނޑުމެންނަށް ވަރަށް އަވަހަށް ފެނިގެންދާނެ.\nއާދެ، އަޅުގަނޑުގެ ވާހަކަކޮޅު ނިންމައިލުމުގެ ކުރިން، މިރަށުގެ ރައްޔިތުންނަށް އިޚުލާޞްތެރިކަމާއެކު ޝުކުރު ދަންނަވަން. އަޅުގަނޑު މިރަށަށް މިއަދު މިއައި އައުމުގެ މުނާސަބަތު ފާހަގަކުރެވުމުގެ ގޮތުން ވަރަށްގިނަ ތައްޔާރުތައް ކުރައްވައިފައިވާ ތަން އަޅުގަނޑަށް އެބަ ފެނޭ. އަޅުގަނޑުމެން މި ޖަލްސާކުރާތަން މިހާ ފުރިހަމަގޮތެއްގައި ހައްދަވައި ޒީނަތްތެރި ކުރައްވައިފައިވާތަން އެބަފެނޭ. ރަށުތެރެވެސް ވަރަށް ބޮޑަށް ޒީނަތްތެރި ކުރައްވައިހައްދަވައިފައި އެބަހުރި. އާދެ، އަޅުގަނޑު އެދޭ ކަމެއް ނޫން، އަޅުގަނޑު ރާއްޖެތެރެއަށްދާ ދިޔުމާ ގުޅިގެން ރައްޔިތުން އެއްވެސްކަހަލަ ހަރަދެއް ކުރެއްވުމަކީ، މާ ބުރަ ތަކުލީފެއް އުފުއްލެވުމަކީ. އެހެންނަމަވެސް، މިކަންކަން މިރަށުގެ ރައްޔިތުން ކުރައްވައިފައިވަނީ ރައްޔިތުންގެ ހިތުގައި ދިވެހި ސަރުކާރާމެދު އުފެދިފައިވާ އިޚުލާޞްތެރި ކަމެއްގެ ސަބަބުންކަން އަޅުގަނޑަށް ރަނގަޅަށް ވިސްނޭތީ، މިކަމަށްޓަކައި ވަރަށް އިޚުލާޞްތެރިކަމާއެކު ތިޔަ ހުރިހާ ފަރާތްތަކަށް ޝުކުރު ދަންނަވަން.\nއާދެ، އަޅުގަނޑުގެ އެދުމަކީ ރައްޔިތުންގެ މެދުގައި އެކުވެރިކަން އޮތުން. ވެރިންނާއި ރައްޔިތުން އެކުވެގެން ރަށާއި އަދި އަތޮޅު ކުރިއަށް ގެންދިޔުމަށް މަސައްކަތް ކުރުން. ރާއްޖޭގެ ހުރިހާ ކަމެއްވެސް އިޞްލާޙުކޮށް، ތަރައްޤީ ކުރަމުން ގެންދިޔުމުގެ ހެޔޮ ތައުފީޤު އަޅުގަނޑަށާއި، އަދި ދިވެހި ދައުލަތުގެ ވެރިންނަށް اللّـه سبحـانـه وتعـالى ދެއްވުން. އަދި ސަރުކާރުން އަންގާ ގޮތެއްގެ މަތިން ރާއްޖޭގެ ކަންތައްތައް ތަރައްޤީކޮށް ކުރިއަށް ގެންދިޔުމަށް ރައްޔިތުން އެއްބާރުލައްވައި، އަދި އެހުރިހާ މަސައްކަތެއްގައި اللّـه سبحـانـه وتعـالى ތައުފީޤު ދެއްވުން.


Facebook in Blackberry ditch kohlanee!\nފޭސްބުކް އިން ބްލެކްބެރީ ޑިޗް ކޮށްލަނީ!\nބްލެކްބެރީއަށް ދެމުންދާ ސަޕޯޓް ފޭސްބުކްއިން ދިނުން ހުއްޓާލަން ނިންމައިފި އެވެ.\nގިނަ ބަޔަކު ބޭނުން ކުރާ މި އެޕްލިކޭޝަން ބްލެކްބެރީ ފޯންތަކަށް އަންނަ މަހުން ފެށިގެން ނުލިބޭނެ ކަން ބްލެކްބެރީ އިން ވަނީ ޓްވީޓެއްގެ ޒަރިއްޔާއިން ކަށަވަރު ކޮއްދީފަ އެވެ. ބްލެކްބެރީއަށް ކުރިން ފޭސްބުކްއިން ދެމުން އައި ސަޕޯޓް ނުދިނުމަށް ނިއްމައިފައިވާ އިރު މިމަހުގެ ކުރީކޮޅު ފޭސްބުކްގެ ފުރިހަމަ ހިއްސާ އޮންނަ އެޕްލިކޭޝަނެއް ކަމުގައިވާ ވަޓްސް އެޕް އިން ވެސް ވަނީ އެމީހުންގެ ސަޕޯޓް ބްލެކްބެރީ އަށް ނުދިނުމަށް ނިއްމާފަ އެވެ. ނަމަވެސް ވަޓްސް އެޕް މި އަހުރުގެ ޑިސެމްބަރުގެ ނިޔަލަށް ބްލެކްބެރީ ފޯނުތަކުން ބޭނުން ކުރެވޭނެ އެވެ.\nބްލެކްބެރީގެ ޑިވެލޮޕާ މެނޭޖްމަންޓްގެ ސީނިޔާ މާކެޓިން މެނޭޖަރާ ހަވާލާދީ ބްލެކްބެރީގެ ބުލޮގްގައި ބުނެފައިވާ ގޮތުގައި ބްލެކްބެރީ އިން ފޭސްބުކާ ވާހަކަ ދައްކާ މަޝްވަރާތައް ކުރުމުން ވެސް ފޭސްބުކްއިން އޭމީހުންގެ ސަޕޯޓް ދިނުމަށް ނިންމާފައެއް ނުވެ އެވެ. އަދި ބްލެކްބެރީގެ ގިނަ ކަސްޓަމަރުން މިކަމާ ހިތާމަކުރާކަމަށް ވެސް ވަނީ ބުނެފަ އެވެ. ހަމަ އެގޮތުން ބްލެކްބެރީ އިން ވަނީ ފޭސްބުގެ މި ނިންމުމާއި ދެކޮޅަށް ބްލެކްބެރީއަށް މިހާރުވެސް މީހުންގެ ސަޕޯޓް އޮތްކަން އަންގާދިނުމަށް ސޯޝަލް މީޑިޔާގައި ކެމްޕޭނެއްވެސް ފަށާފަ އެވެ. އެގޮތުން ބްލެކްބެރީއަށް ސަޕޯޓުކުރުމުގެ ގޮތުން "ILoveBB10Apps#" މި ހޭޝްޓެގް ސޯޝަލް މީޑިޔާގައި ބޭނުން ކުރުމަށް ގޮވާލައިފަ އެވެ.\nފޭސްބުކް އިން ބްލެކްބެރީއަށް ދެމުންދާ ސަޕޯޓް ހުއްޓާލާނެ ކަމަށް ބުނި ނަމަވެސް އަދިވެސް ފޭސްބުކް، ބްލެކްބެރީގެ ވޯލްޑް އެޕް ސްޓޯއިން ޑައުންލޯޑް ކުރެވެ އެވެ. ފޭސްބުކްއިން ބްލެކްބެރީއަށް ދެމުންދިޔަ ސަޕޯޓް ހުއްޓާލުމުން ބްލެކްބެރީގެ ފޯނުތައް ބޭނުން ކުރާ ފަރާތްތަކަށް ފޭސްބުކް ބޭނުން ކުރެވޭނީ ފޯނުގެ ބްރޯޒާ އެއްގެ އެހީގަ އެވެ.


ޑިޕްރެޝަން: ގައިދުވެ ގެއްލި ނިމުނީއެވެ. | | Sangu News\nޑިޕްރެޝަން: ގައިދުވެ ގެއްލި ނިމުނީއެވެ.\n6 އޮކްޓޯބަރ 2020 - 22:33\nހިތާމައިގެ ސާލަކުން ނިވާވެފައިވާ މި ޖިސްމުން އުފާވެރިކަން ކަޝްފުވެ ދިޔައީއެވެ. ދުވަސްތަކެއް ކުރިއެވެ. ހިމޭންކަމުގެ ޖައްވެއްގައި އަހަރެންވެސް އޭރު އުދުހި އުޅުނީމެވެ. ގާތް މިތުރުންނާއެކު އިތުބާރުގެ ފެންއާރުތަކުން ފެންވެރީމެވެ. ފިކުރުތަކުން ދުރުވެ ލޯބީގެ ދާނުގައި އަޅާލުމާއި އޯގާތެރިކަމުގެ ބާލީހުގައި ބޯ އަޅާލީމެވެ. އިތުބާރުގެ ވަރުގަދަ ވާފަށެއްގައި ހިތާއި މޭ އައްސާ ގޮތްޖަހާލީމެވެ. އެހެންނަމަވެސް، ހުވަފެނީ މި އާލަމުން ލޯ ހުޅުވުނު އިރު އަނެއްކާވެސް ދާނުގައި އޮތީ އަހަރެން އެކަންޏެވެ.\nވަށައިގެންވާ ހަތަރު ފާރު އަހަންނާއި ވާހަކަދައްކަމުން ދާ ހެން ހީވިއެވެ. ހަތަރު ފާާރު އައިސް ފިއްތާބާރުކޮށްލައެވެ. އަމިއްލަ ސޫރަ ލޯގަނޑުން ބަލަން ޖެހިލުންވިއެވެ. މީހުންގެ ތެރެއަށް ނިކުމެ އުޅެން އުދަގޫވިއެވެ. ކަމެއް ވެއްޖެކަން އެންމެންނައްވެސް އެގެއެވެ. އެކަމުވީ ކީއްތޯއެއް ނާހައެވެ. ނަމަވެސް މޯޅިވެ އުޖާލާކަމެއް ނެތް ހަށިގަނޑުފެ ސަބަބުން އިތުރު ފުރައްސާރަ ތަކަކާއި ކުރިމަތި ލާން ޖެހުނީއެވެ.\nއާދެ ދައްކަން މި އުޅެނީ ޑިޕްރެސަންގެ ވާހަކަ އެވެ. މަތީގައި ބަޔާން ކުރެވިފައިއެވަނީ މި ބައްޔާ ކުރިމަތިލާން ޖެހިފައިވާ ބައެއް ފަރާތްތަކުގެ އިޙްސާސްތަކެވެ. ގަބޫލު ކުރަން ދަތިވެސް މިއީ ހަގީގަތެވެ. ގިނަ ފަހަރަށް ޑިޕްރެސަންގެ ވާހަަކަތައް ވެފައިވަނީ ގިން މީހުންނައް ގަބޫލު ކުރަން ދަތި ވާހަކަތަކަކަށެވެ.\nއަޅުގަނޑުމެންގެ ތެރެއިން ގިނަ މީހުންނަކީ ވަރަށް ގިނައިން ކަންކަމާ ވިސްނަން ޖެހޭ މީހުންނެވެ. މާގިނައިން ވިސްނާ ބޯ ގޭނުވުމުގެ ނަތީޖާ އަކަށް ވަނީ މީހާ ޑިޕްރެސަން އަށް ދިޔުމެވެ. ނަތީޖާއެއްގެ ގޮތުން އަމިއްލަ ނަފްސު ކުއްވެރިކޮށް އަމިއްލަ ނަފްސަށް ގެއްލުން ދެވޭ ފަހަރު ގިނައެވެ. ހަމަ އެފަދައިން ޒުވާން ކުދިން އަމިއްލައަށް މަރުވާން މެދުވެރިވާ އެއްމެ ބޮޑު އެއް ސަބަބަކީވެސް މާ ބޮޑަށް ކަންކަމާ ވިސްނުމުގެ ސަބަބުން ބޯހާސްވެ ހަދާނެ ގޮތް ހުސްވުމެވެ. ނުވަަތަ މާ ބޮޑަށް ޑިޕްރެސަން އަށް ދިޔުމުގެ ސަބަބުންނެވެ.\nޑިޕްރެޝަން ދެނެގަންނާނީ ކިހިނެއް؟\nޑިޕްރެޝަން ނުވަތަ މާޔޫސްވުން ދެނެގަތުމުގައި3ވައްތަރެއްގެ އަލާމާތެއް ހުރެއެވެ. އޭގެ ތެރެއިން ފުރަތަމަ ކަމަކީ އަމިއްލަ ނަފްސާ ދޭތެރޭ ދެކޭ ގޮތް ދަށްވުމެވެ. ދެވަނަ ކަމަކީ އަމިއްލަ ނަފްސަށް މަލާމާތްކުރުން ނުވަތަ ބޭނުންނެތް މީހެކޭ ހީވުމެވެ. ތިންވަނަ ކަމަކީ ދެރަވާ މޫޑު އައުމެވެ. މީގެ އިތުރުންވެސް ގުޅުން ހުރި ސިފަތައް ފާހަގަ ކުރެވިދާނެއެވެ. މިސާލަކަށް ދިރިއުޅުމުގެ އެއްވެސް އުފަލެއް އިހްސާސް ނުވުން، މޫޑު ބަދަލު ވާންޖެހޭ ދަނޑިވަޅު ތަކުގައި މޫޑު ބަދަލު ނުވުން (އުފާވެރި ވަގުތު ތަކުގައި އުފާވެރިކަން ނެތުން)، އަމިއްލަ ނަފްސު ބޭކާރު ކޮށްލުން، އެއްވެސް ކަމެއް ކުރުމުގެ ޝައުގުވެރިކަން ނެތުން، އަދި އަމިއްލަ އަށް މަރުވުމުގެ ހިޔާލު އައުން ހިމެނެއެވެ. ނަމަވެސް މީގެ ތެރެއިން ކަމެއް ހަމަ އެއްފަހަރު ދިމާވާއިރަށް އެއީ ޑިޕްރެޝަން އޭ ނުބުނެވޭނެއެވެ.\nޑިޕްރެޝަން އިން ސަލާމަތްވުމަށް ކުރެވިދާނެ ބައެއް ކަންތައްތައް\nރަނގަޅު ކާނާ ކެއުމުގެ ސަބަބުން ތިމާއަށް ހިތްހަމަޖެހުން ލިބެއެވެ. ނަތީޖާއެއްގެ ގޮތުން ތިމާ ޑިޕްރެސަން އާއި ދުރުވެއެވެ. ބައެއް ކަހަލަ ކާނާއަކީ ތިމާގެ ސިކުނޑި ރަގަނޅަށް މަސައްކަތްކުރުމަށް އެހީވެދޭ ކާނާއެވެ. އެގޮތުން ފެހިކަން ގަދަ އެއްެޗެހި ތިމާގެ ކެއުމުގައި ބޭނުން ކުރުމަކީ ވަރަށް މުހުންމު ކަމެކެވެ.\nމާގިނައިން ކަންކަމާ ވިސްނާ ބޯ ހާސްވާ ގޮތް މެދުވެރިވަނީ ނަމަ ކުރަން އެންމެ ރަގަނޅު އެއްކަމަކީ އެވާހަކަތަށް ރައްޓެހިންނާ ހިއްސާކުރުމެވެ. އަދި ގިނައިން އެމީހުންނާއި އެކު ވަގުތު ހޭދަކުރުމެވެ. ސަބަބަކަށް ވަނީ އޭރުން ތިމާގެ ހިތާމައިގައި އެމީހުން ބައިވެރިވެ ތިމާ އުފަލުގައި ބެހެއްޓުމަށް އެމީހުން މަސައްކަތް ކުރާނެތީއެވެ.\nކަސްރަތުކުރުމަކީވެސް ތިމާއަށް ހިތްހަމަޖެހުން ލިއްބައިދޭނެ ކަމެކެވެ. ހަމައެފަދައިން ކަސްރަތުކުރުމުގެ ސަބަބުން ތިމާގެ މޫޑް ރަގަނޅުވެއެވެ. އަދި ގިނައިން ކަސްރަތު ކުރުމުގެ ސަބަބުން އެންޑުރޯފިންސް ރިލީސް ވެއެވެ. އެންޑުރޯފިންސް އަކީ އިންސާނާ އުފަލުގައި ހުރުމަށް ވަރަށް މުހިންމު ދައުރެއް އަދާކުރާ އެއްޗެކެވެ.\nމާޒީގައި ހިނގާފައިވާ ދެރަ އަދި ހިތްދަތި ކަންކަމާމެދު ވިސްނުމުގައި ތިބާއަށް ވަގުތު ހޭދަ ކުރެވެނީ ކޮން ވަގުތު ތަކެއްގައިތޯ އަމިއްލައަށް ދެނެ ގަންނާށެވެ. ގިނަ ފަހަރަށް އެވަގުތު ތަކަކީ ޚިޔާލުތަކުގެ ކަނޑުގެ އެންމެ ފުނަށް ގެނބިގެންދާ ވަގުތުތަކަށް ވުމުން ދެން ހުރި އެހެން ކަން ކަމާމެދު ހޭވެރިކަން ކުޑަ ވުމަކީ އަމިއްލައަށް މިކަން ދެނެ ގަންނަން ކުރިމަތިވާ ގޮންޖެހުމަކަށް ވެދާނެއެވެ. ނަމަވެސް ތިބާގެ ޚިޔާލީ ދުނިޔެއަށް ތިބާ ގެނބޭ ވަގުތަކީ ކޮން ވަގުތެއްކަން ދެނެގަނެވެން ފެށިހާ އަވަހަކަށް ތިބާގެ ވިސްނުން ހެޔޮ ގޮތަކަށް ބަދަލު ކުރުމަށް ފުރުސަތު ލިބިގެންދާލެއް އަވަސް ވާނެއެވެ.\nދެވަނަ ކަމަކަށް ހިތާމަތަކާމެދު ވިސްނުމަށް ހޭދަކުރާ ވަގުތުތަކުގައި މާޒީވެ ގޮސްފައިވާ ކަންކަމުން އިބުރަތް ހާސިލްކޮށް ލިބުނު ތަޖުރިބާގެ އަލީގައި މުސްތަގުބަލުގައި ދިމާވެދާނެ މިފަދަ ކަމަކުން ސަލާމަތް ވާނެ ގޮތަކާމެދު ނުވިސްނާނަމަ އެ ވިސްނެނީ ބޭކާރު ވިސްނުމެއް ކަމުގައި ދާންނާށެވެ. ތިބާގެ ވިސްނުމުގެ މިސްރާބު އަބަދުވެސް ބަހައްޓަންވާނީ އަބަދުވެސް ކަންކަމުގެ ހައްލު ހޯދުމާ ދިމާއަށެވެ.\nޑިޕްރެސަންގެ ސަބަބުން އަމިއްލަ ހަޔާތް ގައިދުވެ ގެއްލި ނިމުމުގެ ކުރިން އަމިއްލައިން މިކަމުން އަރައިގުތަމައް މި މަސައްކަތްތައް ކުރެވިދާނެއެވެ. ހަމަ އެއާއެކު މިކަމުން އަރައިގަތުމައް ވަށައިގެންވާ މާހައުލުގައި އުޅޭ މީހުންގެ އެއްބާރުލުންވެސް މުހިންމެވެ.\n30%ވަރަށް ގަދަ 40%ވަރަށް ގަޔާވޭ 0%ބޮޑު ޖޯކެއް 10%ހައިރާންވެއްޖެ 20%ވަރަށް ދެރަ 0%ރުޅިގަދަ ވަނީ


ކޮވިޑް ހާލަތު: ޕޮޒިޓިވްވި ކޭސްތަކުގެ އަދަދު މިއަދު 17، އަދި ބަލީގައި %29 ކުޑަކުދިން އެބަތިބި – Mikal News\nކޮވިޑް ހާލަތު: ޕޮޒިޓިވްވި ކޭސްތަކުގެ އަދަދު މިއަދު 17، އަދި ބަލީގައި %29 ކުޑަކުދިން އެބަތިބި\nކޮވިޑް-19 އަށް ޕޮޒިޓިވްވާ ރޭޓް ޕަސެންޓޭޖް އިން -6ޖޫން 2021\nކޮވިޑް-19 އަށް ފުވައްމުލައް ސިޓީއިން އިއްޔެ ޕޮޒިޓިވް ވީ 17 މީހުންނެވެ. އއަދި ބަލީގަިއ މިހާރު ތިބި މީހުންގެ ތެރެއިން %28.8 އަކީ ކުޑަކުދިން ކަމަށް ވާތީ އެކަމުގެ ކަންބޮޑުވުން ފުވައްމުލައް ސިޓީ ކައުންސިލުން ހާމަކުރައްވައެވެ.\nއިއްޔެ 14 ދިވެއްސަކާއި3ބިދޭސިއަކު ޕޮޒިޓިވްވިިވެފައި ވާއިރު، ލިބުނު ސާމްޕލްގެ ނިސްބަތުން ޕޮޒިޓިވްވާ ރޭޓް ހުރީ %9.8 ގައެވެ. އެއިގެ ކުރީ ދެ ދުވަހު ހުރީ %9.1 އަދި %16.8 ގައެވެ.\nމިއަދުން ފެށިގެން ބިދޭސީން ލައްވައި އެއްވެސް މަސައްކަތެއް ނުކުރެވޭނެ ކަމަށް ފުވައްމުލައް ސިޓީ ކައުންސިލުން ވަނީ އިއުލާންކޮށޮފައެވެ. ނަމަވެސް ހުއްދަނަގައިގެން ޑެލިވަރީ މަސައްކަތް ކުރެވޭގޮތަށް ވެއެވެ.\nސިޓީ ކައުންސިލްގެ މި ނިންމުމާއި މެދު ރަށުގައި މަސައްކަތް ކުރާ ގިނަބަޔަކު ވަނީ ކަންބޮޑުވުން ފާޅުކޮށް ނުރުހުން ހާމަކޮށްފައެވެ. މިކަލް ނޫހާއި5ފަރާތަކުން މިކަމުގެ ކަންބޮޑުވުން ހިއްސާކޮށްފައި ވެއެވެ. އެފަރާތްތަކުން އެދެނީ މަސައްކަތް ކުރުން ހުއްޓުވާނުލައި ރައްކާތެރިކަމުގެ ފިޔަވަޅުތައް އެޅުމަށެވެ.\nއެގޮތުން ބަލިފެތުރެނީ މީހުންނާއި ބައްދަލުވުމުން ކަމަށްވާއިރު އެމީހުން ގެންގުޅޭ މަސައްކަތްކުރާ ބިދޭސިން ތިބެނީ ރަށުގެ އާމުންނާއި ބައްދަލުނުވެ އުޅެވޭގޮތަށް ވަކިންކަމަށެވެ. އަދި އެއްވެސް ބޭނުމަކު އެމީހުންނަށް ތިބޭތަނުން މަސައްކަތްކުރާ ސައިޓަށް އައިސް ގޮސް ވުމަށް ނޫނީ އެތިބޭ ތަނަކުން ނުނިކުމެވޭނެ އިންތިޒާމު ހަމަޖައްސައިގެން ވެސް މަސައްކަތް ކުރެވޭނެ ގޮތަށް އިންތިޒާމުތައް ހަމަޖައްސައިދިނުމަށް އެދޭކަމަށެވެ. އަދި އެކަމަށް އެމީހުން ތިބީ ސިޓީ ކައުންސިލަށް ފުރިހަމަ އެއްބާރުލުން ދޭން ކަމަށް ވެސް ހާމަކުރިއެވެ.\nކޮވިޑް-19 އަށް ޕޮޒިޓިވްވާ ރޭޓް ޕަސެންޓޭޖް އިން –6ޖޫން 2021. ކޮވިޑް-19 ފުވައްމުލައް\nއިއްޔެ ޕޮޒިޓިވުވެފައި ވަނީ 14 ދިވެއްސަކާއި3ބިދޭސީއެކެވެ. މިހާރު ފައްމުލައް ސިޓީގައި ތިބި ކޮވިޑް ބަލިމީހުންގެ ނިސްބަތަށް ބަލާއިރު ދިވެހި 131 އާއި ބިދޭސީ 84 މީހުން ހިމެނެއެވެ. މީއި މިހާރު ތިބި އެކްޓިވް ކޭސްގެ ނިސްބަތުން %39.1 ބިދޭސީންނެވެ. މިކަމުގެ ކަންބޮޑުވުން އިތުރުވަމުންދާކަން ފުވައްމުލައް ސިޓީ ކައުންސިލާއި ފުވައްމުލަކު ހޮސްޕިޓަލުން ވެސް އަންނަނީ ފާހަގަކުރައްވައެވެ.\nމިއަދު ބަލިން ރަނގަޅުވެގެން ދޫކޮށްލި6މީހުންނާއެކު ފުވައްމުލައް ސިޓީގައި ކޮވިޑް-19 އެކްޓިވް މީހުންގެ އަދަދު ހުރި 215 ގައެވެ. އަދި ބަލިން ރަނގަޅުވި ޖުމުލައަކީ 392 އެވެ. އަދި މިހާތަނަށް ބަލި ޖެހުނު އަދަދު މިވަނީ 606 އަށް އަރާފައެވެ. މިބަލީގެ އެއްވެސް މީހަކަށް ފުވައްމުލަކު ހޮސްޕިޓަލުގައި އެނދުމަތިކޮށްގެން ފަރުވާދެމުން ނުދާކަމަށް ހޮސްޕިޓަލުން ހާމަކުރެއެވެ.\nއެކްޓިވް 215 ކޭސްތައް ބެހިފައި ވަނީ:\nހޯމް ކަރަންޓީން 1\nފްލޫ ކުލިނިކުން 41\nރޭންޑަމް ސާމްޕަލް 33\nއެކްޓިވް މީހުންގެ ޖިންސަށް ބަލާއިރު 151 ފިރިހެނުންނާއި 64 އަންހެނުން ހިމެނެއެވެ.\nމިރޭގެ ނޫސް ކޮންފަރެންސްގައި ބައިވެރިވީ ފުވައްމުލައް ސިޓީ ކައުންސިލް މެމްބަރު އަބްދުﷲ ނާސިރު އާއި ޑިރެކްޓާ އަލީ މަސީހުއާއި ފުވައްމުލަކު ޕޮލިސްގެ ފަރާތުން ސީޓީ ކޮމާންޑާ އަލީ މައުރޫފުގެ އިތުރުން ފުވައްމުލަކު ހޮސްޕިޓަލުން ކްލިނިކަލް ހެޑް ޚަދީޖާ އަބްދުލް މަޖީދުއެވެ.\nފްލޫ ކުލިނިކުން 1\nރޭންޑަމް ސާމްޕަލް 2\nޕޮޒިޓިވްވި ސާމަޕްލްތކާއި ގުޅިގެން2ގެއެއް އިއްޔެ މޮނިޓަރިން އަށް ލާފައިވެއެވެ.\nއަވަށްތަކުގައި މިހާރު ބަލީގެ އެކްޓިވް މީހުން ތިބި އަދަދުތައް ވެސް މިރޭ ހާމަކޮށްފައި ވެއެވެ. އެންމެ ގިނަ މީހުން ތިބީ މާދަޑު އަވަށުގައެވެ. މާދަޑުގައި 34 މީހުން ތިބިއިރު ހޯދަޑު 45 އަދި ދިގުވާނޑުގައި 34 މީހުން އެބަތިއްބެވެ.\nފުވައްމުލައ ސިޓީ އަވަށްތަކުގައި ކޮވިޑް އެކްޓިވް ކޭސްތައް6ޖޫން 2021\nއަލަށް ނެގި ސާމްޕަލް 173 (ކޮންޓެކްޓް ޓްރެސިން 52، ހޯމް ކަރަންޓީން 9، ފޫލް ކުލިނިކް، 10، އެކްޓިވް ސާވޭލަންސް 1، ރޭންޑަމް ސާމްޕަލް 101) ހަވީރު 5:00އަށް.\nނަތީޖާ ނުލިބޭ 173 (ކޮންޓެކްޓް ޓްރެސިން 59، ހޯމް ކަރަންޓީން 2، ފޫލް ކުލިނިކް، 9، އެކްޓިވް ސާވޭލަމްސް 3، ރޭންޑަމް ސާމްޕަލް 100)\nނަތީޖާ ލިބުނު 173، (ކޮންޓެކްޓް ޓްރެސިން 144، ހޯމް ކަރަންޓީން 19، ފޫލް ކުލިނިކް، 11، އެކްޓިވް ސާވޭލަންސް 1، ރޭންޑަމް ސާމްޕަލް 101)\nމިއާއެކު ޓެސްޓް ކުރުވެނު ސާމަޕްގެ އަދަދަށް ބަލައި ޕޮޒިޓިވްވާ ރޭޓް ހުރީ %12.1 ގައެވެ.\nމިހާތަނަށް 13،261 ސާމްޕަލް ނެގިފައިވާ ކަމަށް ހޮސްޕިޓަލުން ވިދާޅުވިއެވެ.\nއިއްޔެ، އެއްވެސް މީހަކު ވެކްސިން ޖަހާފައެއް ނުވެއެވެ. ވުމާއެކު ޖުމްލަ ތައް ހުރީ ފާއިތުވި ބުރާސްފަތި ދުވަހުގައި ވެސް ހުރި އަދަދުތަކެވެ. އެއީ:\nފުރަތަމަ ޑޯޒް 5826\nދެވަނަ ޑޯޒް 3149\nފުވައްމުލައް ސިޓީ ޕޮލިސް ކޮމާންޑާ އަލީ މައުރޫފު\nއެޗްޕީއޭގެ އުސޫލާއި ޚިލާފުވެގެން މިހާތަނަށް ފުލުހުން އަޅާފައިވާ ފިޔަވަޅުތައް\nކަރންޓީނާއި ޚިލާފުވެގެން 28 މީހުން ޖޫރިމާނާ\nމާސްކް ނާޅާއިގެން 255 މީހުން ޖޫރިމާނާ\nކާފިއުގަޑީގައި ބޭރުގައި އުޅެގެން 418 މީހުން ޖޫރިމާނާ\nހުއްދަ ނެތި ބޭރުގައި އުޅެގެން 249 މީހަކު ޖޫރިމާނާ\nގާވާއިދާއި ޚިލާފަށް ޚިދުމަތް ދީގެން5މީހުން ޖޫރިމާނާ\nގާވާއިދާއި ޚިލާފަށް ފުވައްމުލައް ސިޓީއަށް ދަތުރުކޮށްގެން 13 މީހުން ޖޫރިމާނާ\nދުވާލެއްގެ މައްޗަށް 3-35 މީހުން ޖޫރިމާނާ ކުރެވެމުން އަންނަކަމަށާއި އައު ޑިޖިޓަލް ޑެލިވަރީ ފާސްތަކެއް ދޫކުރުމަށް ހަމަޖެހިފައިވާ ކަމަށް ސީޓީ ކޮމާންޑާ މައުރޫފު ހާމަކުރެއްވިއެވެ.


ނޫރުލްއިސްލާމް ޙައްޖު 1430 ޞަފްޙާތަކަށް މަރުޙަބާ!\n31 އޮކްޓޯބަރ 2009\nﷲ ސުބްޙާނަހޫ ވަތަޢާލާގެ ރަޙްމަތާއި ފަޟްލު ވަންތަކަމުން، ނޫރުލް އިސްލާމްގެ ޙައްޖު 1430 ވެބްސައިޓް ދުނިޔެއަށް މި ނޭވާލަނީ، ޙައްޖުގެ އަޅުކަން އަދާކުރުމަށް މައްކާއަށް ދަތުރު ކުރުމަށް މުސްލިމުން، ދުނިޔޭގެ އެކި ކަންކޮޅުތަކުން މިސްރާބު ޖަހާފައިވާ ވަގުތެއްގައެވެ.\nމި ވެބްސައިޓްގައި ޙައްޖުވެރިންނަށް ބޭނުންތެރި ތަފާތު މަޢުލޫމާތާއި ނަސޭހަތާއި އިރުޝާދުތައް އެކުލެވިގެންވާނެއެވެ. އަދި ﷲ އިރާދަކުރެއްވިއްޔާ، ކުރީ ދެއަހަރެކޭ އެއްފަދައިން، ދިވެހި ޙައްޖުވެރިންގެ ޚަބަރުތައް ޤަވާޢިދުން، އެއްމެ ތާޒާކަމާއެކު މި ސައިޓުން ގެނެސްދެމުން ދާނަމެވެ.\nމި ވެބްސައިޓަށް ޒިޔާރަތް ކުރައްވާ ފަރާތެއްގެ ގާތް ބޭފުޅަކު ޙައްޖަށް ވަޑައިގަންނަވާނަމަ، އެބޭފުޅަކަށް މިސައިޓުގައި މިވާ އިރުޝާދުތައް ޕްރިންޓްކޮށް ފޯރުކޯށް ދެއްވުމަކީ ނުހަނު އެދެވިގެންވާ ކަމެކެވެ. މިއީ ޢުމުރުން އެއްފަހަރު އަދާކުރުމަށް ފަރުޟުވެފައިވާ މި އަޅުކަން އަދާކުރުމަށް އެބޭފުޅަކަށް ވެދެއްވޭ އަގުހުރި އެހީއަކަށްވާނެއެވެ.\nމީހަކަށް ހެޔޮކަމަކަށް މަގުދައްކައިފި މީހަކަށް، އެ ހެޔޮކަން ކުރިމީހާއަށް ލިބޭ މިންވަރަށް ދަރުމަ ލިބޭނެއެވެ. އެއީ އެ ހެޔޮކަން ކުރި މީހާގެ ދަރުމައިން އެއްވެސް އެއްޗެއް އުނި ނުވާ ޙާލުގައެވެ. މިއީ ލޮބުވެތި ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމް ގަދައަޅުއްވައި އިރުޝާދު ދެއްވާފައިވާ ކަމެކެވެ.\nމިސައިޓުގައިވާ އެއްވެސް މާއްދާއަކުން ކުށެއް ފާހަގަ ކުރެއްވިއްޖެ ނަމަ، ވީ އެންމެ އަވަސް ފުރުޞަތެއްގެ ތެރޭގައި އަޅުގަނޑުމެންނަށް އީމެއިލްކޮށް އެކަން އެންގެވުން އެދެމެވެ. webmaster@noorul-islam.net\n11 ޛުލްޤަޢިދާ 1429\n30 އޮކްޓޯބަރ 2008\nމިހާތަނަށް މި ލިޔުން ކިޔާފައިވަނީ 751 ފަހަރު


PSG gai Messi ge furathama bali Rennes athun - vNews.mv\nރެން އާއި ޕީއެސްޖީ ބައްދަލުކުރި މެޗުގެ ތެރެއިން މެސީ- ފޮޓޯ:- ގެޓީ އިމޭޖަސް\nޕީއެސްޖީގައި މެސީގެ ފުރަތަމަ ބަލި ރެން އަތުން\nއައްފާން މުހައްމަދު 04 October 2021, 15:06\nމިފަހަރުގެ ހޫނުމޫސުމުގެ ޓްރާންސްފަރ ވިންޑޯގައި ބާސެލޯނާ ދޫކޮށް ޕީއެސްޖީ އަށް ލިއޮނެލް މެސީ ބަދަލުވިފަހުން ޕީއެސްޖީ ފުރަތަމަ ފަހަރަށް ބަލިވެއްޖެއެވެ.\nރަށުން ބޭރުގައި ކުޅުނު މެޗުން ޕީއެސްޖީ ބަލިވީ 2-0 ގެ ނަތީޖާއަކުންނެވެ. މިއީ މި ސީޒަނުގައި ޕީއެސްޖީ މެޗަކުން ބަލިވި ފުރަތަމަ ފަހަރެވެ. އަދި މި ސީޒަންގެ ފްރެންޗް ލީގުގައި ޕީއެސްޖީ އަށް މެޗަކުން މޮޅު ނުވެވުން ފުރަތަމަ ފަހަރުވެސް މެއެވެ. އެހެންނަމަވެސް ޗެމްޕިއަންސް ލީގުގައި ކްލަބް ބްރޫޖް އަތުން ޕީއެސްޖީ އެއްވަރުވެފައި ވެއެވެ.\nއެންމެފަހުން ޕީއެސްޖީ މެޗަކުން ބަލިވެފައި ވަނީ މި އަހަރުގެ އޭޕްރީލް މަހުގެ ތިންވަނަ ދުވަހު މިދިޔަ ސީޒަނުގެ ޗެމްޕިއަންކަން ހޯދި ލިލް އަތުންނެވެ.\nއާދިއްތަ ދުވަހުގެރޭ ރެން އަތުން ޕީއެސްޖީ ބަލިވިނަމަވެސް މެޗުގައި ދެޓީމުގެ ފަރާތުންވެސް ފެނިގެން ގޮސްފައިވަނީ ދާދި ހަމަހަމަ ކުޅުމެކެވެ. އެހެންނަމަވެސް މުޅި މެޗުގައި ޕީއެސްޖީން 13 ހަމަލާއެއް އުފައްދާފައިވާއިރު ގޯލާއި އަމާޒުކޮށް އެންމެ ހަމަލާއެއްވެސް ފޮނުވާލެވިފައެއް ނުވެއެވެ. މުޅި މެޗުގެ 68 އިންސައްތަ ޕޮޒެޝަން ކޮންޓްރޯލް ކުރީވެސް ޕީއެސްޖީންނެވެ.\nމިމެޗުގައި ރެން އިން ފުރަތަމަ ލަނޑު ޖަހާފައިވަނީ ފުރަތަމަ ހާފުގެ ފުރިހަމަވަގުތުގެ އެންމެ ފަހު މިނެޓުގައެވެ. ކަމަލްދީން ސުލެމާނާ ހުރަސްކޮށްދިން ބޯޅައަކުން މި ލަނޑު އެ ޓީމަށް ކާމިޔާބުކޮށްދިނީ ގައެޓަން ލަބޯޑެވެ. އަދި ދެވަނަ ހާފު ފަށައިގެން ފުރަތަމަ މިނެޓުގައި ލަބޯޑް ތަނަވަސްކޮށްދިން ފުރުސަތަކުން ފްލަވިއެން ޓެއިޓް ވަނީ ލަނޑެއް ޖަހައި، ރެންއަށް ލީޑު ފުޅާކޮށްދީފައެވެ.\nމިހާތަނަށް ޕީއެސްޖީ އަށް5މެޗު މެސީ ކުޅެދީފައިވާއިރު އޭނާއަށް ކާމިޔާބު ކުރެވިފައިވަނީ އެންމެ ލަނޑެކެވެ. އެއީ ޗެމްޕިއަންސް ލީގުގައި މެންޗަސްޓަރ ސިޓީ އާއި ދެކޮޅަށްކުޅެ ޕީއެސްޖީ މޮޅުވި މެޗުގައި މެސީ ކާމިޔާބުކުރި ލަނޑެކެވެ.\nޕީއެސްޖީ އާއިއެކު މެސީ އަށް އަދި އެންމެ ރަނގަޅު ކުޅުމެއް ދެއްކިފައި ނުވިނަމަވެސް މިހާތަނަށް އެކުލަބުން ލީގުގައި ކުޅުނު9މެޗުން 24 ޕޮއިންޓާއެކު ޕީއެސްޖީ އޮތީ ޕޮއިންޓް ތާވަލުގެ އެއްވަނައިގައެވެ. ދެވަނައިގައި ލެންސް އޮތީ 18 ޕޮއިންޓާއެކުއެވެ. ރެން އަށް 12 ޕޮއިންޓާއެކު ލިބެނީ 11 ވަނަ އެވެ.\nޕީއެސްޖީ ދެން އެންމެ އަވަހަށް މެޗެއް ކުޅޭނީ މިމަހުގެ 16 ވަނަ ދުވަހު އެންޖާސް އާއި ދެކޮޅަށެވެ.\nފްރެންޗް ލީގް ލިއޮނަލް މެސީ ޕެރިސް ސެއިންޓް ޖާމަން (ޕީއެސްޖީ) ކުޅިވަރު


10 aharuge farageh huri ehmaabandu dheben!\nއުމުރުގައި 10 އަހަރުގެ ފަރަގެއް ހުރި އެއްމާބަނޑު ދެބެން!\nފަހުން ވިއްސި ޓޮން ޓޮން، ނަރުހެއްގެ އަތްދަނޑިމަތީގައި\nޗައިނާގެ 41 އަހަރުގެ އަންހެނަކު ދާދި ފަހުން ވިހާފައިވަނީ މީގެ 10 އަހަރު ކުރިން އޭނާ ލެބޯޓްރީގައި ރައްކާ ކޮށްފައިވާ އެމްބްރިޔޯ އެއް އައިވީއެފް ހަދައިގެނެވެ. މި އެއްމާބަނޑު ފިރިހެންކުއްޖާ ވިހާފައި ވަނީ ދޮށީ ކުއްޖާ އައިވީއެފް ހަދައިގެން ވިހޭތާ 10 އަހަރު ފަހުންނެވެ.\nއިނގިރޭސި ވިލާތުގެ ނޫހެއްގައިވާ މި ރިޕޯޓުގައިވާ ގޮތުން ވަންގް ނަމަކަށް ކިޔާ މި އަންހެންމީހާ ދަރިއަކު ނުލިބިގެން ފާޓިލިޓީ ސްޕެޝަލިސްޓެއްގެ އެހީތެރިކަން ހޯދީ 2009 ގައެވެ. އެއީ ދަރިއަކު ހޯދަން ފަސް އަހަރު ވަންދެން ކުރި މަސައްކަތް ނާކާމިޔާބުވެ ކުއްޖަކު ނުލިބިގެންނެވެ.\nއޭނާއަށް ފަރުވާދިން ޑޮކްޓަރުން ބުނެފައިވަނީ އެ ފަހަރު ހަމަ އެއް ސްޕާމާއި އެގް ބޭނުން ކޮށްގެން އެ މީހުން ލެބޯޓްރީގައި އެމްބްރިއޯތަކެއް ފައްކާކޮށް ރައްކާ ކުރި އެވެ. އެ ފަހަރު އައިވީއެފް ހަދައިގެން އަންހެންމީހާގެ އިމްޕްލާންޓްކުރީ އެންމެ އެމްބްރިޔޯ އެކެވެ. ބާކީ ހުރިބައި ގަނޑުކޮށްފައި ލެބޯޓްރީގައި ރައްކާކުރީ އެވެ.\nއެ ފަހަރުގެ އެމްބްރިޔޯއިން ވަންގް އަށް ލިބުނީ ފިރިހެން ކުއްޖެކެވެ. އޭނާ އެ ކުއްޖާއަށް ކީ ލޫ ލޫ އެވެ.\nމި ކުއްޖާ ލިބިގެން ފާއިތުވީ 10 އަހަރު ވެސް އިތުރު ކުއްޖަކު ލިބޭ ގޮތް ނުވުމުން އަލުން އައިވީއެފް ހަދައިގެން ކުއްޖެއް ހޯދަން ވަންގް ބޭނުންވީ އެވެ. އެގޮތުން މި މަހުގެ 16 ވަނަ ދުވަހު ވަންގް ވަނީ ދެ ވަނަ ދަރިފުޅު ވިހާފަ އެވެ.\nޑޮކްޓަރުން މި ކުއްޖާއަށް ވަނަމަކަށް ދީފައިވަނީ "ޓޮންގް ޓޮންގް" އެވެ.\nވެންގް ފަރުވާ ހޯދި ހޮސްޕިޓަލުގެ ފާޓިލިޓީ ސެންޓަރުގެ ޑޮކްޓަރު ޒެންގް ޖީ ބުނި ގޮތުގައި ޑޮކްޓަރީ ނަޒަރިއްޔާތުން ބަލާއިރު ލޫ ލޫ އާއި ޓޮންގް ޓޮންގް އަކީ އެއްމާބަނޑު ދެބެންނެވެ.\nމި ދެ ބެންނާ ބެހޭ އިތުރު ތަފްސީލު ޑރ. ޒެންގް ނުދެއްވަ އެވެ. ވިދާޅުވީ ދެބެން ވެސް އުފަންވީއިރު ހުރި ބަރުދަން ވެސް އެއްވަރު ކަމަށެވެ. އެއީ 3.48 ކިލޯގްރާމެވެ.\nވައިކަރަދޫ ދަނޑުވެރި ޓީޗަރު